
ÖRÖMMEL vettem a Luther-társaság intéző 
bizottságának értesítését, illetve megbízását, 
hogy e munkát — miután első kiadása elfogyott — 
második kiadás alá rendezzem. Örömmel vettem 
e hírt egyrészről azért, mivel az első kiadásnak 
aránylag rövid időn belül való elkelése beigazolta 
azon feltevésemet, a melylyel kidolgozásához hozzá 
fogtam, hogy t. i. magyar evangélikus híveink 
bizonyára szívesen veszik, ha ezen egyik legfőbb 
hitvallási iratunkat saját anyanyelvükön .olvas- 
hatják; de másrészről és különösen azért vettem 
örömmel e hírt, mivel általa az „Ágostai hitvallás '^ 
terjedéséről értesültem, a mi azt a reményt kelti 
bennem, hogy ev. egyházunknak ezen hitvallásban 
körvonalazott hitelvei és tanai szélesebb körben 
megismertetvén, azok keresztyéni, igaz voltában 
való hit és meggyőződés is erősbödött. 

Az első kiadás szövegét a latin szöveggel újra 
összevetettem s úgy hiszem, hogy ezen új kiadás- 
ban itt-ott az eredetinek még hívebb, megfelelőbb 
fordítását sikerült adnom. Átdolgoztam némileg az 
ezen hitvallás előzményeit, keletkezési történetét s 
későbbi hatásait vázoló tájékoztató bevezetésemet is. 
S nem mulaszthatom el ezúttal hálás köszönetemet 
kifejezni azoknak, a kik ezen munkám első kiadá- 
sával oly behatóan foglalkozva bírálataikban annak 
egyes fogyatkozásaira figyelmeztetni szíveskedtek. 

A reformáczió benn tárgyalt nagy eseményének 
néminemű szemléltetése czéljából az új kiadáshoz 
néhány, az „Ágostai hitvallás ^^ történetében sze- 
repet játszott egyénnek s vele kapcsolatos törté- 
neti mozzanatnak képét is csatoltam. 

Fogadják szívesen magyar ev. hitsorsosaim ezt 
az új kiadást is s olvasgassák szorgalmasan a 
nekünk nevet is adott ezen hitvallásunkat; nagy 
idők tanúja s az evangyélíom örök s üdvözítő 
igazságainak védője, hirdetője az! 

Budapest, 1900. pünkösd ünnepén. 

Paulik J. 

BEVEZETÉS/ 

I. Az ágostai hityallást megelőző események. 

NAGY idők egyszerűségében is nagyszerű művét 
adjuk át magyar hítsorsosainknak. 
Forgatva e művet, a mely a németországi refor- 
máczió egyik védiratát képezi, lehetetlen, hogy az olvasó 
mintegy csodálkozva ne kérdezze: volt-e olyan idő, a 
mikor a benne kifejezett szentírási s napnál világosabb 
igazságokat külön papirra vetni s különösen hangsúlyozni 
volt szükséges? 

Fájdalom, volt olyan időszak, s ez : a XVI. század 
eleje ! 

Az a kis sajka, a melyet az Üdvözítő s fenkölt-lelkű 
apostolai indítottak útnak, hogy az emberiséget az örök- 
élet révpartjára szállítsa, ezidőben már hatalmas hajóvá 

' E bevezetés megírásánál különösen a következő műveket hasz- 
náltam fel : Zöckler 0. : Die Augsburgische Confession. 1870. ; 
Rinn H, : Die Entsteliung d. Angsb. Confession, 1880 ; Masznyik E. : 
Luther élete, 1887. ; Laveleye E. : Egyházpolitikai tanulmányai : 
A kath. népek jövője ; A pápaság jövője, ford. Bartha B. ; Hoch- 
stetter K. : Einfluss d. protestantismus und catholicismus auf Staaten 
und Völker ; Zimmermann : Was verdanken wir der Reformation ? 
Freiherr von Soden : Reformation und sociale Frage ; Hasé K. : 
Kirchengeschichte. 

növekedett fel. Századok dolgoztak a keresztyén egyház 
kiszélesítésén és megerősítésén. Idők folyamán azonban 
megindítóinak magasztos szelleméből nagyon sokat veszí- 
tett. Krisztus helyét az egyházban a Rómában székelő 
főpap foglalta el, a ki az ö nevében kormányzott ugyan, 
de nagyobb igényeket formált s nagyobb hatalmat akart 
gyakorolni, mint maga az üdvözítő. Az evangyéliom egy- 
szerű s fenséges tanát s istentiszteletét zavart elméletek 
s emberek áltaj kieszelt szertartások szorították ki, a 
melyeken az emberi gyarlóság mellett az emberi ala- 
csony érdekek nyomai is meglátszottak. Kívül fényes és 
hatalmas volt az akkori egyház, de nagy volt az ámyék 
is belsejében. A kinek a népet — ezt a vezetésre szo- 
ruló gyermeket — a szellemi világosság és erkölcsi 
emelkedettség felé kellett volna vezetnie, hamis elveivel 
azt gyakran ép az ellenkező irányba terelte. Bilincsbe 
verte a tudományt s a keresztyének szemei elől elzárta 
az erkölcsiség legjobb tanítómesterét: a szentírást. S a 
tudatlanság sötétségében nagyon felburjánzott ennek 
természetes következménye : a babona. Meglazította, nem 
egyszer szétszaggatta azt a szent szövetséget is, a mely 
a leggyöngédebb érzelmek melegágya s az igazi erények 
iskolája, értem : a családi életet. Mert a nőtlenséget 
szerfölött magasztalta s a házasságot igazi keresztyén 
névre igényt tartó emberhez méltatlannak hirdette. S e 
helyett az üdvét kereső emberiséget a kolostorokba haj- 
totta, a hol bizony gyakran nem tett egyebet, mint imá- 
kat mormolt, koldult, hivalkodott. Ha az ég felé vágyott 
tekinteni, szemei elé tolta a csodákkal felékesített szen- 
tek képeit, a melyektől alig láthatta meg az igaz Istent. 
Ha az embert szíve arra ösztönözte, hogy áldozatot 

mutasson be Istenének, azt mondták néki: „eredj ide 
vagy amoda búcsúra — s meg lesznek bocsátva bűneid. " 

Régen kiérezték ugyan már egyesek a középkori egy- 
ház enemú hittételeinek tarthatatlan s szentirásettíiS^. 
voltát, a bölcsebbek oda-odaszóltak időközönként: J^e 
így-'* — ^ö *zok kiáltását túlharsogta a hatalom erős 
szava, vagy elfojtotta a máglya füstje. 

De az isteni gondviselésnek megvannak a maga meg- 
határozott czéljai, időpontjai; a történelemnek megvan 
a maga fejlődési rendje. Az emberiséget benső Qftztön 
készteti az igazság keresésére. A tévely kedveseidet 
neki egy ideig, de teljesen ki nem elégítheti. S ha az" 
igazságot elmellőzi, elnémítja vagy sírba is temeti az 
emberi rövidlátás vagy alacsony önzés : az ismét életre- 
kél; mert az igazságnak az az előnye van a tévelygés 
felett, hogy a jövő korok jelesebb szellemei ismét rá- 
akadnak s maga iránt azokban vonzalmat képes kelteni. 

S így történt a középkorban mindinkább elharapódzó 
vallási tévelygésekkel is. Az isteni gondviselés a XVI. 
század elején egy férfiút támasztott, a ki nemcsak hogy 
érzékkel bírt az igazság iránt, hanem bátorsága és ereje 
is volt neki az útjában álló akadályokkal megküzdeni. 

Nagy Lutherünk volt az a férfiú, a kinek fellépése 
^gy egész új korszak sarkköve lett. 

Nem akarom e helyütt részletezni szivének ama benső 
vajúdásait, a melyek közt benne az emberiséget meg- 
váltó eszme megsztüetett. Csodás, bámulatos ösvény az, 
a melyen az isteni gondviselés ez éhező, mendikáns 
gyermeket, e lelki gyötrelmektől lesújtott egyszerű barátot 
odavezette, hogy a világ akkoriban leghatalmasabb trón- 
ját döngető hitbajnokká legyen ! Kolostori czellájában 

benső lelki küzdelmei s a Szentírás beható tanulmányo- 
zása közben egész új világ tárult szeme elé ; az az egy- 
szerű, de mégis bűbájos világ, a mely hitének, reményé- 
nek középpontját az Üdvözítő keresztje képezi. S midőn 
egyes lelketlen emberek, a kik Isten szolgáinak nevezték 
magokat, nem átallották a római főpap nevében pénzért 
árulni a bűnbocsánatot: a lappangó tűz lángra lobbant, 
1617. október 31-én fölemelte tiltakozó szavát: „Ne 
tovább ! Ember — bármily hatalmas legyen — isteni 
jogokat nem gyakorolhat; bűnbocsánatot nem osztogat- 
hat senki, csak az Isten, a ki a Krisztusért megbocsát 
minden megtérő bűnösnek!" 

A középkori egyháznak először csak ezt az egy vissza- 
élését támadta meg. De a mint a nagy épületből ki- 
mozdította az első követ, utána dőlt a másik, a harmadik, 
míg végre be kellett látnia, hogy az egész épület lak- 
hatatlan. 

S azután következett az, a mi ily eseteknél rendesen 
következni szokott. A sötétséghez szokott szemeket bántja 
a világosság fénye. Az emberiség egy része, ha gyarló 
érdekei vannak érintve általuk, kimagasló alakjai szá- 
mára mindig készen tartja a golgothai keresztet. Száz 
kéz emelkedett föl fenyegetőleg Luther ellen. Elsütötték 
ellene az akkori pápák leghatalmasabb fegyverét: az 
átok-bullát is, a mi nem kevesebbet jelentett, mint hogy 
ő földönfutóvá lett, a kit, ha elpusztít valaki. Istennek 
tetsző dolgot cselekszik. 

Csakhogy az ő meggyőző szava megrázta a világot. 
Az emberiség kezdett felocsúdni álmából. S az akkori 
Néinetország szine-java szilárd kőfalat képezett körü- 
lötte. 



Dr. Luther Mábton. 



1520. deczember 10-én került válságra a dolog. E 
napig Luther még mindég azt remélte, hogy méltányos 
felszólalását majd odafent is meghallgatják s kiigazít- 
ván a kiigazítani valókat, a béke helyreáll. Ekkor azon- 
ban belátta, hogy ott szava zárt fülekre talált s hogy a 
régi egyházzal tovább egy úton nem haladhat. Más útra tért. 

S e napon virradt fel tulajdonképen az evangélikus 
egyháznak első reggele. 

De ezután következtek még csak a megpróbáltatások 
nehéz napjai ! Ezután történt az a bátor hitvallomás a 
wormsi 1521-iki országgyűlésen, a melyet ma is bámu- 
lattal kell megcsodálnunk s a mely akkoriban még többek 
szivét fordította ez igénytelennek látszó baráthoz. A 
pápás egyház tovább folytatta megsemmisítő munkálatát. 
Ségi birtokát Luther iratainak rágalmazása, börtön, szám- 
űzés, vagyonelkobzás s más hasonló erőszakos eszközök- 
kel akarta visszaszerezni. Sőt a reformáczió gyenge haj- 
tását martir-vér is öntözé. 1523-ban két ifjú Ágoston-rendi 
szerzetes : Voes Henrik és Esch János halállal lakoltak 
az új tanhoz való ragaszkodásukért. 

Luther — hála Frigyes szász választófejedelem gon- 
dos jóindulatának 1 — életben maradt. Szükség is volt 
rá. Munka volt elég. Felnyitva e korszak történelmének 
lapjait, valóban nem tudjuk, mit csodáljunk inkább : azt 
a tántoríthatlan bátorságot-e, a melylyel ez igénytelen 
barát az oly hatalmas ellenséggel szemben ment védeni 
az igaz ügyet, vagy azt az óriási szorgalmat, a melylyel 
barátaival együtt az alakuló egyház szervezésén dolgo- 
zott! Baj volt elég; ellenség volt elég. Kívülről a régi 
egyház nyomta őket, belül Zwingli követői s egyes túlzó 
lijítók felforgatással fenyegették a még csak kezdetén 

álló művet. S a reformáczió bajnokai, mint hajdan Esdrás 
alatt Izrael népe, egyik kezökben védőfegyverrel, másik 
kezökben pedig épitőeszközökkel fáradoztak az új Sión 
felépítésén. 

A következő tíz év alatt a munka sikeresen haladt 
előre. Az új egyház fölépült. Fölépült pedig a tiszta isteni 
ige fundámentomán s ki lett belőle küszöbölve minden 
haszontalan czafrang s idők folyamán becsúszott vissza- 
élés. A reformátorok részint szóval, részint írásban buz- 
gólkodtak az addig elhanyagolt hívek felvilágosításán 
és az evangyéliomnak megfelelő erkölcsiség meghono- 
sításán. S Isten áldása nyugodott törekvésükön, ügy, 
hogy a tíz küzdelmes év után Luther büszke örömmel 
s nemes önérzettel ezeket írhatta az Ágostába összegyúlt 
evangélikus lelkészeknek: „A tudatlan barátok helyét 
tudományosan képzett lelkészek, a kicsapongó püspökök 
helyét kegyes prédikátorok, a tudatlan nép helyét értel- 
mes, kora ifjúságától rendszeresen vezetett és fejlesztett 
ifjúság foglalja el. A barátok meséi és a szentek legen- 
dái elhallgattak s olvassák a törzsgyökeres német kátékat 
és a Szentírást. Államban és családban a külső szentes- 
kedés helyén az egyszerű, munkás, erkölcsös élet tűz- 
helye gyuladt ki. Minden ember ismeri immár a keresz- 
tyén élet igazságait ; tudja, mi a törvény, mi az evan- 
gyéliom, mi a bűn, mi a kegyelem, mi az igaz bűnbánat 
és hit, mi a keresztyén szabadság, mi a szeretet, mi a 
kereszt, mi az igehirdető hivatal, igazi ima, jó csele- 
kedet . . . stb." 

S a mi mindezt a sok jót eszközölte, azt eddigelé 
csak „lutheri eretnekség, eretnek-pestis" gyalázó nevek- 
kel illették. 1529-ben új nevet kapott. Az ez évben tar- 

tott speieri országgyűlésen az evangyélmiak tiltakozást 
(protestatiót) nyújtottak be a római katholikus többség 
által hozott ama határozat ellen, a mely őket munkájok 
továbbfejlesztésében akarta megakadályozni ; s azóta ne- 
veztetünk protestánsoknak. 

Ezzel azonban nem lett vége a dolognak. V. Károly 
császár bosszankodva vette tudomásul a tiltakozást. A 
pápával — a kivel addig háborúja volt — békére lépett, 
mert Európa réme : a török fenyegette országát. A pápa 
Bolognában megkoronázta őt s azért a protestáns eret- 
nekség kiirtásával akarta háláját leróni iránta. S habár 
a császár később tanúsított magaviselete azt mutatja, 
hogy a protestánsokkal egy cseppet sem rokonszenvez, 
de sőt elnyomásukra törekszik, hogy őket a török elleni 
ügynek megnyerje : egy meghívót küldött szét az ország- 
ban, a melyben egyebek közt a protestánsokat is meg- 
hívta Ágosiába, birodalmi gyűlésre. E meghívóban méz- 
édes szavakkal szólítja fel őket, hogy hitvallásukat 
nyújtsák be, hogy a gyűlésen „testvériesen meghányva- 
vetve a dolgokat s kiigazítva a kiigazítani valókat, békés 
egyetértésre jussanak, hogy azután a mint egy Krisztus 
alatt élnek és harczolnak, akként élhessenek mindnyájan 
egy keresztyén közösségben, békében és egyetértésben". 

A sokféleképen megzaklatott evangélikusoknak e biz- 
tató szó olyan jól esett. Az igaz szív nem tudva elkép- 
zelni azt, hogy az emberek keménysége és igaztalansága 
örökös lehessen, ezerszer is megcsalatva újra és újra 
remél. A reformátoroknak Worms és Speier után is ismét 
felújult reményök. „íme tehát eljött a mi meghallgatta- 
tásunk s ügyünk méltányos elintézésének ideje !" — mon- 
dák egymásnak. S szorgalmasan készülődtek. 

II. Az ágostai hityallás keletkezésének története. 

János szász választófejedelem — a ki Luther ismert 
pártfogóját: Frigyest (1525-ben) követte a trónon — 
mihelyt a császári meghívó-levél kezeihez jutott, azonnal 
felszólította a reformáczió vezérférfiait, hogy az 1530. 
április 8-ikára kitűzött ágostai birodalmi gyűlésre egy 
bitvallást készítsenek. Erre Luther, Melanchton, Bugen- 
hagen és Justus Jónás munkához fogtak s közösen egy 
hitvallási Íratott készítettek, a melyet aztán márczius 
20-án Torgauban átnyújtottak a választófejedelemnek. 
Ez az irat „torgaui czikkek" néven ismeretes. Meg- 
jegyzendő azonban, hogy nem ezt, hanem^ egy, másik, 
Melanchton tollából kikerült, hitvallást olvastak fel később' 
az ágostai birodalmi gyűlésen. 

Az ágostai hitvallás keletkezési történetének s Luther 
ahhoz való viszonyának megértésére még a következőket 
kell előre bocsátanom. 

Mikor Luther 1529 októberében Marburgban a svájczi 
reformáczióhoz szító délnémetországi protestánsokkal al- 
kudozott, 15 pontban összefoglalta volt a saját, illetve 
a wittenbergi reformátorok fő hittételeit s ezt az iratát 
később kibővítve még abban a hónapban benyújtotta 
volt a Swabachban összegyűlt evangélikus rendeknek. 
Ez az irat innen „swabachi czikkek" nevet kapott 
s 17 czikkben egyszerűen összefoglalja az evangélikusok 
íő hittételeit. Mikor pedig később a wittenbergi hittudósok 
az ágostai gyűlésre készültek, újra készítettek egy hit- 
vallást, a melyben már bizonyos védő és támadó éllel 
azokat a tételeket tették papírra, a melyekre nézve 
köztük s a pápás párt között eltérések voltak. Ezek 



Paulik J. : Az ágoslai lillvallAs. 



— 19 — 

voltak a fentemlített ^^torgaui czikkek", melyeknek orosz- 
lán részét Luther írta s melyeket a swabachi czikkekkel 
együtt nyújtottak volt át a választófejedelemnek Tor- 
gauban. 

S ezek a swabachi és torgaui czikkek szolgál- 
tak alapjául az ágostai hitvallásnak, a mennyiben Me- 
lancliton később ezeket foglalta össze s öntötte új for- 
mába ; és pedig úgy, hogy az ágostai hitvallás első része 
a swabachi, második része a torgaui czikkek átdolgo- 
zása, a mi e czikkeknek összevetéséből határozottan ki- 
világlik. így tehát, ha Luther nem is sajátkezűleg írta 
az ágostai hitvallást, neki abban jelentékeny része van, 
a mennyiben a hozzá való anyagot nagyrészt ő szolgáltatta 
s Melanchton csak a kész anyagot dolgozta át, rendezte 
el s fejtette ki új formában. 

E kérdés tisztázása után kisérjük el a mieinket a 
gyűlésre. 

A fejedelem április 3-án indult el Ágostába. Vele ment 
Luther, Melanchton, Jónás és Spalatin a hittudósok 
közül, több fejedelem s mintegy kétszáz főből álló ki- 
séret. 

Április 15-én elérkeztek a fejedelem határvárosába, 
Koburgba. S a mi méltán csodálkozást kelt bennünk, a 
wormsi gyűlés bátor hitvallója végleg ottmaradt, úgy, 
hogy a gyűlés távollétében folyt le. 

Mi volt oka Luther e távolmaradásának? 

János választófejedelem bizonyos gondos előrelátásból 
nem vitte magával Luthert Ágostába. Tudnivaló ugyanis, 
hogy a wormsi gyűlés óta Luther átok alatt volt. A feje- 
delem birtokain nem eshetett ugyan bántódása, de a 
császár birtokához tartozó Ágostában nem volt teljes 

biztonságban. S midőn Ágosta városa a fejedelem és 
kísérete számára kiállította a menedéklevelet, abba egye- 
bek közt e félre nem érthető czélzást is beletette : „Ki- 
veszünk belőle minden oly egyént, a ki ő Császári Felsége 
békéjét megzavarná, hatalmunk nem terjedvén odáig, hogy 
pártfogásunkban részesítsük azokat, a kiket a császár 
elítélt". Luther elvolt ítélve, tehát náluk nem volt biz- 
tonságban. De ha talán hatalmas pártfogóira való tekin- 
tetből nem is lett volna bántódása Luthernek, a választó- 
fejedelem bizonynyal már ildomossági szempontból sem 
találta időszerűnek, hogy akkor, mikor a felmerült ellen- 
téteket békésen akarják kiegyenlíteni, ő a birodalmi át- 
kot tüntetőleg fitymálja. 

De azért Luther, ha testileg nem is, lelkileg ott volt 
hitfeleivel Agostában. Ottani időzésük alatt közel 70 le- 
velet intézett hozzájuk, buzdítva s jó tanácscsal látva el 
kedves barátait. 

A választófejedelem fényes kíséretével május 2-án 
érkezett Ágostába. Nagyon sokáig kellett várakozniok. 
A császár csak hat hét múlva érkezett meg. S azalatt 
a különféle vallási pártok igehirdetői közt (17-ik oldalon 
lévő kép) folyt a szóharcz, folyt a küzdelem. 

Melanchton pedig elvonult és a benyújtani szándékolt 
hitvalláson dolgozgatott. Érzékeny, békés szive nem hagyta 
nyugodni. „Itt a fő, lehet tán az utolsó alkalom, a hol 
ügyünk tárgyalás alá kerül; nem hagytunk-e ki vala- 
mit, elég világosan fejeztük-e ki azt, a mit akartunk ; 
nincsen-e benne olyan szó, a mely sérthetne valakit?" 
— gondola s dolgozgatott, javítgatott rajta, mert lelke 
irtózott mindentől, a mi a viszályt még növelhetné. 

Május elején el is küldte a „Védelmet" — a mint 



— 21 — 

iratát akkor nevezte — Lutherhez Koburgba. A választó- 
fejedelem futárja vitte át a választófejedelem szívélyes 
levele kíséretében, a melyben egyebek közt ezeket írja 
Luthernek : „Kegyelmes óhajunk lenne, hogy On ez iratot 
átnézni s megbírálni ne terheltessék. És a hol tetszésével 
találkozik, vagy ha valamit kihagyni vagy bővíteni látna 
szükségesnek, azt oldalt jegyezze meg, hogy a mikorára 
ő Császári Felsége megérkezik, elkészíthető s benyújt- 
ható legyen". 

Luther átnézte az iratot s válasza következőleg hang- 
zott: „Melanchton Fülöp Védiratát átolvastam; nagyon 
tetszik nekem s nem tudok rajta sem javítani, sem vál- 
toztatni, s nem is illenék, mert én oly szelíden és hal- 
kan lépkedni nem tudok. Krisztus Urunk legyen segít- 
ségünkre, hogy megteremje mindazt a jót, a mit tőle 
várunk s a miért könyörgünk!" 

Melanchton barátaival folyton tanácskozva, müvén — 
az evangyélíomí hitelveknek a régi egyházi tantételekkel 
való összeegyeztetés ez utolsó kísérletén — még azután 
is dolgozgatott, úgy, hogy az a régitől egészen eltérő új 
alakot nyert. Brück, a diplomatikus írmodorban jártas 
választófejedelmi szónok azután bevezetés- és befejezés- 
képen egy, a császárhoz intézendő beszédet írt hozzá, 
a melyet Justus Jónás latinra fordított. 

Végre elérkezett a várva-várt nap ! V. Károly június 
lo-én megérkezett. 

A birodalmi gyűlés június 20-án nyílt meg. Úgy a 
gyűlést megelőző istentiszteleten, valamint a gyűlés meg- 
nyitóján kemény, kárhoztató ítéleteket volt alkalmuk 
hallani ügyük felett az evangélikusoknak. Most már csak 
a hitvallásba vetették minden bizalmukat, remélve, hogy 

az kedvezőbb hangulatra lesz képes hangolni ügyük 
ellenségeit. Sok vita után a felolvasást június 24-ikére 
tűzték ki. Erre azután még egyszer összegyűltek az 
evangélikusok jelenvolt képviselői s aláírták a Melanchton 
tollából kikerült latin és német nyelven szerkesztett hit- 
vallást. E mű, a mely „xígostai hitvallás" czímen 
ismeretes, mai napig is fő vallási iratát képezi evangé- 
likus egyházunknak. Egyszerűségében is nagyszerű. Rö- 
viden és szabatosan kifejezi mindazt, a mi az evangé- 
likus egyház fő tanítását képezi s a mit, mert a Szentirással 
ellenkezik, az egyházból kiküszöböl. Úgy béltartalma, 
mint külalakja dicséri Melanchton hittani jártasságát s 
dicséri tapintatát is. Az egyes hittételek részletesebb 
fejtegetésébe nem bocsátkozik s békéltető irányzatánál 
fogva a visszaéléseket is csak szelíden czáfolja s a kényes 
pontokat teljesen mellőzi. Ezen pontokat az evangyél- 
miak későbbi iratai fejtik ki bővebben.^ 

Az evangyélmiak nagy lelkesedéssel írták alá a hit- 
vallást. S benne látva visszatükröződni az ősi keresz- 
tyénséget, még életük árán is készeknek nyilatkoztak 
megvédeni azt. „Fejedelmi kalpagom és hermelinem — 
monda aláírásakor a szász választófejedelem — nem ér 
nekem annyit, mint Jézus keresztje, mert azok csak e 
világra szólanak, ez pedig elkísér a mennyei hazába. "^ 

1 Ilyen, hitvallási jelentőséggel bíró irataink még a következők : 
Az ágostai hitvallás védelme; szerzője Melanchton Fülöp, 1530. 
(Magyarul is megjelenik Mayer Endre theol. tanár fordításában.) 
A schmalkaldi czikkek ; írta : dr. Luther Márton, 1537. (Magyarul 
dr. Masznyik Endre theol. tanártól.) Az egyezség formulája, 1576-ból; 
több ev. hittudóstól. — Luthernek Kis és Nagy Kátéja 1529-böl. 
A kis káté magyar fordítása közkézen forog. 

S hasonló erős vallási érzés és lelkesedés kifejezése az 
anhalti fejedelem mondása, a ki így szólt: „Sok bátor 
lépést tettem már mások érdekében, miért ne nyergel- 
ném fel lovamat, ha szükséges, Uram és Megváltóm: a 
Jézus Krisztus dicsőségére, s miért ne tenném koczkára 
testem és életem a mennyei élet hervadhatlan koronájáért ! ^' 

Valóban szent ügj^höz méltó szent lelkesedés 1 

A hitvallást ezeken kívtQ aláírta még hat előkelő főúr 
és két város elöljárósága. 

Felolvastatása azonban nem történhetett meg a nél- 
kül, hogy akadályokat ne gördítsenek eléje. A kitűzött 
napon (június 24-én) ugyanis a császár az evangéliku- 
soknak azt adta tudtára, hogy a hitvallást csak írásban 
adják át, majd ő elolvassa. De ők ebbe nem egyeztek 
bele. „Nyilvánosan támadtak meg bennünket — mon- 
dották — nyilvánosan akarjuk magunkat védelmezni is !" 

Tehát másnap, június 2o-én ! Ekkor tehetnek vallást 
az egész gyűlés szine előtt s ez által az egész világ 
előtt arról, hogy ők nem holmi alacsony érdekeket haj- 
hászó újítók, a minőknek őket az ellenség kikiáltotta, 
hanem tiszta evangyéliomi alapon álló keresztyének. 
Csakhogy ennek beigazolását nem a teljes gyűlés, ha- 
nem csak annak egy töredéke előtt tették nékik lehe- 
tővé. Csodálatos, hogy épen ezen a napon a császár a 
püspöki palota szűk kápolnájába rendelte be a méltó- 
ságokat, holott azelőtt a gyűléseket mindig a tágas városi 
tanácsteremben tartották! E mögött lappangott valami. 
Igen. Csökkenteni akarták a hitvallás hatását. — Érdekes 
az nagyon, mikor a hatalmasoknak is félniök kell ! . . .Oh 
igen ; a ki hamis úton jár, annak félnie kell az igazságtól. 

Délután három órakor ült össze a szűkebb-körű gyűlés. 

A császár a latin szövegű hitvallást kivánta felolvastatni. 
De János szász választófejedelem azon kérelmére, hogy 
miután „német területen vannak, a német szöveget olvas- 
sák fel"^ — a német szöveget olvasták fel. A terembe 
csak mintegy kétszázan fértek be ; de annál nagyobb 
volt a kíváncsiak száma odakint. A kíváncsiak minden- 
felől elözönlötték az ajtókat, sőt még az ablakokhoz is 
létrákat támasztottak, hogy meghallják, mi légyen az, 
a mit oly nagy lelkesedéssel védelmeznek. Brück rövid 
bevezető beszéde után Beyer kanczellár olvasta fel az 
alanti hitvallást, oly erőteljes hangon, hogy a kint állók 
is meghallhatták. 

Felolvasás után a császár szószólója által tudtára adta 
az evangélikusoknak, hogy a hitvallást kegyesen tudo- 
másul veszi, hanem e fontos ügyben előbb gondolkozni 
óhajt s majd később tudtukra adja határozatát. — Hogy 
az milyen lesz, már az előzményekből lehetett sejteni. 

Minő hatást keltett azonban a hitvallás a hallgatók- 
nál s minőt odakint a nyilvánosság előtt? 

Az elfogulatlanabbak tetszéssel fogadták. Látták, hogy 
nem olyan fekete az ördög, a minőnek festették. Az 
ágostai római katholikus püspök a felolvasás hatása 
alatt egész lelkesedéssel így nyilatkozott : „A mit fel- 
olvastak, az mind való, tiszta igazság, azt nem tagad- 
hatjuk". Vilmos bajor herczeg, a különben erős pápista, 
a jobb meggyőződés hangján így szólott : „Hiszen azelőtt 
senki sem beszélt nekem így e dologról s tanításukról!" 
Compegius érsek is elismerte az evangyélmiak tanainak 
helyességét, csak azok következményeit illetőleg voltak 
némi aggodalmai. „Én a magam részéről — monda — 
jóváhagynám az ilyen tanokat, de könnyen megeshetnék, 

hogy azokat a többi nemzeteknek és birodalmaknak is 
meg kellene engedni, a mi pedig tűrhetetlen lenne/ 
Voltak olyanok is, a kik belátták a reform szükséges- 
ségét, csak vezetőit kicsinylették. így pl. a salzburgi 
biboros érsek, Láng Máté, így nyilatkozott: „A misét, 
az étel-szabályokat s más hagyományos szokásokat illető- 
leg szükség volna egy reformáczióra, de az mégis túr- 
hetetlen, hogy egy szerzetes akarjon mindent reformálni!" 

Még kedvezőbb hatást keltett a hitvallás odakint. Híre 
csakhamar eljutott Németország többi részeibe is. A 
császár megtiltotta ugyan kinyomatását, de a könyv- 
kereskedői élelmesség — úgy látszik — ezzel nem igen 
törődött. Csakhamar többféle lenyomata forgott a nép 
között. S mivel ezek hibásak voltak, az evangélikus 
fejedelmek ösztönzésére Melanchton kinyomatta a hiteles 
szöveget s az napvilágot látott még a gyúlés tartama alatt 
Wittenbergben. S még a gyűlés tartama alatt több város 
(Kempten, Heilbron, Windsheim, Weissenburg, Frankfurt) 
jelentette be hozzá való csatlakozását. S ez esemény 
kiinduló pontja lett annak, hogy később több előkelő 
férfiú nyiltan csatlakozott a reformáczióhoz. 

A reformáczió ellenségei azonban nem engedték magu- 
kat a harcztérről leszorítani. „Czáfolatot írunk rá!" — 
ez volt határozatuk. S mintegy 20 római kath. hittudós 
július 12-ére meg is írta az úgynevezett „Confutatiót". 
Zavaros, mindenféle kifakadásokkal s rágalmakkal telí- 
tett czáfolat volt ez, a melynek első fogalmazványát 
gyarlósága miatt maga a császár széttépte s csak ötszö- 
rös átdolgozás után fogadta el. Ez az irat azonban édes- 
keveset ártott az evangélikusok igaz ügyének; sőt köz- 
vetve mintegy hasznára vált, mert e Confutatio szolgált 

azután alapul arra, hogy Melanchton egy jeles munká- 
val ajándékozza meg hitvallási irodalmunkat. Az ágostai 
hitvallásban csak érintett hittételeket — tekintettel a 
fenti munkára — még egyszer részletesebben kifejtette 
az ú. n. „Ágostai hitvallás védelme" czimu 
munkájában, a melynek felolvasását a császár vissza- 
utasította ugyan, de azért mai napig is egyik kitüna 
vallási iratát képezi evang. egyházunknak. 

A részrehajló császár szigorú fenyegetések közt fel- 
szólította az evangélikusokat, hogy a Confutatiót írják 
alá. De bizony ők azt kereken megtagadták. S midőn 
a gyűlés látta, hogy ilyen úton semmire se lehet menni^ 
egy — hét római kath. és hét evangélikus hittudósból 
álló — bizottságot küldött ki a vallásügy lebonyolítására. 
Miután azonban a reformáczió ellenei a visszaélésekre 
nézve semmiben sem akartak engedni, a kiegyezés ismét 
hajótörést szenvedett. 

A hosszú birodalmi gyűlésnek végre szeptember 22-én 
lett vége. A záróbeszédben tudtára adták az evangéli- 
kusoknak, hogy egy évig, illetve 1531. április 15-ig nem 
szabad nekik téríteni s a római katholikus híveket vallás- 
gyakorlatukban zavarni ; s kötelességükké tétetett, hogy 
a zwingliánusok és újrakeresztelők kiirtásában a császár- 
ral kezet fogva működjenek. 

Az ezen ránk nézve oly fontos gyűlésről hazafelé siető 
hitsorsosokat Luther Koburgban várta be, hogy — a mint 
magát kifejezte — „a meleg fürdő után letörölje hom- 
lokukról az izzadtságot". S október 4-én csatlakozva 
a fejedelemhez, mindannyian visszatértek Wittenbergbe, 
hogy elveiknek az életbe való átültetésén tovább mun- 
kálkodjanak. 

III. Az ágostai hityallás elyeln nyugvó 
protestantizmus hatásai. 

A harczi riadó elhallgatott. A harcz lecsendesült. 
A reformáczió bajnokai régen aluszszák síri álmukat. 
De müvük él ! Az általuk elvetett mag óriási fává növe- 
kedett s millióknak ad védelmet s enyhítő árnyékot. 

Pedig hogy dühöngött még azután is a vihar körű- 
lőtte ! Uj idők új ellenséget teremtettek ellene. Előre 
való lépkedése véres nyomokat hagyott a történelem- 
ben. A hova az ellenség sújtó fegyvere el nem hatott, 
ott a rágalom lángostorát suhogtatták ellene, hogy meg- 
gyalázzák azt a müvet, melyet a XVI. század reformá- 
torainak lángelméje alkotott. 

A reformáczióról kétféle- ítéletet mondottak a törté- 
nelem folyamán. Az egyik párt mint áldásdús müvet 
dicsérte, a másik párt pedig leszólta, számtalan baj és 
átok forrásának mondotta. S fájdalom, ez utóbbi hang 
ma sem ismeretlen. Alig nyithatunk fel egy pápista, 
erre vonatkozó művet a nélkül, hogy benne kicsinylő, 
kárhoztató ítéletet ne olvassunk a protestantizmusról. 

Ej beszél igazat? ki ítél helyesen? 

Ma már sokkal inkább lehet róla igazságos ítéletet 
mondani, mint valaha. Evang. egyházunk mögött közel 
négy század áll ; a protestantizmus már jó hosszú életet 
élt s elvei gyümölcsöket teremtek. A gyümölcs pedig a 
fa milyenségét mutatja. S a történelem azt mutatja, hogy 
a protestantizmus gyümölcsei édes gyümölcsök. A pro- 
testantizmus áldása volt az emb eriségnek, 
mert az ő elvei a népeket a szellemi s anyagi 
virágzás igen magas fokára emelték. 

Beszéljenek helyettem mások ! Egy hires angol író ^ 
ezeket írja: „A protestáns dicsekszik és pedig joggal 
dicsekszik, hogy vagyon, művelődés, értelmiség sokkal 
inkább növekedtek a protestáns népek, mint a katholikus 
népek között, s hogy a természettől oly kevéssé áldott 
országok, mint Skóczia és Poroszország, most a világ 
legvirágzóbb és legjobban kormányozott részei: míg 
Genua márványpalotái elhagyottak, míg banditák nyug- 
talanítják Campania szép partjait, míg a pápai biroda- 
lom partvidékein bivalyok és vaddisznók tanyáznak. — 
Nem lehet kétségbe vonni, hogy a XVI. szá- 
zad óta a protestáns nemzetek határozottan 
nagyobb haladást tettek, mint szomszédaik. 
Azoknál a nemzeteknél, melyeknél a protestáns vallás 
végleges sikert nem vívott ki ugyan, de lassan küzdött 
s mély nyomokat hagyott hátra : a haladás tetemes volt. 
De ha a katholikus országokhoz jövünk, azon részéhez 
Európának, hol a reformáczió első szikráját eltaposták, 
mihelyt mutatkozott ... a legjobb esetben lassú hala- 
dást s egészben hátramenést találunk. Hasonlítsuk össze 
Dániát Portugalliával. Luther idejében a portugallok 
felsőbbsége kétségtelen volt. Jelenben a dánoké nem 
kevésbé az. — Hasonlítsuk össze Edinburghot Florenz- 
czel. Edinburgh kevesebbet köszön az éghajlatnak, a 
földnek s az uralkodók gyámolító gondjának, mint bár- 
mely katholikus vagy protestáns főváros. Florenz mind- 
ezen tekintetekben különösen szerencsés vala. De min- 
denki, a ki tudja, mi volt Florenz és Edinburgh a refor- 
máczió előtt s mi most, el fogja ismerni, hogy valami 

^ Macaulay : A pápaság. Magyar ford. 51 — 52, 1. 

nagy ok működött az utolsó három század alatt Európa 
egyik részének emelésében, a másikénak elnyomásában. 
Hasonlítsuk össze Anglia történetét Spanyolországéval 
az utolsó század alatt. Művészetben, tudományban, iro- 
dalomban, kereskedelemben, földművelésben az ellentét 
szembeszökő. A különbség nem szorítkozik az Óceánon 
innenre. Anglia amerikai gyarmatai megmérhetlenül fölül- 
múlják hatalomban azokat, melyeket Spanyolország tele- 
pitett ... Erősen hiszszük, hogy Észak nagy 
művelődését és jólétét leginkább a refor- 
máczió erkölcsi hatásának köszöni, s hogy 
a déli országok hanyatlása Európában főként a nagy 
katholikus visszahatásnak tulajdonítható." 

S ezt igazolják nemcsak a fenti példák, de egy és 
ugyanazon ország határain belül lakó protestáns és 
pápista népek állapota is. Ott van pl. Schweiz, a hol a 
protestáns kantonok (Neuchatel, Waadt, Genf) ipar, 
vagyonosság, közoktatás tekintetében messze felülmúlják 
a róm. katholikus (Luzern, Felső- Wallis stb.) kantonokat. 
S hazánk protestáns lakossága szintén műveltebb, vagyo- 
nosabb a róm. katholikus lakosoknál. 

A protestáns népek haladását és nagyságát még ma- 
gok a pápista írók is elismerik. így — hogy csak egyet 
említsek — Bougaud franczia író, a ki különben nagy 
ellensége a reformácziónak, ezt írja: „A protestáns ger- 
mán és szász fajok nagyságát tagadni bizonyára balga- 
tagság volna ".^ Persze mindjárt rá előtűnik az elfogult 
pápista, ki a protestantizmus érdemét csökkenteni 

^ Bougaud : „Kereszténység és korunk" czímű munkája IV. köt. 
299. 1. A többi idézeteket is innen veszem. 

Paulik J. : Az ágostai hitvallás. 3 

akarja azáltal, hogy e hatást annak tulajdonítja, hogy 
„e fajokat ezer évig a kath. egyház idomította" ; s a 
midőn egyrészről enged is valamit a protestantizmusnak, 
más oldalról lerántja azt, mondván: „hogyha a refor- 
máczió a protestáns nemzetek nagyságán lendített is 
valamit, az nem jó tulajdonai, hanem ellenkezőleg hiá- 
nyai, veszélyei által történt" ; hogy „a természeti erények 
és elvek eredménye az, melyet a protestáns nemzetek 
jobban megőriztek, mert érezték, hogy vallásuk kevésbbé 
gyámolítja s mintegy veszélynek teszi ki őket" ; s hogy 
,, midőn a protestantizmus szűkebbre szorította a meny- 
nyei láthatárt, a földi hajlamoknak tág tért nyitott". 

Nincs szándékunkban tagadni a régi pápás egyháznak 
a népekre gyakorolt egyes jótékony hatásait. De ha 
tekintetbe veszsztik azt, hogy a róm. katholikus nemzetek, 
daczára annak, hogy ma is a római katholikus egyház 
„idomítja s neveli őket", mégis hátramaradnak a pro- 
testantizmus által nevelt s idomított nemzetek mögött, 
bárhogy csürje-csavarja is a dolgot valaki: e haladást 
a protestantizmus jótékony hatásának kell betudni. 

A népek haladásának s jólétének három főfeltétele 
van: az erkölcsiség, a műveltség és a szabadság. S az 
az egyház tesz az emberiségnek legjobb szolgálatot, a 
mely ezeket leginkább ápolja. Azt pedig nagyon könnyű 
bebizonyítani, hogy a protestantizmus úgy a múltban 
is jobban működött ezeknek felvirágoztatásán, mint elvei- 
nél fogva a jövőben is alkalmasabb erre, mint a katho- 
liczizmus. 

Vegyük a dolgot egyenként. 

I. A protestantizmusnak első s legfőbb érdeme az, 
hogy a Szentíráshoz való visszatérés által keresztyé- 

nivé tette az egyházat, bensőbbé a vallá- 
sosságot s mélyebbé az erkölcsiséget. 

A reformáczió tulajdonképen egy mély-érzésű s iLdvét 
komolyan kereső léleknek az üdv utáni sovárgásából 
indult ki. ,;Mit kell tennem, hogy az örökéletet elérjem ; 
mi biztosit engemet üdvöm felől?" — e kérdések képez- 
ték Luther lelki küzdelmeinek folyton és folyton vissza- 
térő gondolatát. S ki tudja, hány lélekben merült fel 
e kérdés ő előtte is, hány szív gyötrelmeinek képezte 
állandó tárgyát, a mely gyötrelmek azonban nem lettek 
oly nyilvánvalókká, mint Lutheréi ! ? Bensőjébe s maga 
körül tekintve látta, hogy sem az egyház által előírt 
parancsok, sem a legszigorúbb vezeklés nem képesek a 
lélekre nehezedő bűntudat terhét levenni, annak nyugal- 
mát megadni s őt üdve felől biztosítani. Ha valaki, ő 
volt az, a ki fiatal éveiben az egyház legszigorúbb rend- 
szabályainak is alávetette magát ; s a nyugtalanság mégis 
ott maradt szívében s mélyéből kihangzott a lélek gyötrő 
kérdése: „Mi az, a mi üdvöm felől biztosít?" 

Töprengései közben az isteni gondviselés jött segít- 
ségére s megmutatta neki az utat, a melyen az annyira 
áhított lelki békét elérje. Luther kezébe, a mint tudjuk, 
egy Biblia került s abból hallotta kihangzani kérdésére 
feleletül az apostol szavát :„Higyj aJézusKrisztus- 
ban és üdvözülsz!. . . Mivelhogy a törvény 
cselekedeteiből egyhalandó sem igazulhat 
meg Isten előtt, hanem Isten kegyelméből 
igazul meg azonváltságáltal, mely vagy on 
a Krisztus Jézusban" (Csel. 16., 31.; Róm. 3., 20., 
24. vers). 

A Krisztus tehát ! 

„Mi vezet azonban a Krisztushoz, mi tanít meg arra^ 
hogy ö benne higyjek s miért higyjek?" — tolult oda 
a lélek elé a második kérdés. 

„Mi más, mint az isteni kijelentés okmánytára, a Jézus- 
ról való bizonyságtétel: a Szentírás!" — volt a felelet. 

S az írás lett a reformáczió fundámentoma s vezér- 
csillaga. Az ettől való eltérésben látta forrását az el- 
harapódzott lelki s erkölcsi nyomorúságoknak s az ahhoz 
való visszatérésben találta meg azoknak orvosszerét. Ezt 
tette tehát kiindulási pontjává, ezt tette tanulmányo- 
zásának középpontjává, zsinórmértékévé minden tényke- 
désének, bíróvá minden kérdésnél. S ezt adta kezébe a 
híveknek is, eltérőleg a régi egyháztól, a mely azt á hívek 
kezéből jogtalanul kiragadta. 

S ez az ősrégi könyv lett úgy Lutherre, mint korára 
nézve a felüdülés s megújhodás forrásává. 

A legfontosabb s az embert első sorban érdeklő kér- 
désre : az üdv kérdésére is ebből adta meg a feleletet^ 
a mely így hangzik: „Az ember megigazul ingyen 
kegyelemből, a Jézus Krisztusban való hit 
által".^ — Ez, tudjuk, az evangyéliom veleje ; s ez fő- 
hittétele az evangyélmi egyháznak is. Ezen tétel kieme- 
lése által egész más viszonyba hozta az embert 
Istenével, mint volt azelőtt. 

Olyan tétel ez, a melyet egész mélységében sokan 
ma sem fognak fel teljesen s számtalanszor félreértet- 

^ Evangélikus egyházunk ezen föhittétele, a mely az ágostai 
hitvallásnak IV-ik pontját képezi, a következő szentírási helyek- 
ben gyökeredzik : Róm. 3, 20 ; Róm. 3. 24, 28 ; Róm. 4, 5 ; Róm. 
6, 23 ; Róm. 9, 32 ; Gal. 2, 16 ; Efez. 2, 8—9 ; Tit. 3, 5 ; CseL 
4, 12 stb. 

tek a múltban is. Már a reformáczió idejében — a mint 
azt az ágostai hitvallás XX-ik czikke mutatja — sze- 
mére vetették az e tételt hangsúlyozó evangélikusok- 
nak, hogy „ők a jó cselekedeteket eltörölték, az erényt 
értéktelenné tették, ha csak a hit, ez a puszta elméleti 
valami, üdvözít!*' S ez a vád pápista részről ma is fel- 
hangzik s nagy kedvteléssel kolportáltatik/ így azonban 
csak a tudatlanság beszél ; mert e vádnak épen az ellen- 
kezője áll; persze magasabb, eszményibb értelemben. 

Hogy e tételnek nagy jelentőségét megértsük, egy 
pillantást kell vetnünk a régi egyház által hangoztatott 
üdvfeltételekre s az e tételből folyó következményekre. 

A régi, pápás egyház az üdv feltétele gyanánt az 
általa előírt jó cselekedeteket hangsúlyozta s ezekben 
látta a vallásosság lényegét, tekintet nélkül a benső 
érzésre. Krisztus pedig, tudjuk, mindenkor a szív igaz 
érzését kívánta, a melyből szükség szerint kell szár- 
mazniok a jó cselekedeteknek. Ez az érzés a. h i t, a 
szívnek bizalomteljes önodaadása Istennek s szeretet- 
teljes meghódolása a Krisztusban nyilvánuló isteni aka- 
ratnak. A régi pápás egyház szerint vallásos ember az, 
a ki a pápa által proklamált hittételeket igazaknak 
tartja, az egyház által előírt parancsokat: bűnbánati 
szertartásokat, imaórákat, böjtöket, zarándoklásokat stb. 
teljesíti; a reformáczió által napfényre hozott evangyé- 
liomi tan szerint ellenben az a kegyes ember, a ki 
először alázatos szívvel elismeri saját bűnös voltát, be- 



' V. ö. „Licht in den Finsternissen*', Controvers- 
Katechismus für Katholiken und Protestanten. — Neue Ausgabe. 
V. szakasz, II. fej. 

látja tehetetlenségét arra nézve, hogy a maga erejéből 
Isten előtt megállhasson — s azután a Krisztusban meg- 
jelent bűnbocsátó kegyelmet hívő lélekkel ragadja meg^ 
hogy — végre — ne ktilső kényszerűségből, félelemből 
vagy jutalomért, hanem egyenesen Isten iránti hálából 
és szeretetből tegyen annyi jót, a mennyit csak tud. Itt 
már az ember az egyház szolgájából Isten- 
nek szerető fiává lett, a hol a kényszer meg- 
sztlnik s az ember önként szolgál Istennek s felebará- 
tainak. S megszűnik a szívnek az a rettegése is, a mely 
saját tökéletlenségének ismeretéből származik ; mivel az 
isteni kegyelemnek tudata felemeli s biztosítja őt üdve 
felől, ha tökéletlen is, de megvan benne a hit, a mely- 
nek alapján Isten a maga ítélőszéke előtt bűneitől el- 
tekint, neki azokat megbocsátja s őt igaznak ismeri eL 
Ez a megigazítás, vagy megigazulás útja, az ágostai 
hitvallás értelmében, a mely az erényt nem hogy meg- 
tagadná, de az erkölcsileg egyedül értékes alapra: a 
tiszta érzületre, a hitre fekteti s csak az ebből eredő 
cselekedetnek tulajdonít értéket. 

S midőn a reformáczió az evangyéliom ezen fő, mond- 
hatnók velejét képező tételének kiemelése által nyugal- 
mat hozott a hivő szivekbe, más alakot adott a 
vallásosságnak is. Eltörölte azt a sok, félig vagy 
egészen pogányos színezetű hittételt, szertartást, a me- 
lyeket részint az írást meg nem értett rövidlátás, részint 
a középkori papságnak ravasz számítása csúsztatott volt 
az egyházba s a melyek folyton az üdv főfeltételei gya- 
nánt hangsúlyoztattak. 

Egész hosszú sorát lehetne felhozni az ilyeneknek, de 
itt csak a főbbekre szorítkozom. 

Eltörölte az annyi önhittség s erkölcstelenség forrása 
képező és az emberi erőket bénító szerzetességet, a 
melyet akkor a keresztyén tökéletesség eszményképének 
tartottak. Melanchton az ágostai hitvallás XXVII-ik czik- 
kében jól rámutat arra, hogy a szerzetesi élet nem gyö- 
keredzik a szentírásban s hogy mi volt tulajdonképeni 
czélja azelőtt s hova fajult. A protestantizmus ezt a 
káros intézményt megszüntette, mivel az embert nem 
akkor tartja legeszményibbnek, ha a kolostor czellájába 
zárkózik, hanem ha kilépve a nyilvános élet mezejére 
együtt küzd a többiekkel az élet csábításai, nehézségei 
ellen s nemes magatartása által szenteli meg azt a kört, 
a hova az isteni gondviselés áUítá. A földi hivatásszerű 
munkának, a melyet akkor lenéztek — de a mely egyedül 
kölcsönöz az életnek erkölcsi értéket és tartalmat — a 
reformáczió visszaadta tisztességét és méltóságát.^ S a 
vallásosságnak ilyetén egészséges felfogását, hogy 
t. i. az nem rajongás, kellemes képzelgés, ömlengő érzel- 
gés és mesterkélt szenteskedés, hanem munka és 
imádság, — továbbá, hogy az igaz hit nem halott 
valami, hanem élő ténykedő erő: nemcsak hirdet- 
ték, hanem mint családapák s mint a közélet munkásai, 
saját példájukon meg is mutatták a reformátorok. 

A reformáczió elvetette a középkori egyház által annyira 
magasztalt búcsúkat, böjtölést, önsanyargatást, rózsafüzér- 
morzsolást s más ezekhez hasonlókat, a mik erkölcsileg 
tulajdonképen mind értéktelen dolgok, de — eltekintve 
sok egyébtől — káros hatással voltak a népre azért is, 
mivel teljesítésük által eleget vélt tenni valláserkölcsi 



^ V. ö. Ágostai hitv. XVI. czikk. 

kötelességének s keveset törődött azután azzal, a mi a 
vallásnak tulajdonképeni lényegét képezi. 

A Szentírás elveinek diadalra jutása folytán megdőlt 
a pápás egyháznak az a tana is, a mely azt tartotta, 
hogy egyesek több jót művelhetnek, mint a mennyi köte- 
lességük s a jó cselekedetek így összehalmozódott fölös- 
legéből az egyház — mint ezeknek kincstárnoka — 
bizonyos viszontszolgálatokért másoknak is kölcsönöz- 
het, a mit azután a mennyei bíró a végitéletnél elő- 
nyükre fog betudni. Könnyű belátni, hogy e tan a meny- 
nyire ellenkezik a Szentírással, ép annyira veszedelmes 
is. Ez vesztegette meg a múltban az emberek köteles- 
ségtudatát s ez nyitott utat a vallási dolgokkal, bűn- 
bocsánattal való ama szégyenletes üzérkedésnek, a mely 
századokon keresztül folyt a középkori egyházban s a 
mely ellen Luther is oly erélyesen kikelt az ő neveze- 
tes 95 tételében. A reformáczió szem előtt tartva az 
írás értelmét s támaszkodva különösen Lukács ev. 17. r. 
10. versére,^ azt hirdette, hogy senki több jót nem tehet 
— sőt még annyit sem, — mint a mennyi kötelessége; 
senki sem támaszkodhatik azért másokra, hanem magá- 
nak kell keresnie az üdvösséget. Ehhez pedig csak egy 
út vezet : a Krisztus. 

Hogy pedig a Krisztust, illetve az ő tanítását a hivek 
serege megismerhesse, jól megértse, egész másképen hir- 
dette az evangyéliom igazságait, mint azt a régi egy- 
ház tévé. Tudvalévő dolog, hogy a középkori egyház 

^ Ez a vers azt mondja : „Ha mindazokat megcselek- 
szitek is, a mik néktek parancsoltattak, mondjá- 
tok: Haszontalan szolgák vagyunk, mert a mit 
tartoztunk cselekedni, azt cselekedtük!" 

vallását különféle csodás hittételekkel s mesterkélt szer- 
tartásokkal rakta meg. A hívőtől megkövetelte, hogy ha 
üdvözölni akar, vakon vesse magát alá tanainak s ren- 
deleteinek. Pedig szegény a tizedrészüket sem értette! 
Előtte teljesen érthetetlen nyelven végezte az istentisz- 
teletet. S a szegény nép csak bámult reá minden gondolat 
nélktQ; tevőleges részt abban nem vehetett. Már pedig 
bármennyire szép gondolatok képezzék is valamely egy- 
házi rítusnak az alapját, valláserkölcsi tekintetben az 
keveset ér, ha a nép elméje, szive teljesen fel nem fogja 
s dolgozza azokat. Mit ér a legszebb dal, ha fülünk 
siket; mit éra csillag ragyogása, ha látkörünkön messze 
túl esik!? Az ilyen istentisztelet némi babonás félelmet 
igen, de igazi, benső, öntudatos vallásosságot nem fejleszt- 
het. — Ezzel szemben a reformáczió az anyanyelv jogát 
méltányolva, mindenkinek azon a nyelven hirdette a 
vallás igazságait, a melyet ért, egyszerűen, minden mester- 
kélt ceremóniák nélkül végezvén istentiszteletét. S lépjen 
be ma is valaki egy rém. katholikus s egy evangélikus 
templomba, látni fogja a kettő között a különbséget; 
látni fogja, hogy az evangélikus istentisztelet a pápista 
tömjénfüstös, latin misével szemben mennyire érthető, 
épületes s mily együttmunkálkodásra serkenti a híveket I 
S hogy az élet küzdelmeire felövezhessék magokat a hit 
fegyverével s az égből jövő Szentlélekkel, ezeknek köz- 
vetítő eszközeit : a szentségeket Krisztus rendelése értel- 
mében szolgáltatja ki nékik; nem úgy megcsonkítva, a 
hogy a római katholikus egyház tesz az úrí szent vacso- 
ránál, mikor is a kelyhet a néptől elvonja. 

Szóval az íráson tisztult valláserkölcsi szellem behatása 
alatt át kellé alakulnia, vagy teljesen eltűnnie az egy- 

házból mindannak, a mi az evangyéliom szellemének meg 
nem felelt. Más lett az egyház fogalma, más az egyház 
hivatalosainak hatásköre, más a híveknek azokhoz való 
viszonya ; más a szentségeknek, gyónásnak, a bűnbánat- 
nak, a misének, az egyházi szertartásoknak és a világi 
foglalkozásoknak stb. a jelentősége és alakja, — a mint 
az az ágostai hitvallásból kiviláglik. Elmondhatjuk, hogy 
a reformáczió által az egyház minden intézményeiben s 
szertartásaiban keresztyénivé lett. 

S mikor a reformáczió az emberek szemeit a Krisz- 
tusra s nem holmi emberek által kigondolt erkölcsi — 
mondhatnók erkölcsileg sokszor értéktelen — tételekre 
irányította : ezzel magasabb erkölcsi eszményképet állítva 
szemeik elé; azerkölcsiérzéketisfinomította. 
S a vallás igazságainak anyanyelvükön való magyarázata 
által az erkölcsiség alapját : a vallásosságot is bensőbbé, 
öntudatosabbá tette. A minek jótékony hatását abban 
a történeti tényben is láthatjuk, hogy a protestánsok 
erkölcsi ereje s vallásukhoz való ragaszkodása mindig 
igazán bámulatos volt, őket sem börtön, sem kínpad nem 
tudta megtörni. Igen, mert az ő vallásosságuk öntudatos 
volt, nekik meggyőződésük volt! 

Még csak egyet akarok e helyütt felemlíteni. 

A protestantizmus hozzájárult a népek erkölcsiségé- 
nek emeléséhez azáltal is, hogy a pap-nőtlenségi foga- 
dalmakat megszüntette. Szerinte a házasság nem oly 
alsórendű valami, a mi Isten szolgájához méltatlan, ha- 
nem oly erkölcsi motívumokban gazdag intézmény, a 
mely ha valakihez, úgy első sorban Isten szolgájához 
méltó leginkább. Tudjuk, hogy Luthert ép a papi nőt- 
lenség megszüntetése miatt illették legtöbbször holmi 

kétértelmű, gúnyos megjegyzésekkel. Pedig ha valami, 
úgy ez mutatja igazán az ő ép erkölcsi érzékét s tapin- 
tatát. A közép- és jelenkor e hamis intézményének gyá- 
szos következményeire rámutat már az ágostai hitvallás 
XXIII. czikke is s nem ismeretlenek előttünk sem. Lehet, 
hogy a pap-nőtlenség hajdan az egyház hatalmának és gaz- 
dagságának növelésére előnyös lehetett ; de az egyház 
nem czél, az egyház eszköz: az emberiség boldogítása- 
nak eszköze s hibája mindig, ha hatalmának öregbí- 
tésére olyas valamit vesz igénybe, a mi az Isten igé- 
jével ellenkezik, az erkölcstelenségnek tág kaput nyit 
s mások erkölcsét is képes megvesztegetni A lutheri 
reformáczió helyesen értette meg az emberi természetet 
s helyesen ítélte meg a női nemet. A pap-nőtlenségi 
fogadalmak eltörlése által föltette a női nem homlo- 
kára az őt megillető méltóság gyémántkoszorúját. S he- 
lyesen ítélte meg a papi állást is. Mert nemes eszmé- 
kért hevülő férfiúnak, a míg egyrészről nem lehet azok- 
ban biztosabb támasza egy szerető, nemes nőnél, a kinek 
lelkében azok már gyöngéd, emelkedettebb természe- 
ténél fogva is visszhangra találnak, úgy másrészről er- 
kölcsének sem lehet jobb iskolája, mint maga a családi 
élet. Hasonlítsa csak össze valaki a nőtlen pápista papo- 
kat a nős protestáns papokkal s mindjárt meglátja, hogy 
melyik intézmény a helyesebb, az erkölcsösebb ! — Sőt 
még tovább mehetünk. Azok a prot. paróchiák, a melyek- 
ben Luther szavára gyújtották meg a családi tűzhelyet, 
melegségük egy részét áldásként sugározták ki a hí- 
vekre is, s olyan embereket adtak a világnak, a kiknek 
nevét még ma is emlegeti a történelem. Nagy dolog ám 
az, a mit a statisztika mutat, hogy a történeti neveze- 

tességre jutott nagy emberek egy ötödrészének prot. 
papi házban ringott bölcsője ; a mi megint az azokban 
lüktető szellemre mutat vissza dicsérőleg. 

A protestáns nemzetek előhaladása s emelkedése azon 
erkölcsi erők összhatásának az eredménye, a melyet a 
protestantizmus ápolt bennük ; s kifolyása annak a 
műveltségnek, a melyet ugyancsak ő hono- 
sított meg s ápolt közöttük. 

II. A műveltség és felvilágosodás egyik alapfeltétele 
a népek jólétének és boldogságának. Ha valaki ezt ta- 
gadni akarná, rámutatunk a vad népek tudatlanságára 
s ebből kifolyó nyomorára és meztelenségére, s kény- 
telen lesz elismerni ezen állitásunk igazságát. 

Műveltség azonban csak ott fejlődhetik és terjedhet, 
a hol az emberi szellem szabad s az általa felfedett 
tudományos vagy erkölcsi igazságok terjedése elé nem 
gördítenek akadályokat. 

S milyen magaviseletet tanúsított e tekintetben a kö- 
zépkori róm. kat. egyház? A mily nagy dicséret illeti 
azért, hogy a képzőművészeteket pártfogásában részesí- 
tette s örökbecsű kincseket hagyott a későbbi száza- 
dokra, ép oly nagy hibája másrészről a szellemi téren 
az, hogy az emberi szellem szárnyait elnyirbálni s a 
tudományt bilincsbe verni igyekezett. A tudománynak 
szerinte csak addig volt létjogosultsága, a míg az ő 
vallásrendszerét s pártérdekeit szolgálta, ellenesetben 
szájára lakatot tett. Az emberi szellem működését ez 
egyoldalúsága által megbénította. S ez — ha tekintetbe 
veszszük czéljait — nála természetes. A pápás egyház 
félni látszott a kutatástól. S méltán. Vallását oly titok- 
zatos és csodás mezbe öltöztetett hittételekkel rakta 

meg, a melyek, mint a sötét pinczék gyenge gombáig 
csak homályos, légkörben élhetnek, s a szabad levegő 
és erősebb napfény mellett szétporlanak. Csakhogy ez 
kárára vált az igazságnak. Mert — hogy Széchenyink 
szavaival éljek — „csak minden oldalú vizsgálat foly- 
tán lelhetni fel az igazságot s ez csak a gondolatnak 
legszabadabb közlése által valósulhat. Hol a beszéd kor- 
látos, ott rab a nyelv^ s csak rabként szólhat". 

Az igaz vallás kibírja a legerősebb tudományos meg- 
világítást. Ha a vallás csak olyas valami lenne, a mit 
szelenczébe kell elzárni, hogy a világosság hozzá ne 
férjen, úgy valóban nem volna érdemes arra, hogy félt- 
sük. De a Krisztus által alapított keresztyénségre csak- 
ugyan ráillik az ő mondása: „Az ég és a föld elmúlnak, 
de az én beszédeim el nem múlnak". Helytelen s vallási 
szempontból fölösleges dolog az ember ismereti ösztöne 
s tudásvágya elé korlátokat rakni. 

Az igaz vallás s a komoly tudomány nem zárják ki, 
hanem kiegészítik s erősítik egymást. Minden felfedett 
komoly tudományos igazság, hogy képiesen szóljak, egy- 
egy aranyszál az evangyéliom királyi bibor palástján, 
mely fényét emeli. — A vallásnak — a mint tudjuk - 
eddigelé a természettudományi téren termett legtöbb 
ellensége. De itt is mit látunk ? . . . Azt mondják, hogy 
mikor Kepler felfedezte a csillagászat történetében kor- 
szakot alkotó törvényeit, térdre borult, dicsőítvén az ezen 
törvényekben megnyilatkozó égi erő csodás bölcsességét. 
S Newton is állítólag sohasem említette az Isten nevét 
a nélkül, hogy kalapját tiszteletteljesen meg ne emelte 
volna. S ez mit jelent ? Azt, hogy a mélyreható, komoly 
tudomány nincs ártalmára a vallásosságnak, sőt azt 

mondhatjuk, hogy az igazi, komoly műveltség és tudo- 
mányosság a vallásnak javára válik, mert élénkíti az 
erkölcsi igazságérzetet s felfogni és méltányolni képe- 
siti az embert annak mélyebb igazságait. Vannak ugyan 
esetek, hogy egj^eseket az ő felületes tudásuk elvakit a 
vallás igazságai iránt, de a tudománynak zár alá helye- 
zése ezzel még sem indokolható ; mert a mi a tévelygő 
tanokat illeti, tudjuk, hogy azokat nem lehet bensőleg 
legyőzni az által, ha őket szóhoz jutni sem engedjük, 
hanem igenis úgy^ ha komoly érvekkel arra kényszerit- 
jük őket, hogy tarthatatlanságukat s ürességüket belássák. 

S a műveltségnek a gyakorlati életben is mily meg- 
számlálhatatlanok az áldásai I Az a nép fog boldogulni 
leginkább, a mely a tudományt a termelés minden ágá- 
ban legjobban tudja felhasználni; az a nép fog boldo- 
gulni leginkább, a mely legjobban tudja megítélni a jó, 
vagy a rossz elveket s e szerint választja meg azokat, 
a kik őt képviselik s ügyeit intézik. Míg ellenben a 
a sötétségben oly sok veszedelem rejlik. A tudatlanság 
a bűnök, az elfogultság, a babona és a nyomor dudvái- 
nak gazdagon termő földje volt minden időben 

A reformáczió bajnokai tudatával bírva ezeknek, szét- 
törték a tudomány bilincseit s a felvilágosodás zászlaját 
magasan lobogtatva, hozzáláttak a legáldásosabb és leg- 
magasztosabb hivatáshoz : az elhanyagolt nép alapos és 
szélesebbkörü neveléséhez. S ezen munkájuk által az 
érdem hervadhatlan koszorúját tették fel homlokukra. 
Luthernek folyton visszatérő szava ez volt: „Oktassátok 
a gyermekeket! — ez a legfőbb és legszentebb köte- 
lessége a szülőnek s a hatóságnak ; ez az Isten parancsa 
s az emberiség iránti legfőbb jótétemény!" S a hova a 

reformáczió szelleme elhatott : mint a tavasz langyos 
fuvallatára a mezei virágok, mindenütt virágzó iskolák 
keltek életre. A megüriQt zárdákat legtöbbnyire e szent 
czélra használták fel. S Luther már lo30-ban nemes 
örömmel ezt írhatta pártfogójának, a szász választófe- 
jedelemnek: „A gyönge fiatalság a kátéval és Szentírás- 
sal való jó ismeretségben növekedik fel, úgy hogy szi- 
vem repes örömében, a mikor látom, hogy ma fiatal 
fiúcskák és lánykák többet imádkoznak, hisznek s többet 
tudnak beszélni a mennyről és Krisztusról, mint azelőtt 
az összes intézetek, zárdák és iskolák tudtak ..." 

A protestáns egyház alapítóinak ezen nemes elveihez 
mindég hű maradt. A neveléstigj^et édes gyermekeként 
ápolta mindenütt. A szegény nyomorgatott protestánsok- 
nak mindig volt egy fillérük, melyet a nevelésügj^ szent 
oltárára helyezzenek. Kitetszik ez abból is, hogy a 
XVI.-ik századból ismert 168 honi iskoláink közül 125 
protestáns, 9 unitárius és csak 34 római katholikus. ^ 
Pedig mi volt akkor a csecsemő-korát élő és üldözött 
prot. egyház a római katholikushoz képest ! - S hazai 
ev. egyházunk, a melynek pedig sem nagy dominiumai, 
sem gazdag pártfogói nincsenek, jelenleg is 1391 elemi 
iskolát ^ s 27 közép- és főiskolát — és pedig kitűnő- 
nek elismert iskolát I — tart fenn, mintegy kétszázezer 
ifjút részesítve a nevelés áldásaiban. S a közoktatás 
hasonló felkarolása látható a külföldi protestáns orszá- 
gokban is, a hol annak áldásos eredményei abban is 
mutatkoznak, hogy ott — a statisztikai kimutatások 

^ Franknói V. Hazai és külföldi iskolázás a XVÍ.-században. 
* 1898. évi adat. 

szerint — majdnem minden ember tud írni és olvasni, 
míg ellenben azokban az országokban, a hol a katho- 
liczizmus van túlsúlyban, csak felényi vagy negyedrésznyi 
az ilyenek száma. ^ 

S a nevelésnek ez a nagymérvű fellendülése a pro- 
testantizmus egy belső elvének kifolyása. Tudjuk, hogy 
a római kath. egyház a világiak kezéből kivette a Bib- 
liát. Az evangyélmi egyház — a mint már fentebb em- 
lítettük — máskép tett. A protestantizmus, a mely annak 
a keresztyénségnek a fólelevenítése, a mely a Bibliában 
bírja forrását, — a szentírás intésének (Ján. 5 , 39. ; 
Jel. 1., 3.) szem előtt tartásával - nemcsak hogy senki 
elől nem akarja elzárni a ker. vallás ezen ős forrását, 
de sőt kötelességévé teszi mindenkinek, hogy azt olvassa, 
tanulmányozza, annak tiszta vizével szivét erősítse s 
általa mintegy az egyház tanítását ellenőrizze. Hogy 
valaki jó pápista lehessen, nem szükséges tudnia még 
olvasni sem; a protestantizmus ellenben szivére kötvén 
híveinek a Szentírás olvasását, ezzel lökést adott műve- 
lődésüknek is. 

S istentiszteletével azt folyton ápolta. „Nincs semmi 
mondja helyesen egy jeles írónk (Eötvös) — mi nem- 
csak a vallás, de az egész czivilizáczió kifejlődésére 
nagyobb befolyást gyakorolt volna, mint az egyházi szó- 
noklat. Azon vallás, melynél a szónoklat az egyházi 

^ Egy 1898-iki statisztika szerint 1000 besorozott ujoncz közül 
nem tud írni-olvasni: Svédországban 1, Németországban 2, Dá- 
niában 5, Svájczban 22, Németalföldön 50, Francziaországban 55, 
Belgiumban 144, Ausztria-Magyarországban 220, Görögországban 
300, Olaszországban 390, Oroszországban 708, Szerbiában 793. (A 
nálunk mutatkozó kedvezőtlen arány az oláhság miatt van). 

szertartások közé vétetett fel, szügségkép az egyházi 
tanok megvitatásához vezet ; s miután a megvitatás nem 
szorítkozik csak a vallásos tárgyakra : ily vallás szükség- 
kép magasabb czivilizácziót von maga után". S mivel 
ép a mi egyházunk az, a mely minden vallásos jellegű 
összejövetelének s istentiszteletének középpontjává a 
prédikácziót tévé : azért e szavak leginkább ő reá illenek. 

De ép e pontnál emeltetnek pápista részről a leg- 
súlyosabb vádak ellene. Azt mondják ugyanis, hogy 
midőn a protestantizmus megengedte a szabadkutatást: 
ezer átkot hozott az emberiségre, mert talajt készített 
az emberiség ölő mérgének : a hitetlenségnek és vallás- 
talanságnak. 

E vád azonban igaztalan. Mert a tudományok története 
beigazolja, hogy a hitetlenség nem az ő talaján termett. 
Aas emberiség története a hit és hitetlenség harcza volt 
előtte is s lesz is talán mindig. De sőt azt is látjuk, 
hogy a hitetlenség és istentagadás épen ott lépett fel s 
nyert legnagyobb elterjedést, a hol a protestánsokat 
lemészárolták : Francziaországban. Tudósok és köznép 
itt lobogtatták zászlaját legjobban. S ha valahol, űgy 
itt fordul vissza a római katholikus egyházra a protes- 
tantizmusnak szegezett fegyver, mivel az ő, a józan 
észszel s a haladó műveltséggel szemben tanúsított merev 
magatartása termetté e káros gyümölcsöket. „A babona 
kicsapongásai — a mint egy író (Laveleye) helyesen 
megjegyzi — elkertühetetlenül előidézik a hitetlenséget. 
Az egyház kihívó magatartása a józan észszel szemben 
arra kényszeríti azokat, a kik nem hajlandók erről 
lemondani, hogy elvessenek minden vallásformát". 

A protestantizmus nem hozza ebbe a veszélybe a 

Paulik J. : Az ágostai hitvallás. ^ 

népeket, mivel neki egyik elve a haladás lévén, ebből 
kifolyólag figyelemmel van a haladó műveltségre s a 
népeknek egyes korok szerinti igényeire. Nem úgy, hogy 
talán azok tetszésének rendel alá mindent s csak azt 
hirdeti, a mi azok fölének jól esik. Nem! Az evan- 
gyélmi egyháznak az lévén fundámentoma, »a mely egy- 
szer megvettetett s a melynél jobbat senki sem vethet, 
t. i. a Krisztus'', — Krisztus tanának lényegét illetőleg 
alkudozást nem ismer, annak igazságait vallja é$ hirdeti 
mindenütt, minden időben. De a mennyiben az evangyé- 
liom közlési módja emberi belátástól függő s az emberi- 
ség változó igényei szerint változásnak alávetett külső- 
ség ; a mennyiben az idők szelleme időközönként változik 
s néha több, máskor kevesebb kiUsőséget, jelképet igé- 
nyel, hogy ugyanazt az igazságot felfogja ; a mennyiben 
továbbá a tudomány — s közelebbről maga a hittudo- 
mány is — halad, kutatásai által bizonyos Igazságokat 
hoz napfényre, vagy a Szentírásban mélyebben rejlő 
egyes eszméket jobban felfog és kidomborít : ezt a pro- 
testantizmus figyelmen kívül nem hagyja s ennyiben a 
haladó műveltséggel összhangban lenni igyekszik. Az 
egy alapon folyton munkál, épít. S nem is szabad tét- 
lenül maradnia, azt gondolva, hogy már mindennel kész; 
mert hiszen látva az emberiség folytonos haladását, 
melyik kor merné azt mondani, hogy már mindent töké- 
letesen megértett s kifejtett ? A haladás, az eszmék tisz- 
tázódása a vallások történetében is észrevehető. Elte- 
kintve a régi vallásalakoktól, magán a ker. egyházon 
belül is ma sok vallási kérdést helyesebben s a ker. 
szellemnek megfelelőbb módon fogunk fel s juttatunk 
kifejezésre, mint csak egy pár századdal is azelőtt. A 

protestantizmus azt vallja az apostollal: „Nem akarok 
egyebet tudni, mint csak a Krisztust" (L Kor. 2, 2.), de e 
mellett azt a kérdést sem resteUi felvetni magában : „de 
tudom-e, értem-e már öt tökéletesen?" S e kérdésből 
kifolyólag folyton figyel, kutat, munkálkodik — s halad, 

S ez a helyes és a reformáczió fogalmának megfelelő! 
Mert a reformáczió nem egy, a 16. században már végleg 
befejezett tényt jelent, hanem állandó kutatást, javítást 
az egyház terén, a mely folyik mindaddig, a míg benne 
a tiszta, tökéletes igazság az ő égi fényében felragyog. 
E folytonos reformácziója egyházunknak mindenesetre 
inkább kecsegteti öt a teljes tökéletesség elérésével, 
mint az a maradiság, a mely tökély dolgában önhitten 
színültig telt pohárnak képzeli magát s végre is az álló 
víz sorsára jut. — S ez a komoly s megfontolt haladása 
a protestantizmusnak biztosítja a lelkekre való állandó 
erkölcsi erejét s egyengeti útját ahoz^ hogy egykoron 
az egész művelt emberiség vallása legyen. 

A katholíczizmus ezzel szemben sok századdal ezelőtt 
megalkotott formák közé zárkózva kizár s megvet min- 
den haladást. S mit ért el vele? A ki csak egy kissé 
is mélyebben tekint dogmáiba s a mai kor köztudatába, 
észre fogja venni, hogy e kettő között határozott meg- 
hasonlás állott be. Múltból datálódó gazdagságával, fényé- 
vel s az emberi lélek mystikus oldalára való hatni-tudá- 
sával imponál ugyan még külsőleg, hatása azonban nem 
terjed annyira, hogy a hitet táplálja s a népek erkölcsi- 
ségét emelni képes legyen.^ S az nem is lehet máskép. 

^ A közerkölcsiséget általában feltüntető s ezzel szemben a 
bűntények minden nemét felölelő statisztika nem áU rendelkezé- 
semre, de álljon itt tanúságul a következő, egyes államok erköl- 

4* 

Az emberiség haladni, művelődni fog, mert az benső 
ösztöne, törvénye. S a mely vallás ezt figyelmen kívül 
hagyja s a haladó műveltség elől elzárkózik, az lassan- 
kint oda jut, hogy legfeljebb csak a műveletlenek igé- 
nyeit elégíti ki s a felsőbb osztályokban az iránta való 
közöny s hitetlenség fejlődik ki. Beigazolta ezt már a 
történelem a pogány rómaiak példájával s látható ma is 
ezer és ezer róm. katholikusnáL 

Ha hitetlenségről s vallástalanságról van szó, látni- 
való, hogy hitetlen lelkek voltak és lesznek minden idő- 
ben s minden felekezetben. De ha arról van szó, hogy 
magatartásával melyik egyház nyújt annak inkább táp- 
lálékot, akkor a katholiczismusnak egyáltalán nincs joga 
a protestantizmust a hitetlenség s vallástalanság tenyész- 
tésével s terjesztésével vádolni. E váddal szemben rá- 
mutathatunk még két leghatalmasabb protestáns ország- 
nak: Németországnak és Angliának számos erkölcsi 
intézményeire s az ott viruló egyházi életre; s mik 
egyebek ezek, ha nem a protestánsok szivében élő mély 
vallásosságnak a tanúbizonyságai? 

ni. A protestantizmus az által, hogy a tudo- 
mány bilincseit széttördelte s gondolkozásra ösztönözte 
a lelkeket, emeltyűjévé lett a műveltségnek, s ezzel és 

csere némileg fényt vető részleges kimutatás. Lombroso, híres 
olasz tudós, egy angol lapban tanulmányt irt az európai államok- 
ban végbemenő gyilkosságokról s kimutatta, hogy minden 
100 ezer lakosra 96 gyilkosság esik Olaszországban, 58 Spanyol- 
országban, 25—25 Portugáliában s Ausztria-Magyarországban, 18 
Francziaországban s Belgiumban, 13 Svéd- és Norvégországban, 
ő Angol- és Németországban ; miből a figyelmes olvasó kiveheti, 
hogy a kedvezőtlenebb arány a pápista- jellegű országokra esik. 

egyéb benső elveivel a népek haladása harmadik f-fel- 
tételének: a szab adságnak is jó szolgálatot 
tett. 

A reformáczió eleitől fogva hangsúlyozta az emberi 
természetes jogokat, protestált mindennemű önkény és 
zsarnokság ellen. Ezt mutatják a reformátorok iratai, s 
hatalmas kifejezője ennek az 1529-iki protestáczió. 

A reformáczió tulajdonképen vallási mozgalom volt. 
De a mennyiben a vallás hatást gyakorol a gyakorlati 
életre is, a lelkiismereti szabadságot s a szabadvizsgáló- 
dást hangsúlyozó elveinek természetszerűleg hatást kellett 
gyakorolniok a társadalmi és politikai szabadság fejlő- 
désére is. A lelkiismereti szabadság eszméje anyja lett 
a népszabadság eszméjének. 

S ez végtelen nagy áldása a reformácziónak I Mert a 
szabadság az az erőnek és erénynek, a mi a természet- 
nek a nap : a fejlődés és virulás feltétele. Oltsd ki a 
természetben a napot: sötétség és halál üt tanyát min- 
denütt; verd bilincsbe az embert i s elsatnyul! 

E hatása miatt azonban oly sokszor támadták meg a 
reformácziót. Egyesek, hogy érdemeit elhomályosítsák, 
különféle bűnökkel akarják megbélyegezni, azt mond- 
ván, hogy ő keltette életre s ápolta a forradalmi szel- 
lemet, a mely az emberiséget véres harczokba sodorta. 
„A XYI. században kitört forradalommal köszöntött be 
tulajdonképen való politikai és társadalmi forradalmak 
korszaka; — írja egy katholikus könyv ^ — a refor- 
mátori tekintélyt lerontó elv, következményeivel együtt, 
képes volt arra, hogy az erős katholikus anyatalajt el- 

^ Haller J. : Történelmi hazugságok. 700. 1. 

mossa és helyébe az Isten- és egyházellenes új kor- 
szellemnek minden mérges anyaggal telített iszapját he- 
lyezze**. 

így írnak a római katholikusok. Nehéz vád ez. Helyén- 
való lesz vele foglalkozni. 

Hogy erre nézve alapos véleményt alkothassunk ma- 
gunknak, vissza kell tekintenünk arra a korra, a mely- 
ből a reformáczió kiindult. Már a reformáczió idejében, 
tudniillik 1525-ben, mikor a német parasztság fellázadt, 
a reformáczió ellenségei gúnyos kárörömmel mondogat- 
ták: „Reformáczió, íme ilyenek a te gyümölcseid!* 

A történelem mélyebb kutatójának azonban könnyű 
kimutatni, hogy e káröröm nagyon korai volt s hogy 
jólehet a történelem egyes véres eseményei a reformá- 
czió szele által odahajtott viharoknak látszanak : nem 
benne, hanem az akkori beteges társadalmi viszonyok- 
ban bírták forrásukat. 

Milyenek voltak ugyanis e korban a társadalmi és 
közgazdasági állapotok ? 

A parasztok csak a legritkább esetekben voltak tulaj- 
donosai annak a földnek, a melyet miveltek; hűbéresei 
voltak a világi s egyházi földesuraknak. S nemcsak hogy 
sokféle adózási kötelezettségekkel voltak megterhelve, 
de a földesurak nyomták s kizsákmányolták őket, a hol 
csak lehetett. A vadászat, halászat jogát lassanként egé- 
szen magukhoz ragadták; s jaj volt annak, a ki ura 
birtokán engedélye nélkül egy vadat is elejtett! Rab- 
szolgák voltak. az akkori parasztok a szó szoros értel- 
mében, odavetve egynéhány kényúr vad szeszélyének. 
E szeszélyeknek sok egyéb szomorú nyilvánításai közt 
olyan példáit is olvassuk, hogy a genfi tó körül lakó 

jobbágyoknak pl. éjjel karókkal kellett a tó mellett őr- 
ködniök, hogy a hűbér úr álmait zavaró békákat elhall- 
gattasiáák ; a lupfení grófné meg épen akkor, a mikor 
a szántóvetőnek minden percze drága: aratás idején 
csupa ázeszélyböl csigaházakat gyűjtetett alattvalóival, 
hogy fonalát gómbolyithasson rájók* stb. Hozzájárult 
ezekhez á rossz termés niiatt gyakran beköszönő inség, 
ragályos betegségek, a társadalmi osztályok éles elkülö- 
nülése, á mi sziÁtéii fokozta a bajokat s számos bűnös 
indulatnak nyújtott táplálékot a szivekbéni A földesúr 
dölyf ében lenézte „a buta parasztot '*, ez meg viszont 
gyűlölettel tekintett elnyomójára. 

S mit tett ily viszonyok közt az akkori római katho- 
likus egyház ? !I^emcsak anyagi, de erkölcsi tekintetben 
sem tett semmit. A társadalmi beteges elkülönülésből 
kiáradó bajoknak megszüntetésére mit is tehetett volna 
az az egyház, a mely a papság s szerzetesség mindenek 
fölé emelkedő méltóságának hangsúlyozásával mintegy 
maga is hozzájárult a társadalriii nagy különbségek meg- 
teremtéséhez. S ha az anyagi bajokat közvetlenül nem 
is okozta, de részint elnézésével, részint egyes kapzsi- 
ságra valló intézkedéseivel öregbítésükhöz ő is hozzá- 
járult. A pápa maga is megengedte, hogy a kolostorok 
mint kölcsönintézetek, nagy kamatokat szedjenek. Óriási 
illetékeket fizettetett magának az egyes megürült maga- 
sabb egyházi hivatalok után, a mely összegeket az azon 
hivatalokat elfoglaló érsekek, püspökök természetesen 
ismét csak a szegény népen vették meg. Magasztalva 



^ Hasonló példákat lehet olvasni Szathmáry : Művelődéstörténet 
II. 64; Ribári : Vüágtörténet VI. 144. 1. 

folyton a szegénységet s igazi keresztyénhez méttatlan- 
nak s megalázónak tartva a világi foglalkozást: hozzá- 
járult a proletarizmus előidézéséhez, a melyet azután 
nagyon is gondatlanul nevelt. A földről csak az ég felé 
irányította annak szemeit, ő maga azonban nagyon is 
csüngdtt a világi kincseken, gazdagodott, tündökölt. Saját 
érdekeit minden más ellen erőszakos módon is védel- 
mezte 

S a ki csak egy kissé is ismeri a lélektani törvényeket, 
könnyen rájut arra, hogy az ilyen állapotoknak mit kell 
szülniök; könnyen belátja azt, hogy az akkori lázongá- 
sok nem a reformáczió, hanem az akkori beteges tár- 
sadalmi s közgazdasági viszonyok természetes folyomá- 
nyai. Bizonyltja ezt az a körülmény is, hogy ilyenek 
már Luther fellépése előtt is feltünedeztek. 1492-ben a 
kempti apát parasztjai lázadtak fel; 1502-ben Német- 
alföldön az úgynevezett kasebröderek. Hazánkban a 
Dózsa-féle (1514.) lázadás szintén a reformácziót meg- 
előző időben tört ki. S a reformáczió-korabeli első lázadás 
is (1524-ben) a reformáczió gyúpontjától távol, a kon- 
stanczi püspök területén ütött ki. 

De ha — a mint egyesek mondják — a reformáczió- 
korabeli s az azután való társadalmi mozgalmak sszabadság- 
harczok csakugyan a reformáczió szellemének kifolyásai : 
ki az, a ki jó lelkiismerettel ezért a kárhoztatás kövét 
merné reá vetni ? Avagy nem a legtermészetesebb s leg- 
szentebb jogokért vivták-e azokat? Olvassa el bárki az 
1524-ben fellázadt stühlingi parasztok panaszait tartal- 
mazó 62 czikketl A szenvedések hosszú története tárul 
szeme elé. — Olvassa el az 1525-ben felkelt sváb paraszA;- 
ság 12 czikkből álló iratát I Mennyi igaztalanság s nyomor 

vádja hangzik ki azokból az akkori rendszer ellen ! — 
S az akkori római katholikus egyháznak nem volt szive, 
hogy az igaztalanság s nyomor feljajdulásain megin- 
duljon I 

Mily másként tett Lutheri Ezidőbeli irataiban kért, 
könyörgött odafent az uraknál, hogy a méltatlan igát 
vegyék le a roskadozó nép vállairól; a népet pedig 
türelemre kérte s intette. S csak később, mikor a fel- 
zaklatott emberi szenvedély — mint a kaliczkában sokáig 
éheztetett fenevad — vérengzésbe ment át, mondotta 
ki kárhoztató ítéletét. 

A reformáczió vezérférfiainak volt érzékük a nép termé- 
szetes jogainak s szabadságának felismeréséhez, de vala- 
mint a zsarnokságot, úgy a féktelenséget is elitélték. 
Nem tagadhatjuk azt, hogy körükben is találkoztak 
olyanok, a kik e szent elvek ellen szintén vétettek; de 
ennek oka nem a reformáczió elveiben, hanem a zsar- 
nokságra s vérengzésre hajló emberi természetben kere- 
sendő. Dudva mindenütt akad. A reformáczió szelleme 
azonban ezt folyton irtani igyekezett. Nem tűrte a zsar- 
nokságot, de a féktelenséget sem; tiszteletben tartotta 
a természetes jogot és a szabadságot. S a hol diadalra 
jutott, mindenütt szabad intézményeket létesített. Egy- 
házát is — az első századok példájára, a hol szintén 
egyenlőség uralkodott s minden hatalom a néptől szár- 
mazott, — a szabadság s jogegyenlőség elvén építette 
fel. A protestáns egyházak képviseleti alapon vannak 
szervezve. Az egyházi szervezetet vévén alapul azután 
a nemzetek az állam szervezésében, az alkotmányosság 
a protestáns államokban természetszerűleg fejlődött. 

S a protestáns szabadságszeretet s jogegyenlősegi elv 

alapja lett az ev. egyház türelmességének is. Egyházunk 
felfogása szerint az egyetemes keresztyén egyház külön- 
böző felekezetei egy egy ágát képezik annak az egész 
világra kiterjedő fának, a melyen az istenországa, Isten 
dicsősége virágainak kellene kiviritani. Elismeri, hogy 
neki is lehetnek fogyatkozásai, de nem tagadja el az 
egyetemes keresztyén egyház többi ágaitól sem az eset- 
leges jó tulajdonokat. S e felfogása őt a többi egyházak 
létjogosultságának elismerésére vezeti. A miért is velők 
szemben sohasem veszi igénybe a kényszer és elnyomás 
eszközeit, legfeljebb csak szeretetteljes felvilágosítás s 
meggyőzés által igyekszik őket magához vonzani. 

A római katholikus egyháznak azonban mások az el- 
vei. Ö a tridenti zsinaton kimondta,^ hogy egyedül ő a 
tökéletes s kívüle nem létezik üdvösség; mindenki^ a 
ki tanainak s rendeleteinek magát alá nem veti, — 
veszedelmes eretnek. Ez elfogult elvének kifolyása az, 
hogy mindenkit saját aklába igyekszik hajtani s a 
hol szépszerivel nem boldogul, kényszert alkalmaz. 

Térítési dühéről a történelem lapjai beszélnek. Ott van 
a Xn. századbeli franczia albigensek elleni véres had- 
járat ; ott a Luther elleni áskálódások ; ott az iszonyatos 
szent Bertalan-éj 1672-ben, a mikor százezerre menő 
protestánst pusztítottak el a római katholikus egyház 
sokát hangoztatott türelmességének nagyobb dicsőségére. 
S hazánk történetében a háromszázados véres tusa — 
a pozsonjd vértörvényszék és eperjesi mészárlás gyászos 
napjaival — szintén mutatja az ő elveinek szomorú követ- 



* Conc. Trid. sess. 5. decr. de pecc. őrig. — Cath. Rom. 1. 10. 
18. és 19. 

kezményeit s mutatja másrészről a protestánsok erkölcsi 
erejét, szabadság- és alkotmányszeretetét. 

S a másfelekezetúekkel szemben tanúsított ezen türel- 
metlenség nemcsak egyes féktelen természetek kegyetlen 
játéka, a mi némileg mentené, hanem — fájdalom — zsi- 
natilag kimondott elve. A III. Incze pápasága alatt (1216.) 
tartott IV. lateráni zsinat 3-ik kánonja „kiközösítéssel és 
átokkal sújt minden eretnekséget" s a 3. §. igy szól: 
„A világi hatalmakat értesíteni, figyelmeztetni s ha szük- 
ség, egyházi büntetéssel kell kényszeríteni, hogy ha igaz- 
hitűeknek akarnak tartatni, a hit védelmére eskü alatt 
Ígérjék meg, hogy a hatalmuk alatt álló területről jó lélek- 
kel és minden erejökkel igyekeznek kiirtani az egyház 
által megbélyegzett eretnekeket ... Ha pedig valamely, 
az egyház által visszahódított s megtérített világi elmu- 
lasztja tartományát megtisztítani az eretnek pestistől, a 
metropolita és püspöktársai vessék egyházi átok alá; s 
ha nem ad elégtételt, egy év elteltével bejelentendő a 
pápa ő szentségének, hogy ez utóbbi a hűbéreseket a 
hűségi kötelezettség alól feloldja s földjét a katholiku- 
soknak adja" stb. 

Ily értelemben szól több ponton át e szomorú idők e 
szomorú határozata, a melynek oly siratni való következ- 
ményei lettek a történelem folyamán. S ne gondolja senki, 
hogy e türelmetlenség és erőszakoskodás, mint régen 
múlt idők megvetett dudvája, már régen kiveszett. Habár 
a mindinkább kibontakozó felvilágosodás s igazságérzet 
miatt hátrább és hátrább kénytelen szorulni : e sötét rém 
sokszor kisértett a későbbi századokban is. Hiszen csak 
a muIt századvégi 1790/91-iki országgyűlésen is a nemes- 
lelkű n. Lipótnak hatalmi szóval kellett a protestánsok 

méltányos jogainak törvénybe iktatását eldönteni ! S ezt 
a pápista erőszakoskodást, a mely a béke alapjait oly 
mélyen rendíti meg, naponkint tapasztalhatják híveink 
a vegyes házasságoknál, a hol az nem egyszer oly gyön- 
gédtelenül nyilatkozik. 

S az nem is lehet máskép. Az az egyház, a mely a 
józan ész határozott szégyenére azt állítja, hogy egyedül 
csak ő a tökéletes, természetszerűen terjesztője lesz a 
kicsinylés, gyalázás, gyűlölködés szellemének; folyton a 
többi felekezetek elnyomására fog törekedni, a mivel oly 
sok keserűséget okoz azoknak I Sőt tovább mehetünk. 
Az az egyház, a mely azt állítja, hogy az állam neki alá 
van rendelve ; az az egyház, a mely a pápa csalhat^tlan- 
ságát proklamálja: elkerülhetetlenül összeütközésbe jön 
az állam eszméjével s útjában áll a nemzetek önálló fejlő- 
désének is. A pápa úr akar lenni, parancsolni akar min- 
denütt. Egyeduralmi igényeinél fogva alantas papsága 
útján beavatkozik az államok belügyeibe ; s jaj annak az 
országnak, a mely esetleg nem hajlandó respektálni az 
ő igényeit 1 Ott kész a zivatar. 

Másként áll a dolog ott, hol a protestantizmus elvei 
jutnak érvényre. Az evangélikus egyház — a mint azt az 
ágostai hitvallás 28-ik czikke is mutatja — határvonalat 
von az állam és az egyház hatáskörei között s magáénak 
a lelki élet gondozását ismervén fel, amannak hatáskörébe 
nem avatkozik, felette uralmat, elsőséget nem igényel. 
Befolyást gyakorol ugyan az államra, de nem mint felette 
álló külső hatalom, hanem mint a polgárok lelki gondo- 
zója — szellemileg; a minthogy e kettő mindenütt kölcsön- 
hatásban van egymással s a hol egészséges köztük a 
viszony, egymást támogatják, erősitik. Az evangélikus 

egyház papjai a többi polgárokkal való közös életmód, 
közös érdekek, gyermekeik és rokonaik által össze van- 
nak fűzve azokkal. S az egyház maga össze van nőve 
a nemzettel, mert nemzeti. ott van otthon, a hol él; 
neki nem kell folyton egy világuralomról álmodozó külföldi 
hatalom parancsszavára figyelnie. Híveit arra tanítja, hog}' 
szeressék hazájokat s tiszteljék a felsöséget, a törvényt — 
s békében él az állammal. Míg ellenben a római katho- 
likus országokban, akár Francziaországot, akár Spanyol- 
országot, akár Belgiumot tekintsük, folyton a forradalom 
réme kisért. Mert egy külföldi hatalom követeléseivel 
küzd, a mely felette uralomra törekszik. S miután az ő 
uralma a zsarnokság szellemét leheli : a szabadság ben- 
nök nem tud teljesen meghonosodni ; s a népek mégsem 
tudván erről egészen lemondani, a mint az egyik vagy a 
másik párt kerekedik felül, ide-oda hányatnak a zsarnok- 
ság és fejetlenség között, mint az ellentétes szelektől 
hányt-vetett hajó a viharos tengeren. 

Az újkori társadalom azon tiszteletreméltó elvek meg- 
valósítására törekszik, hogy az emberek méltányos jogai 
tiszteletben tartassanak s hogy a hatalom minden ágá- 
ban, legyen az törvényhozó vagy kormányzati, a nép is 
meghallgattassék. Ez elvek helyességén — azt hiszszük — 
senki sem kétkedik. A középkor a maga hübérrendszeré- 
vel s korlátlan királyi hatalmával ezeket elnyomta. A refor- 
máczió demokratikus szelleme kedvezett nekik s Angliá- 
ban, Hollandiában, Schweizban és az amerikai Egyesült- 
Államokban azokat új életre keltette s megszilárdította. 
S lehet-e őt ezért forradalminak nevezni, lázongónak 
bélyegezni? Óh nem! Ez visszaélés a nevekkel. Mert 
forradalminak szerintünk csak az nevezhető, a ki alacsony 

önérdekből a természetes jogokon nyugvó társadalmi rend 
ellen támad ; a mit a protestantizmus < — a mint a törté- 
nelem mutatja — nem tett soha s elveivel is határozottan 
ellenkezik. S a múlt arra enged következtetni, hogy a 
protestantizmus a jövőben megoldandó társadalmi kérdé- 
seknél is már benső elveinél s demokratikus szelleménél 
fogva áldásosabb szerepet fog játszani, mint az az egy- 
ház, a melynek főpapsága hatalmára s gazdagságára való 
féltékenykedésénél fogva az újkori társadalom különben 
keresztyén szellemű egyenlősitési törekvéseinek egyik főr 
ellenségét képezi. 

Látjuk tehát ezekből, hogy daczára annak a sok kicsinylő 
és kárhoztató ítéletnek, a melyet a történelem folyamán 
egyes elfogult írók a reformáczió édes gyermeke — az 
evangélikus egyház felett mondottak : bárki, a ki hívének 
vallja magát, bátran fölemelheti fejét, mert olyan egyház- 
nak tagja, a mely századokon keresztül a legnemesebb 
eszmék szolgálatában állott. Ez az egyház volt ápolója 
s terjesztője az emberi jólét és előhaladás főfeltételei- 
nek : az öntudatos vallásosságon nyugvó erkölcsiségnek, 
a műveltségnek és a szabadságnak. S a hol elvei vissz- 
hangra találtak, ott a nemzetek a virágzás magas fokára 
jutottak. 

Híveitől függ, hogy a jövőben is betöltse ezen nemes 
hivatását. 

A mit itt mondottunk, nem mondottuk gyűlölségből, 
vagy mások érdemei iránt való kicsinylési viszketegség* 
bői. Nem ! Csak azért lettek ezek itt felhozva, hogy meg- 
ismertessük a magunk igazát, a melyet egyesek oly sok- 
szor elferdíteni igyekeztek. — Tények beszéljenek I S mi 

ezeket állitottuk ide, hogy mindenki maga alkothassa meg 
véleményét. Nem akarjuk azt sem, hogy a múlt hibái 
miatt, a melyeknek keserű poharát dicső elődeink voltak 
kénytelenek meginni, az utódok a bosszú és gyűlölet 
érzetét táplálják sziveikben. A múlt legyen feledve s dol- 
gozzunk a szebb jövő megalkotásán közösen I Az elvek 
ama harczában, a melyet a vallásnak különféle feleke- 
zetekre való oszlása mintegy természetszerűleg von maga 
után, a krisztusi szellem legyen vezetőnk. S ha netán 
sötét felhők tornyosulnának szeretett egyházunk fölé: 
a reformáczió bajnokainak buzgalma, apáink kitartása 
és áldozatkészsége lebegjen szemeink előtt, s lebegjen 
különösen Az: a ki „nekünk erős várunknak*" 
bizonyult. S a hol annyi felekezettel osztjuk meg a tért: 
drága hazánkban a többi vallásfelekezetekkel szemben 
mindig a türelem, szelídség és béke legyen jelszavunk ! 
Szeressük a magunkét mindhalálig s ne bántsuk 
aztf a mi a másé ! Követendő elv gyanánt tartsuk szem 
előtt Augustinus egyházatyának eme mélyértelmú mon- 
dását : 

„A szükségesekben legyen egység, a kétségesekben 
szabadság, mindenekben pedig a szereteti" 

Paulik János. 



t 



ÁGOSTAI HITVALLÁS. 

1530. 



^Mert mindaz, a mi Istentől 
született, meggyőzi a világot. Es 
az a diadalom, mely meggyőzte 
a világot — a mi hitünk." 

1 Ján. 5., 4. 



Paulik J. : Az ágostai hitvallás. 



És szólok a te bizony ságidról a királyok előtt; és meg nem 

szégyenülök. 

Zsolt 119., 46. 



V. KÁROLY CSÁSZÁRHOZ INTÉZETT BEVEZETŐ 

BESZÉD. 

LEGGYÖZHETETLENEBB Fejedelem, Felséges Csá- 
szár, Legkegyelmesebb Urunk ! Miután Császári Fel' 
séged a birodalmi gyűlést Ágostába azért hívta össze, 
hogy a keresztyén név és vallás legkegyetlenebb, hagyo- 
mányos és régi ellensége, a török elleni segédeszközökről 
tanácskozzunk, hogy miként lehetne t. i. az ő dühének s 
törekvéseinek tartós és állandó hadi készülettel határt 
szabni ; azután figyelembe véve a mi szent vallásunkra s 
keresztyén hitünkre vonatkozólag felmerült véleménykü- 
lönbségeket a vallási kérdésben is az egyes pártok véle- 
ményét s óhaját magunk között testvériesen, szelíden s köl- 
csönös türelemmel nyilvánosan meghallgassuk, megértsük 
s mérlegeljük, hogy elvetvén s kiigazítván azokat, a miket 
egyfelől is, másfelől is a Szentirással ellenkező módon 
értelmeznek s tanítanak : mindeneket az egy tiszta igaz- 
ságra és keresztyéni egyetértésre tereljünk és vissza- 
vezessünk; hogy azután mindnyájan egy, tiszta és igaz 
hitet valljunk és szolgáljunk s a mint egy Krisztus alatt 
élünk és harczolunk, akként élhessünk egy keresztyén 
egyházban is egységben és egyetértésben. 
S midőn mi alólirott Választófejedelem és Fejedelmek 

— a hozzánk tartozókkal együtt, a többi választófejedel- 
mekhez, fejedelmekhez és méltóságokhoz hasonlóan, — 
a fentjelzett gyűlésre a meghívást megkaptuk: a császári 
rendelet iránt engedelmességet tanusitandók, azonnal 
Ágostába siettünk s — dicsekvés nélkül legyen mondva 

— az elsők között érkeztünk ide. 

Mivel pedig Császári Felséged a választófejedelmek- 
nek, fejedelmeknek, a birodalom s maga Ágosta városa 
egyéb méltóságainak is mindjárt a gyűlés kezdetén egye- 
bek közt azt adta tudtára, hogy minden egyes birodalmi 
méltóság — szigorúan alkalmazkodva a császári rendelet- 
hez, — saját véleményét és óhaját német és latin nyelven 
tartozik kifejezni és benyújtani ; s mi a múlt szerdán meg- 
beszélve a dolgot, ismét odanyilatkoztunk, hogy a leg- 
közelebbi pénteken hitvallásunkat Császári Felséged elé 
fogjuk terjeszteni, hogy lássa, hogy a Szentírás s a tiszta 
isteni iger alapján tanítóink eddigelé miféle tant terjeszte- 
nek országunkban, herczegségeinkben, uradalmainkban és 
városainkban, s mit hirdetnek a gyülekezatekben. 

Hogyha a többi választófejedelmek, fejedelmek és 
birodalmi méltóságok — a nevezett császári rendeletnek 
megfelelően, — szintén ily alakban, t. i. latin és német 
nyelvű iratokban fejezik ki véleményüket e vallási ügyre 
vonatkozólag : az esetre itt Császári Felséged előtt, mint 
legkegyelmesebb Urunk előtt, készeknek nyilatkozunk 
arra, hogy a fentnevezett fejedelmekkel s barátainkkal 
a lehető legjobb megoldási utat-módot fogjuk barátsá- 
gosan keresni, hogy a mennyire a tisztesség engedi, egyes- 
ségre jussunk és az ügynek köztünk, pártok között való 
minden gyűlölködő szándéktól ment békés elintézésével 
a viszálykodás — Isten segítségével — megszűnjék és az 

egy igaz vallásra tereitessék vissza ; hogy valamint egy 
Krisztus alatt élünk és harczolunk, úgy ragaszkodjunk 
— a mint Császári Fenséged rendelete is mondja, — egy 
ELrisztushoz is s mindenek az isteni igazságra vezettes- 
senek vissza ; ez az, a miért Istenhez buzgón könyörgünk. 

Ha pedig, — a mi már a többi választófejedelmekre, 
fejedelmekre és méltóságokra, mint más pártra tartozik, — 
a vallási ügyet úgy, a mint annak megbeszélését és le- 
bonyolítását Császári Felséged bölcsen ajánlotta, t. i. köl- 
csönös iratok beterjesztése s a viszálykodásnak magunk 
között való megszüntetése által elintézni nem sikerül s 
törekvésünk eredmény nélkül maradna: az esetre azt a 
világos kijelentést teszszük, hogy mi semmi olyannak 
útjába nem állunk, a mi köztilnk a keresztyéni egyet- 
értést (a mely csak Istennel és jó lelkiismerettel érhető 
el) megalapíthatná ; a mint azt Császári Felséged, vala- 
mint a többi választófejedelmek, és birodalmi méltóságok 
s mindenki, a ki a vallás iránt őszinte szeretettel és tisz- 
telettel viseltetik s a ki ezt az ügyet elfogulatlanul meg- 
bírálja, ezen hitvallásunkból, illetve hitsorsosaink hit- 
vallásából majd kivenni és kegyesen belátni méltóztatnak. 

Miután ugyancsak Császári Felséged a választófeje- 
delmek, fejedelmek és egyéb birodalmi méltóságok előtt, 
nem egy ízben, de többször is kijelenteni méltóztatott 
és az 1526-ban tartott speieri országgyűlésen kiadott s 
írásba foglalt császári rendeletében és megbízásában elő- 
terjeszteni 8 nyilvánosan felolvasni rendelte : hogy Fel- 
séged; Felségednek névszerint bejelentett bizonyos oknál 
fogva e vallási ügyben nem akar bármit is határozni s 
nem is határozhat, hanem hogy Császári Felséged a római 
pápánál kötelességszerűen szorgalommal odahatni szán- 

dékozik, hogy egy egyetemes zsinat hivassék össze; a 
mint az már az egy év előtt Speierben tartott leköze- 
lebbi nyilvános ülésen bővebben kifejtve lett. A hol Csá- 
szári Felséged Ferdinánd Cseh- és Magyarország királya, 
a mi barátunk és kegyelmes Urunk által, továbbá a csá- 
szári szónok és megbízottak által egyebek közt azt jelen- 
tette ki, miszerint Császári Felséged megértette s méltá- 
nyolta úgy a Császári Felséged birodalmi helytartójának, 
valamint az elnöknek, kormánytanácsosoknak s más egyéb 
rendű — Regensburgban gyűlésező — követeknek a zsinat 
leendő összehívására vonatkozó határozatát és hogy Csá- 
szári Felséged szintén hasznosnak találta a zsinat össze- 
hívását s mert Császári Felséged és a római pápa közt 
most tárgyalás alatt álló ügyek a kiegyenlítéshez és békés 
megoldáshoz közel állanak, Császári Felségednek nincs 
kétsége az iránt, hogy a római pápa egy egyetemes zsinat 
tartására rá lesz vehető : a miért is Császári Felséged 
kijelentette, hogy oda fog törekedni^ miszerint a fent- 
nevezett pápa egy ily egyetemes zsinatnak rövid időn 
belül való kihirdetésében s összehívásában Császári Fel- 
ségeddel egyetértsen. 

Az esetben tehát, ha a vallásügyi ellentétek köztünk 
és a másik párt között barátságosan és testvériesen ki 
nem egyenlíttetnének, itt Császári Felséged előtt teljes 
hódolattal készeknek nyilatkozunk álláspontunknak egy 
oly egyetemes, szabad és keresztyén zsinaton való rész- 
letes kifejtésére s megokolására, a melynek leendő meg- 
tartása a Felséged uralkodása alatt tartott összes biro- 
dalmi gyűléseken a választófejedelmek, fejedelmek és 
egyéb méltóságok által egyetértőleg szóba hozatott s egy- 
hangúlag elhatároztatott. A mely egyetemes zsinatra, nem- 

különben Császári Felségedre is e nagy horderejű és 
fontos ügyben illő módon és törvényes alakban már azelőtt 
is hivatkoztunk és appelláltnnk. Ezen Császári Felséged- 
hez s a zsinathoz való felebbezéshez mostanáig is ragasz- 
kodunk s attól — (ha csak ez az ügy köztünk és a másik 
párt között, a legközelebbi császári rendeletnek meg- 
felelően, barátságos és testvéries megoldást s befejezést 
nem nyer s keresztyén egyetértésre nem vezet) — semmi 
szín alatt eltérni nem szándékozunk s nem is lehet 
nekünk; a mi ellen e helyütt is ünnepélyesen és nyíl- 
tan tiltakozunk. 



% 



ELSŐ RÉSZ. 



A HITNEK FÖÁGAZATAI. 

I. 

Az Istenről. 

Gyülekezeteink nagy egyetértéssel azt tanítják, hogy 
a nicaeai zsinatnak az isteni lény egységéről 
és hármas személyéről hozott határozata ^ igaz 
s hogy azt minden kételkedés nélkül hinni kell; hogy 
t. i. egy isteni lény létezik, a mely Istennek neveztetik 
és valósággal Isten, örökkévaló, testnélküli, oszthatatlan, 

^ Az a határozat, a melyre itt hivatkozás történik, a 325. évben 
tartott első nicaeai zsinat hitvallása, a mely igy hangzik: 

„Hiszek egy Istenben, mindenható Atyában, menny és föld, az 
összes látható és láthatatlan dolgok Teremtőjében. És az egy Úr 
Jézus Krisztusban, Istennek egyszülött fiában, ki az Atyától min- 
den idők előtt sziüetett, Istenből való Isten, világosságból lett 
világosság, igaz Istenből való igaz Isten ; született és nem terem- 
tetett, egylényegű az Atyával ; a ki mindeneket teremtett. A ki 
érettünk, emberekért és a mi üdvösségünkért leszállt az égből 
és a Szentlélek által Szűz Máriában testet Öltött és emberré 
lett, meg is feszíttetett mi érettünk Pontius Pilátus alatt, szenve- 
dett és eltemettetett ; és harmadnapon feltámadott az irások sze- 
rint és felment a mennyekbe ; üle az Atya jobbjára és ismét eljö 



- 75 — 

végtelen hatalmú, bölcsességű és jóságú; teremtője és 
megtartója minden látható és láthatatlan dolgoknak; 
mégis három egyenlő lényegű, hatalmú s örökkévaló 
személy: Atya, Fiú és Szentlélek. S a „személy* szót 
abban az értelemben veszik, a mint azt e tárgyban az 
egyházi írók használták, hogy t. i. az nem valami más- 
ban foglalt részt vagy milyenséget, hanem olyas valamit 
jelent, a mi önmaga által létezik. 

Kárhoztatnak minden e hitczikkel ellenkező eretnek- 
séget, úgy a manicheusokat, a kik két — egy jó és egy 
rossz — istenséget hirdetnek, valamint a valentinianu- 
sokat, ariánusokat, eunomianusokat, mohamedánusokat 
s más ezekhez hasonlókat. Kárhoztatják úgy az új, mint 
a régi samosatánusokat, a kik a midőn csak egy isteni 
személyt vesznek föl, az Igéről és a Szentlélekről álnokul 
és istentelenül azt vitatják, hogy azok nem külön sze- 
mélyek, hanem hogy az Ige csak szóbeszédet, a lélek 
pedig a teremtményekbe oltott mozgató erőt jelentené.^ 

dicsőségben ítélni eleveneket és holtakat s az ö birodalmának 
nem lesz vége. És a Szentlélekben, az Ürban és megelevenitöben, 
ki az Atyától és Fiútól származik, ki az Atyával és Fiúval egy- 
szerre imádtatik és dicsőíttetik, ki szólott a próféták által. És 
egy szent, egyetemes és apostoli egyházban. Vallok egy kereszt- 
ségét a bűnök bocsánatjára és remélem a halottak feltámadását 
és az örök életet. Amen.'^ 

^ Az itt említett vallási irányokra nézve a következők álljanak 
rövid magyarázatul: 

A manicheusok Mani nevű paptól vettek nevöket, a ki a 
Kr. utáni III. században élt Persiában s a keresztyénségbe persa 
vallási nézeteket keverve azt tanította, hogy két : egy jó és egy 
rossz isteni lény létezik ; önmagát a £j*isztus által megígért vigasz- 
talónak tartotta. 

n. 

Az eredendő bűnről. 

Továbbá azt tanítják, hogy Ádám bűnbeesése után 
minden természetes módon származott ember bűnnel, 
azaz istenfélelem s Istenben való bizalom nélkül s bűnös 
vágygyal születik ; és hogy ez a betegség vagy eredendő 
bűn valósággal bűn s most is örök halálba és kárhozatba 
dönti azokat, a kik a keresztség és a Szentlélek által 
újjá nem születnek. 

A valentinianusok Valentinus alexandriai tanítótól vet- 
ték eredetüket, a ki a II. század közepén a keresztyénséget a 
pogány bölcsészettel összekeverve, a keresztyének között több, 
az igaz Istenből kiáradó isteni lénynek akart tiszteletet szerezni. 

A rianások Arius alexandriai presbyter hívei, a ki a VI. szá- 
zad elején azt tanította, hogy Krisztus nem igaz Isten s az Atyá- 
tól lényegére nézve különbözik. 

Eunomianusok, tulajdonképen Arius hitelveinek vallói 
Eunomius püspöktől nyerték nevöket, a ki 390 körül szintén azt 
vitatta, hogy Krisztus lényegére nézve nem hasonló az Atyához, 
s hogy a Szentlélek, mint isteni erő, messze mögötte áll még a 
Fiúnak is. 

Mohamedánusok, Mohamed arab prófétának követői, a ki 
a V(I. század elején a persa és keresztyén vallás összekeverésé- 
bői egy új vallást alkotott, a mely szerint AUah az egyedül igaz 
Isten s ő annak legnagyobb prófétája. 

A samosatanusok, Samosatai Pál antiochiai püspök kö- 
vetői, a ki (260 körül) Jézust csak isteni erővel felruházott em- 
bernek tartotta. Elvei a reformáczió idejében újra fölelevenedtek 
s ekkori hiveit a fenti hitvallás új samosatanusok névvel jelöli. 
Hitnézeteiknek továbbápolói az unitáriusok, a kik nálunk 
is, de különösen Erdélyben vannak elterjedve s Krisztust csak 
embernek, a Szentlelket pedig egyszerű isteni erőnek tekintik. 

Kárhoztatják a pelagianusokat ^ és más olyanokat, a kik 
az eredendő bűnt nem tartják bűnnek, s hogy Krisztus 
erdemének s jótéteményeinek dicsőségét kisebbítsék, azt 
vitatják, hogy az ember saját természetes okosságának 
erői által is megigazulhat Isten előtt. 

n. 

Az Isten Fiáról. 

Továbbá azt tanítják, hogy az Ige, azaz az Isten fia, a 
boldogságos Szűz Mária méhében emberi természetet öltött 
magára, hogy személyében két: isteni és emberi termé- 
szet elválaszthatlanul van összekötve, egy Krisztus, való- 
sággal Isten és valósággal ember, szűz Máriától született, 
valósággal szenvedett, felfeszittetett, meghalt és eltemet- 
tett, hogy kiengesztelje irántunk az Atyát s áldozatul 
szolgáljon nemcsak az eredendő bűnért, hanem az em- 
berek összes tettleges vétkeiért. 

Ugyancsak ő leszállt a poklokra s harmadnapon való- 
sággal feltámadott, azután felment a mennyekbe, hogy 
az Atya jobbja felől üljön s mindörökké országoljon és 
uralkodjék minden teremtményeken, megszentelje a benne 
hivőket, elküldve sziveikbe a Szentlelket, a ki igazgassa, 
vigasztalja, éltesse és oltalmazza őket az ördög és a bűn 
hatalma ellen. 

* P e 1 a g i u s szerzetes volt az V. század elején, s azt 'taní- 
totta, hogy velünk született bűn nem létezik, mert Ádám bűne csak 
reá nézve volt káros következményű, de utódaira nézve nem. Az 
ember rossza való hajlamát a szabadakarat segélyével legyőzheti 
s Jézus követése által önerejéből mindenki elérheti az örök 
üdvösséget. 

Ugyanaz a Krisztus nyilván meg fog jelenni egykoron; 
ítélni eleveneket és holtakat stb. — a mint azt az apostoli 
hitvallás tanítja. 

IV. 
A megigaznlásról. 

Továbbá azt tanítják, hogy az emberek saját erőik, 
érdemeik és tetteik által nem igazulhatnak meg Isten 
előtt, hanem ingyen, hit által, a Krisztusért igazulnak 
meg, ha hiszik, hogy kegyelembe fogadtatnak s bűneik 
megbocsáttatnak a Krisztusért, a ki halála által eleget 
tett a mi bűneinkért. Ezt a hitet tudja be nekünk Isten 
igazság gyanánt. (Róm. 3. és 4. rész.) ^ 

V. 
Az egyházi hivatalról. 

Hogy ezt a hitet elsajátítsuk, alapíttatott az evangyé- 
liom hirdetésére s a szentségek kiszolgáltatására való 
hivatal. Mert az igehirdetés és a szentségek — mint esz- 
közök — által ajándékoztatik a Szentlélek, mely — a hol 
és a mennyire Istennek tetszik — hitet ébreszt azokban, 

^ E pontnál azt kell megjegyeznem, hogy a iustificatio 
fogalma alatt — a melyet én megigazulás szóval fordítok — 
hittanilag Istennek ama cselekvését szoktuk érteni, a melylyel Ö 
a bűnös embert — a ki a Krisztus érdemét hit által elsajátította — 
igaziiak nyilvánítja, bűneit megbocsátja s vele kiengesztelődik. 
£ fogalom tehát inkább megigazítás, megigazíttatunk 
szavakkal volna fordítható, sén a megigazulás, megiga- 
zulunk kifejezést csak azért tartom meg, mert a nem-szak- 
emberek ezeket jobban ismerik, miután a Szentírásban is ezeket 
találják. 

a kik az evangyéliomot hallgatják ; azt a hitet t. i., hogy 
Isten nem a mi érdemeinkért, hanem a Krisztus érde- 
meért igazítja meg azokat, a kik hiszik, hogy Krisztusért 
vétettek be a kegyelembe. 

Kárhoztatják a keresztségismétlóket ^ s másokat, kik 
azt vélik, hogy az emberek a Szentlelket külső ige nél- 
kül, saját előkészületeik és tetteik által is elnyerik. 

VI. 
Az új engedelmességről. 

Továbbá azt tanítják, hogy e hitnek jó gyümölcsöket 
kell teremnie s hogy az Isten által parancsolt jótetteket 
magáért Isten akaratáért s nem azon hiszemben kell cse- 
lekedni, hogy általuk az Isten előtt való megigazulást 
érdemeljük ki. Mert a bűnbocsánatot és a megigazulást 
hit által érjük el, a mint azt Krisztus ezen szavai is 
tanúsítják: ^Ha mindezeket megcselékeszitek is, mond- 
játok: haszontalan szolgák vagyunk.^ (Luk. 17., 10.). 
■Ugyanezt tanítják a régi egyházi írók is. Ambrosius * 
ugyanis így szól: „Úgy végeztetett el az Istennél, hogy 
a ki a Krisztusban hiszen — üdvözöljön, nem cseleke- 
detei, de egyedül hite által, ingyen nyervén el bűneinek 
bocsánatát". 

* Akeresztségismétlök vagy anabaptisták fele- 
kezete a reformáczió idején keletkezett Németországban s nap- 
jainkban is vannak hívei ; azt tanítják, hogy a gyermekeken végre- 
hajtott keresztelés érvénytelen s azért híveiket felnőtt korukban 
újra megkeresztelik. 

* Ambrosius kegyes püspök és kitűnő egyházi szónok volt 
Milanóban, a IV. században. 

VII. 

Az egyházról. 

Továbbá azt tanítják, hogy az egy anyaszentegyház 
örökké fennmarad. Az egyház pedig : a szentek gyüleke- 
zete, melyben az evangyéliom helyesen hirdettetik s a 
szentségek helyesen szolgáltatnak ki. ^ S az egyház igaz 
egységéhez elegendő az evangyéliomi tanban s a szent- 
ségek kiszolgáltatásában való me^^gyezés ; s nem szük- 
séges, hogy a ktUsö szokások,"* áSertartások, vagy az 
emberek által megállapított ceremóniák mindenütt ha- 
sonlók legyenek; a mint Pál apostol mondja : yyEgy Ur 
variy egy hit, egy Iceresztség^ egy Isten és mindenehnek 
Atyja . . . stb. (Ephes. 4., 5—6.) 

vm. 

Mi az egyház? 

Habár az anyaszentegyház tulajdonképen a szentek és 
igaz hivők gyülekezete, mindazáltal — mivel ez életben 
környezettikben sok képmutató és gonosz ember él — 
élni lehet azokkal a szentségekkel is, a melyeket a gono- 
szok szolgáltatnak ki; Krisztus ama szava szerint: Mózes 
székében iUnek az írástudók és farizeitsok . . . stb. (Máté 
23., 2 ). Úgy a szentségek, valamint az Isten igéje Krisz- 
tus rendelése és parancsa erejénél fogva hatékonyak 
akkor is, ha azokat a gonoszok szolgáltatják is ki. 

Kárhoztatják a donatistákat ^ s más hasongondolkozá- 

^ A német szöveg szerint „Az egyház az összes hivők gyüle- 
kezete, kiknek az evangyéliom tisztán hirdettetik s a szentségek 
az evangyéliom értelmében szolgáltatnak ki.'' 

* A donatisták egy szakadár felekezet Észak-Afrikában, 
mely Donatus karthágói püspöktói vette nevét, ki a IV. szá* 

súakat, a kik tagadják, hogy az egyházban szabad volna 
a gonoszok szolgálatát igénybevenni s azt vélik, hogy a 
gonoszok szolgálatának sem haszna, sem foganatja nincs. 

IX. 
Á keres/tsegrőL 

A keresztségre vonatkozólag azt tanítják, hogy az szük- 
séges az tidvösséguLjjjk hogy a keresztség által nyerjük 
ajándékul az istenHBgyelmet és hogy a gyermekeket 
meg kell keresztelni, a melyek a keresztség által fel- 
ajánltatván Istennek, általa kegyelmébe fogadtatnak. 

Kárhoztatják a keresztségismétlöket, a kik a gyermek- 
keresztelést elvetik, azt állítván, hogy a gyermekek 
keresztség nélkül is üdvözülnek. 

X. 
Az Úrvacsoráról. 

r r 

Az Urvacsorára nézve azt tanítják, hogy az Urvacso- 

rában Krisztus teste és vére valósággal jelen van s ki- 

osztatik a vele élőknek; s az ezzel ellenkező tanokat 

elvetik. 

XI. 

A gyónásról. 

A gyónásról azt tanítják, hogy az egyházban a bűn 
alóli magánfeloldozás fenntartandó, ámbár gyónás alkal- 

zad elején élt s az egyház teljes tisztaságát hangsúlyozva azt 
tanította, hogy abban semmiféle bűnöst megtűrni nem szabad s 
hogy a szentségek érvényessége az azokat kiszolgáltatok szent- 
ségétől függ. Szerinte az akkori katholikus egyház megszűnt 
Krisztus igaz egyháza lenni, mivel bűnös tagjai is vannak. 

Paulik J. : Az ágostai hitvallás. 6 

mával az összes vétkek névszerinti elősorolása nem szük- 
séges. A mi különben lehetetlen is, a mint a Zsoltár 
(19. 13.) mondja: Kicsoda tudhatja a vétJceJcet? 

XII. 
Á bűnbánatróL 

A bűnbánatra nézve azt tanítják, hogy a keresztség 
után eltévelyedettek bármikor elnyerhetik a bűnbocsána- 
tot, ha megtérnek és hogy az egyház ilyen bűnbánatra 
térőknek a feloldozást megadni tartozik. 

A bűnbánat pedig tulajdonképen e két részből áll : az 
egjrik a töredelem, vagyis a szívnek a bűntudatból eredő 
rettegése ; a másik az evangyéliomból vagy a feloldozás- 
ból eredő hit, a mely hiszi, hogy vétkei megbocsáttatnak 
a Krisztusért s megnyugtatja a lelkiismeretet s eloszlatja 
annak félelmét. Ezt azután a jó cselekedeteknek kell 
követniök, melyek a bűnbánat gyümölcsei. 

Kárhoztatják a keresztségismétlőket, a kik tagadásba 
veszik azt, hogy az egyszer megigazultak a Szentlelket 
elveszíthetnék; egyszersmind azt vitatják, hogy egyesek 
ez életben oly erkölcsi tökélyre emelkednek, hogy egy- 
általán nem is vétkezhetnek. Kárhoztatják a novatianu- 
sokat ^ is, a kik a keresztség után eltévelyedettektől — 
ha bűnbánatra tértek is — megtagadták a bűn alóli fel- 

^ A novatianusok a III. században élt Novatianus nevű 
római presbytertöl nyerték nevöket, a ki azt tanította, hogy a bűnösö- 
ket az egyházból ki kell zárni s bűnbánatra kell őket inteni ugyan 
de visszafogadni többé nem szabad, mert a bűnbocsánat Istennek 
tartandó fönn, a kinek egyedül van ahhoz joga; a mely egyház- 
község a bűnösöknek menedékhelyet nyújt, az nem tarthat igényt 
igaz keresztyén névre. 

oldozást. Elvetik azokat is, a kik nem azt tanítják, hogy 
hit által nyerjük el a bűnbocsánatot, hanem azt követelik, 
hogy saját elégtételeink által érdemeljük ki a kegyelmet. 

xm. 

A szentségekkel yaló élésről. 

A szentségekkel való élésre vonatkozólag azt tanítják, 
hogy a szentségek nemcsak azért rendeltettek, hogy 
külső ismertető jelekül szolgáljanak az emberek között, 
hanem inkább azért, hogy jelei és bizonyságai legyenek 
Isten hozzánk való kegyelmes akaratának, mindazok 
hitének ébresztésére s megerősítésére, a kik azokat élve- 
zik. Ez oknál fogva úgy kell élni a szentségekkel, hogy 
az általuk felajánlott s nyújtott ígéretekben való hit 
járuljon hozzá. 

Kárhoztatják tehát azokat, a kik azt tanítják, hogy 
a szentségek a bennök való gépies részvétel által igazít- 
ják meg az embert s hallgatnak arról, hogy a velők 
való élésnél szükséges a bűnök bocsánatában való hit.^ 

XIV. 

Az egyházi rendről. 

Az egyházi rendre vonatkozólag azt tanítják, hogy az 
egyházban nyilvánosan nem taníthat és szentségeket nem 
szolgáltathat ki senki sem, ha csak arra szabályszerűen 
meg nem hivatott.^ 

^ Az itt mondottaknak első pontja Zwingli schweizi reformátor 
felfogása ellen irányul, a második pedig a r. kath. egyház tana ellen 

* E tétel a keresztségismétlök ellen irányul, mint a kik elvet- 
vén a rendes lelkészi hivatalt, azt állították, hogy az egyházban 
bárki is prédikálhat s kiszolgáltathatja a szentségeket. 

XV. 
Az egyházi szertartásokról. 

Az egyházi szertartásokra nézve, azt tanítják, hogy 
azok a szertartások, a melyek bűn nélkül megtarthatók 
s az egyházban a béke és jó rend előmozdítására szol- 
gálnak — mint pl. egyes ünnepélyek, ünnepek és más 
effélék — fenntartandók. E tekintetben azonban figyel- 
meztetnek a hívek, hogy lelkiismeretüket ne terheljék 
azzal, mintha az ilyen istentisztelet szükséges lenne az 
üdvösségre. Figyelmeztetnek arra is, hogy az Istent ki- 
engesztelni, a kegyelmet kiérdemelni s a bűnökért eleget 
tenni czélzó emberi intézmények és hagyományok az 
evangyéliommal és a hitről szóló tannal ellenkeznek. 
A miért is a fogadalmak, az ételek és napok stb. közt 
különbséget tevő hagyományok, — a melyek az isteni 
kegyelem elnyerése s a bűnökért való elégtétel czél- 
zatával hozattak be, — haszontalanok és evangyéliom- 
ellenesek 

XVI. 

A világi dolgokról. 

A világi dolgokra nézve azt tanítják, hogy a törvé- 
nyes polgári intézmények az Isten jótéteményei, s hogy a 
keresztyéneknek szabadságukban áll világi hivatalt, birói 
tisztséget viselni, a fejedelmi s más bevett törvény sze- 
rint ítélkezni, jogos büntetéseket kiszabni, jogos háború- 
kat viselni, katonáskodni, szabályszerű üzletet folytatni,, 
jószággal bírni, a felsőség rendeletére esküt tenni, nősülni 
és férjhezraenni. 

E helyütt kárhoztatják a keresztségismétlőket, a kik 
az ilyen világi foglalkozástól eltiltják a keresztyéneket; 

kárhoztatják azokat is, a kik a keresztyén tökéletességet 
nem az istenfélelembe s a hitbe, hanem a polgári fog- 
lalkozások elhagyásába helyezik/ holott az evangyéliom 
a szív örök igazságáról beszél. E mellett nem forgatja 
fel az államot vagy a polgári rendet, sőt inkább, mint 
isteni rendintézményeket, azokat fentartani kivánja, hogy 
ezeken belül gyakorolja ki-ki a felebatáti szeretetet. 
Ép azért szükséges, hogy a keresztyének a felsőségnek 
s a törvénynek engedelmesek legyenek, kivéve, ha bűnös 
dolgokat parancsolnának, mely esetben „inkább kell enge- 
delmeskedni Istennek, mintsem az embereknek." (Csel. 
5., 29.) 

xvn. 

Krisztusnak az ítéletre való eljöveteléről. 

Továbbá azt tanítják, hogy Krisztus a világ végén 
meg fog jelenni az ítéletre s feltámasztja az összes halot- 
takat: a hívőket és kiválasztottakat az örök életben s 
folytontartó örömökben részesíti, a gonosz embereket s az 
ördögöket pedig elkárhoztatja, hogy örökké gyötörtes- 
senek. ' 

Kárhoztatják a keresztségismétlőket, a kik azt hiszik, 
hogy az elkárhozott emberek s az ördögök büntetése 
véget ér egykoron. 

Kárhoztatják azokat is, a kik jelenleg ama zsidó tant 
hintegetik szét, a mely szerint a halottak feltámadását 
megelőzőleg az istenfélők világi uralomra fognak jutni 
s az istenteleneket mindenütt elnyomják. 

^ Ez a római kath. felfogás ellen irányul, a mely a keresztyén 
tökéletesség eszményképét a szerzetességben látta. 

xvm. 

A szabadakaratról. 

A szabadakaratra vonatkozólag azt tanítják, hogy az 
emberi akaratnak bizonyos szabadsága van, a melyből 
kifolyólag a külső tisztességnek megfelelhet s az itélő- 
tehetsége körébe eső dolgokban szabadon választhat; 
de a Szentlélek támogatása nélkül nem képes az Isten 
igazságát vagy a lelki igazságot megcselekedni, mivel az 
,, érzéki ember nem foghatja fel azokat, a mik az Isten 
Lelkétől vannak" (I. Kor. 2., 14.) ; hanem ez a képesség 
a szivekben akkor lesz meg, ha Isten igéje folytán Szent- 
lélekkel telnek meg. 

Ugyanazt fejezik ki Augustinusnak ^ ezen szavai is 
(Hypognostikon, 3. könyv) : „Elismerjük, hogy az embe- 
reknek szabadakaratuk van, mert hiszen bizonyos ítélö- 
tehetséggel vannak felruházva ; nem mintha ez talán alkal- 
mas lenne az isteni dolgoknak — Isten nélkül való — 
akár kezdésére, akár biztos végrehajtására, hanem csak 
a jelen életnek cselekedeteire, úgy a jókra, mint a gono- 
szokra. Jók alatt azokat értem, a melyek a természet 
jóravalóságából erednek, mint pl. szántóföldön dolgozni, 
enni és inni akarni, baráti viszonyt kötni, felöltözni, 
házat építeni, nősülni, gazdálkodni, egy vagy más művé- 
szetet tanulni, vagy a jelen élethez tartozó egyéb hasz- 
nos dolgot művelni. A melyek mind Isten igazgatása 
nélkül el nem lehetnek, sőt belőle és általa vannak s 

^ Augustinus fiatalkori botlásai után a keresztyénségre 
térve, 387 — 430. év közt mint püspök, buzgó működésével és jeles 
irataival tekintélyes nevet vivott ki magának a keresztyén egy- 
házban. 

vették eredetüket. A roszszat pedig úgy értem, hogy 
akaratától függ pl. a bálványimádás, emberölés stb."" 
Kárhoztatják a pelagianusokat s más olyanokat, a kik 
azt tanítják, hogy a Szentlélek nélkül, csupán természeti 
erőinknél fogva is képesek vagyunk az Istent szeretni 
mindenekfelett, nemkülönben — a cselekvés lényegét 
illetőleg — az Isten parancsait is megtartani. Mert jól- 
lehet természetüjik a törvény külső követelményeinek 
úgy a hogy megfelelhet, — valaki ugyanis visszatartóz- 
tathatja kezeit a lopástól, a gyilkosságtól, — de a benső 
indulatokat, minők : az istenfélelem. Isten iránt való bizo- 
dalom, tisztaság, békességestűrés stb., életre kelteni 
nem képes. 

XIX. 

A bűn okáról. 

A bűn okára nézve azt tanítják, hogy habár Isten 
teremti s tartja fenn a természetet, mindazáltal a bűn 
oka a gonoszok akaratában, tudniillik az ördögében és 
az istentelenekében rejlik, a mely — nem segíttetvén 
Istentől — elfordul Istentől, a mint Krisztus mondja: 
Mikor hazugságot szól^ a maga trdajdonából szól, (Ján. 
8. 44.) 

XX. 

A jó cselekedetekről. 

Hamisan vádolják a mieinket azzal, mintha a jó csele- 
kedeteket tiltanák. Mert a tízparancsolatról s más egye- 
bekről közzétett irataik egyforma bizonysággal tanúsítják, 
hogy az élet minden hivatását és kötelességeit illetőleg 
hasznos útmutatásokat nyújtottak, feltüntetvén azt, mely 
életmód s bármely hivatásban, mely cselekedetek kedve- 

sek az Isten előtt. A miről pedig hajdanában keveset 
szólottak az egyház szónokai, csupán csak gyerekes s 
haszontalan dolgokat sürgetvén, mint pl. bizonyos tlnne- 
pek, böjtök megtartását, társas összejöveteleket, búcsú- 
járásokat, a szentek tiszteletét, a rózsafüzért, a szerze- 
tesi életet s más ezekhez hasonlókat. Az ellenfél — 
figyelmeztetve általunk — most már nem hangsúlyozza 
annyira e haszontalanságokat, mint azelőtt. E mellett 
kezdik már a hitet is emlegetni, a miről azelőtt csodála- 
tosan hallgattak. Azt tanítják, hogy nem csak cseleke- 
deteink által igazulunk meg, hanem kapcsolatba hozva 
a hitet a jó cselekedetekkel, azt hirdetik, hogy a hit 
és a cselekedetek együttesen eszközlik a megigazulást. 
A mely tanítás tűrhetőbb amaz elsőnél s több vigasztaló 
ereje van, mint volt ama régi tanuknak. 

Miután tehát a hitről szóló tan, a melynek az egy- 
házban első helyen kellene állania, oly hosszú időn át 
ismeretlen volt, a mint azt mindenkinek el kell ismernie, 
hogy a régi egyházi beszédek csupán csak a cseleke- 
deteket hangsúlyozván, a hit általi megigazulásról mélyen 
hallgattak az egyházakban : a mi tanítóink a hitre vonat- 
kozólag következőképen oktatják a gyülekezeteket: 

Először : cselekedeteink sem Istennel kiengesztelni, 
sem a bűnbocsánatot, sem a kegyelmet, sem a megiga- 
zulást számunkra megszerezni nem képesek, mert azokat 
egyedül ama hit által érjük el, hogy Krisztusért vétetünk 
kegyelembe, ki egyedüli közbenjárónk és engesztelőnk 
(I. Tim. 2., 5.), a ki által kiengesztelődik az Atya. S azért 
a ki abban bízik, hogy cselekedetei által nyeri el a 
kegyelmet, az megveti Krisztus érdemét és kegyelmét s 
Krisztus mellőzésével emberi erőkkel keres utat Isten- 

hez, holott Krisztus ezt mondotta magáról : Én vagyok az 
út, az igazság és az élet (Ján. 14., 6.). 

A hitnek ilyetén felfogását nyilvánítja Pál is mindenütt : 
Kegyelemből tartattatok meg hit által, és ez nem tőletek 
van^ Isten ajándéka^ nem cselekedetekből stb.,(Ephes. 2., 8.). 

S nehogy esetleg valaki azzal gáncsoskodjék, hogy 
mi Pál iratainak új magyarázatát költöttük, hivatkozunk 
az egyház- atyák irataira. Augustinus ugyanis számos 
iratában védelmezi a kegyelmet s a hit általi megigazu- 
lást a cselekedetek érdemszerző jelentőségével szemben. 
S hasonlóképen nyilatkozik Ambrosius „A pogányok jneg- 
hivásáról" szóló müvében s más egyebütt. „A pogányok 
meghívása'* czimű művében ugyanis ezt mondja: „Le- 
alacsonyittatnék a Krisztus vére által való megváltás s 
az emberi cselekedetek elsőbbségi igénye nem rendel- 
tetnék alája az isteni könyörületességnek, ha a meg- 
igazulása mely a kegyelemből ered, az előzetes érdemek- 
nek tulajdoníttatnék, úgy hogy 9-z nem az ajándékozónak 
ajándéka, hanem a munkálkodónak lenne jutalma". 

Ámbár ezt a tant a tapasztalatlanok megvetik, mind- 
azáltal a kegyes és félénk lelkiismeretek azt tapasztal- 
ják, hogy az a legnagyobb vigasz forrását képezi ; mert a 
lelkiismeretek semmiféle cselekedetek által meg nem 
nyugtathatók, hanem egyedül a hit által, — ha erős meg- 
győződésükké vált, hogy nekik Krisztus által kiengesz- 
telt Istenük van. A mint Pál mondja : Minekutána meg- 
igazultunk a hitből, békességben vagyunk az Istennel 
(Róm. 5., 1.). Ezt az egész tant a megrettent lelkiismeret 
ama küzdelmére kell visszavinni, a mely nélkül az meg 
sem érthető. A miért is helytelenül ítélik meg e dolgot 
a tapasztalatlan s be nem avatott emberek, a kik a 



— 90 — 

keresztyén igazságot semmi másnak nem képzelik, mint 
polgári és bölcsészeti igazságnak. 

Hajdanában a lelkiismeretek a cselekedetek tanával 
gyötörtettek s egy vigasztaló szót sem hallottak az evan- 
gyéliomból. Némelyeket a lelkiismeret a pasztába és zár- 
dákba kergetett, hol is a zárdai élet által remélték ki- 
érdemelni a kegyelmet. Mások ismét, hogy a kegyelmet 
kiérdemeljék s búneikért eleget tegyenek, más dolgokat 
eszeltek ki. A miért is nagyon fontos dolog volt a Krisztus- 
ban való hitnek e tanát terjeszteni s felújítani, hogy a 
félénk lelkiismeretek ne maradjanak vigasz nélktQ, hanem 
tudják, hogy a Krisztusban való hit által nyerik el a 
kegyelmet, a bűnbocsánatot és a megigazulást. 

Arra is figyelmeztetnek az emberek, hogy a hit fogalma 
nemcsak a történt dolgok ismeretét jelenti, a minővel 
a gonoszok és az ördögök is bírnak, hanem jelenti azt a 
hitet, a mely nemcsak a megtörténtekben, hanem azok 
következményében is hiszen ; hiszi ugyanis a bűnbocsá- 
natról szóló ezen hitczikket, a mely szerint tudniillik 
Krisztus által nyerjük el a kegyelmet, a megigazulást 
és a bűnbocsánatot. 

A ki már tudatával bír annak, hogy neki Krisztus 
által kiengesztelt Atyja van, az igazán ismeri az Istent, 
tudja,' hogy annak gondja van ő reá, imádja őt, s így 
nincs Isten nélkül, mint a pogányok. Mert az ördögök 
és istentelenek nem képesek a bűnöknek bocsánatáról 
szóló ezen hitczikket elhinni. Azért ellenségként gyűlö- 
lik az Istent, nem imádják őt és semmi jót sem várnak 
ő tőle. Augustinus a hit fogalmára vonatkozólag szintén 
ezen értelemben szól az olvasó előtt s azt tanítja, 
hogy a hit szó a szenliratokban ne csak ismeretnek 

vétessék, a minő a gonoszokban is föllelhető, hanem 
bizalomnak, a mely vigasztalja és fölemeli a lesújtott 
elméket. 

A mi tanítóink azonkívül azt tanítják, hogy jó tetteket 
cselekedni okvetlenül szükséges ; de nem abban a re- 
ményben, hogy általok a kegyelmet érdemeljük ki, hanem 
mert azt az Isten akarja. A bánbocsánat és a kegyelem 
csak a hit által szerezhető meg. És a mennyiben a 
Szentlélek a hit által közöltetik, már ezáltal is megújul- 
nak s új indulatokkal telnek meg a szivek, alkalmasokká 
tétetvén a jó cselekedetek végrehajtására. Ambrosius 
ugyanis ezt mondja: „A hit a jóra való készség és a 
helyes cselekvés szülője". Mert az emberi természet, ha 
nem hatja át a Szentlélek, gonosz indulatokkal van tele 
és sokkal erőtelenebb, hogy sem Istennek tetsző dolgo- 
kat mívelhessen, A mellett az ördög hatalma alatt áll, 
a ki az embereket különféle vétkekbe, istentelen néze- 
tekbe s szembeszökő búnökbe sodorja; a mint azt a 
világi bölcsek példája tanúsítja, a kik szintén tisztes- 
ségesen élni igyekeztek, a kiknek azonban az nem sike- 
rült, de sőt számos szembeszökő vétkekkel szennyezték 
be magokat, üyen tehetetlen az ember, ha a hit és a 
Szentlélek híján csak emberi erők által kormányoztatik. 

Ezekből könnyen kiviláglik, hogy ez a tan nem vádol- 
ható azzal, mintha a jó cselekedeteket tiltaná, de sőt 
inkább dicséretreméltó azért, mert megmutatja, hogy 
jót miképen mívelhetttnk. Mert ha az emberi természet- 
ben nincs meg a hit, semmiképen sem felelhet meg az 
első vagy a második parancsolat követelményeinek. Hit 
nélkül az ember nem imádja az Istent, Istentől nem vár 
semmit sem, nem türelmes a keresztviselésben, hanem 

csak emberi oltalmat keres és emberi segítségben biza- 
kodik, így uralkodnak a szív felett a szenvedélyek s az 
emberi vélemények, ha belőle a hit s az Istenben való 
bizalom hiányzik. ]VCnélfogva Krisztus is azt mondotta: 
„Nélkülem semmit sem cselekedhettek*'. (Ján. 15.. 5.) Es 
az egyház is azt énekli: „A te segítséged nélkül, semmi 
sincsen vétek nélkül, az ingatag emberben'^. 

XXI. 
A szentek imádásáról. 

A szentek imádására vonatkozólag azt tanítják, hogy 
a szentek emléke az emberek szeme elé állítható a czél- 
ból, hogy a hitben és a jó tettekben nyújtott példáikat 
adott hivatásunk szerint kövessük ; a mint pl. a császár 
példányképül veheti Dávidot a töröknek hazánkból való 
kiűzetésére indítandó háborúban. Mert mindkettő király. 
De a Szentírás sehol sem tanítja, hogy a szenteket 
imádjuk, vagj^ hogy hozzájok segítségért folyamodjunk; 
mivel egyedül Krisztust állítja oda közbenjáró, engesz- 
telő, főpap és szószóló gyanánt. Ezt kell imádnunk és 
ő megígérte, hogy könyörgésünket meg fogja hallgatni 
s az imádásnak ezt a módját becsüli legtöbbre, ha t. i. 
minden bajunkban ő hozzá folyamodunk. Ha valaki vét- 
kezik^ szószólónk van az Atyánál . . . stb. (I. Ján. 2., 1.) 

Ez könilbelől a mi tanaink összege ; a miből kilátszik, 
hogy azok semmi olyat nem tartalmaznak, a mi a Szent- 
írás, a közönséges anyaszentegyház vagy a római egy- 
ház tanaitól — a mennyire azokat irataikból ismerjük 
— különböznék. így állván a dolog, keg}'etlenül ítélnek 

azok, a kik a mieinket eretnekeknek tekinteni követelik. 
Hanem véleménykülönbség forog fenn az egyes vissza- 
élésekre nézve, a melyek igazi tekintély híján csúsztak 
be az egyházakba, a mi tekintetben ha némi eltérés 
forogna is fenn, mindazáltal az a szelídség illett volna 
a püspökökhöz, hogy imént előterjesztett hitvallásunkért 
a mieinkkel szemben türelemmel viseltessenek, mivel 
magok az egyházi törvények sem olyan szigorúak, hogy 
mindenütt egyforma vallási szokásokat követeljenek, a 
mint tényleg nem is voltak soha az összes egyázakban 
egy és ugyanazon vallási szokások elterjedve. Pedig mi 
a régi vallási szokásokat nagyrészt gondosan fenntartot- 
tuk. Mert hamis az a vád, mintha mi egyházainkból az 
összes szertartásokat, az összes régi intézményeket ki- 
küszöbölnók. Általános volt azonban a panasz, hogy a 
közönséges vallási szertartásoknál bizonyos visszaélések 
fordulnak elő. Miután ezeket tiszta lelkiismerettel továbbra 
is helybenhagyni nem lehetett, rajtuk mi némi javítást 
eszközöltünk. 

MÁSODIK RÉSZ. 



AZON HITCZIKKEK, A MELYEKBEN A MEGVÁI.TOZTATOTT 
VISSZAÉLÉSEK SOROLTATNAK FEL. 

MIUTÁN egyházaink egy hitczikkben sem távoztak 
el a közönséges anyaszentegyháztól, csupán csak 
■ néhány újabb keletű s az egyházi törvény ellenére 
az idők hibája folytán elfogadott visszaélést küszöböltek 
ki, — esedezünk, hogy Császári Felséged meghallgatni 
kegyeskedjék, hogy mi az, a mi változást szenvedett s mik 
voltak azok az okok, a melyek folytán nem kénysze- 
rítjük a népet azokat a visszaéléseket lelkiismerete 
ellenére megtartani. Ne adjon hitelt Császári Felséged 
azoknak, a kik — hogy a mieink ellen az emberek 
gyűlöletét lángra lobbantsák — hallatlan rágalmakat 
szórnak a nép közé. Ily módon felingerelve a jó embe- 
reket, alkalmat szolgáltattak a jelen viszályra s most 
hasonló eljárással az egyenetlenséget öregbíteni akarják. 
Császári Felséged ugyanis kétségen kívül tapasztalni 
fogja, hogy tanaink, valamint szertartásaink alakja kifo- 
gástalanabb, mint a minőnek azt az ellenséges és rosz- 
akaratú emberek feltüntetik. De meg, az igazságot a 
tömeg mende-mondáiból vagy az ellenség rágalmaiból 
megítélni nem lehet. Könnyen belátható pedig, hogy a 

szertartások méltóságának fenntartására, a tiszteletnek és 
vallásosságnak a nép között való megőrzésére semmi 
sem lehet előnyösebb, mintha a szertartások szabály- 
szerűen tartatnak meg a gyülekezetekben. 

XXII. 
Az Úrvacsora két szín alatti kiszolgáltatásáról. 

A népnek az Úrvacsora két szín alatt szolgáltatik 
ki, mivel ezt a módját határozta meg Krisztus eme 
rendelete: Igyatok ebből mindnyájan (Máté 26., 27.). 
A hol Krisztus a kehelyre vonatkozólag világosan azt 
rendeli, hogy abból mindnyájan igyanak; s nehogy 
valaki azzal az álokoskodással éljen, mintha az csak a 
papokat illetné, Pál a korinthusiakhoz (I. Kor. 11. 26.) 
írott levélben egy példát hoz fel, a melyből kitűnik, 
hogy az egész gyülekezet két szín alatt élt az úrvacso- 
rával. S hosszú időn keresztül volt meg e szokás az 
anyaszentegyházban s nem is tudjuk, mikor és ki változ- 
tatta meg, jóllehet Cusanus ^ bíbornok említést tesz hely- 
benhagyatásának idejéről. Cyprián ^ néhány helyen arról 
tanúskodik, hogy a nép Krisztus vérében is részestilt. 
Ugyanezt bizonyítja Jeromos^ is, mondván: „A papok 
kiszolgáltatván az úrvacsorát, Krisztus vérét is kiosztják 
a népnek". Sőt Gelasius* pápa azt rendeli, hogy a 
szentség meg ne szaggattassék. ~ (Dist. 2. de conse- 

^ Cusanus bíbornok (f 1464) azt állítja, hogy az 1215. évben 
tartott zsinat mondotta ki azt a határozatot, a melynek folytán a 
kehely a néptől elvonatott. 

^ Cyprián karthágói püspök volt a in. században. 

^ Jeromos (Hieronymus) a IV. században élt. 

* Gelasius az V. században volt pápa; 497-ben halt meg. 

cratione cap. Comperimus.) — Csak a nemrég bevett 
szokás jár el másképen. Tudnivaló pedig, hogy az Isten 
törvényével ellenkező szokást nem kell helybenhagyni, 
a mint azt az egyházi törvények is igazolják. (Dist. 8. 
cap. Veritate cum sequentibus.) Ez a szokás pedig nem- 
csak a Szentírás, hanem a régi egyházi törvények és az 
anyaszentegyház példája ellenére is lett behozva. A 
miért is, ha egyesek e szentséggel inkább két szín alatt 
óhajtoitak élni, nem kellett volna őket kényszeríteni, 
hogy lelkiismerettik sérelmével azt máskép cselekedjék. 
S mivel a szentség megszaggatása Krisztus rendele- 
tével ellenkezik, elhagytuk, a mi eddig szokásban volt, 
a processiót is. 

XXIII. 
A papok házasságáról. 

Általánosan panaszkodtak azoknak a papoknak pél- 
dája miatt, a kik az önmegtartóztatást nem gyakorolták. 
Minélfogva — a mint beszélik — Pius pápa^ is azt 
mondotta volna, hogy ha forogtak fenn némi okok, a 
melyekért a házasodás joga a papoktól elvonassék, de 
sokkal fontosabbak azok az okok, a melyekért az nékik 
visszaadassék. így ír ugyanis Platina.^ A mi papjaink 
tehát ezeket a nyilvános botrányokat kikerülni akarva 
megnősültek s azt hirdették, hogy nekik is szabad meg- 
házasodniok. Először mert Pál mondja, hogy aparáznaság 
eltávoztatdsa végett minden férfiúnak tulajdon felesége 

^ E szavak II. Piusra vonatkoznak, a ki a XV. században ült 
a pápai trónon s 1464-ben halt meg. 

- Tudós író volt a XV. században (f 1481). 

legyen (L Kor. 7., 2., 9.), s ismét mondja: Jobb meg- 
házasodni, mint égni. — Másodszor, mert Krisztus mondja, 
hogy nem mindenki foghatja fel e beszédet (Máté 19., 
12.) ; a hol azt tanítja, hogy nem minden ember alkal- 
mas a nőtlen életre, mivel Isten szaporodásra teremtette 
az embert (I. Móz. 1., 28.). S nem is áll hatalmában az 
embernek Isten különös kegyelme és támogatása nélkül 
a természet rendjét megváltoztatni. A kik tehát nem 
alkalmasak a nőtlen életre, azok házasodjanak meg. 
Mert Isten rendelését és parancsát semmiféle emberi 
törvény vagy fogadalom érvénytelenné nem teheti. Ez 
alapon tanítják, hogy a papoknak szabad házasodni. 
Nyilvánvaló az is^ hogy a régi egyházban a papok háza- 
sok voltak. Mert Pál is azt mondja: hogy olyat kell 
püspöknek választani, a ki nős, (I. Tim. 3., 2.) S négy 
századdal azelőtt először Németországban kényszeritették 
a papokat a nőtlen életre, a kik ez ellen annyira fel- 
zúdultak, hogy a mainczi érseket, a ki a római főpap- 
nak^ erre vonatkozó rendeletét kihirdetni akarta, a fel- 
bőszült papok lázadása közben csaknem agyonverték. 
S e dologban oly embertelenül jártak el, hogy nemcsak 
a jövőben való házasodást tiltották meg, hanem minden 
isteni és emberi jog ellenére, ellenére még magoknak, 
nem csupán a pápák, de a legdicsőbb zsinatok által 
hozott egyházi törvényeknek is, — még a meglévő házas- 
sági kötelékeket is szétszaggatták. 

És midőn a világ öregedésével lassankint az emberi 
természet is gyöngül, jó lesz vigyázni, hogy több vétek 

^ VII. Gergely pápa volt az első, a ki 1074. évben a papoknak 
a nősülést megtütotta. 

Paulik J. : Az ágostai hitvallás. 7 

Németországba be ne csúszszék! De meg, Isten azért 
rendelte a házasságot, hogy az az emberi gyöngeség 
gyógyszere legyen. Magok az egyházi törvények újabban 
az emberi gyarlóságra való tekintetből a régi szigort 
néha enyhitendőnek mondják ; óhajtandó lenne, hogy ez 
az elv e dolognál is érvényesüljön. S úgy látszik, hogy 
egykoron az egyházban a lelkipásztorok száma is meg 
fog csappanni, ha továbbra is eltiltják őket a házasélettől. 

Midőn tehát njrilvánvaló az Isten parancsolata, midőn 
köztudomású az egyházi szokás, midőn az erkölcstelen 
nőtlen élet oly sok botrány, paráznaság s a gondos elöl- 
járóság figyelmére méltó egyéb búnök szülőoka: mégis 
csodálatos, hogy semmivel szemben sem tanúsítanak oly 
nagy kegyetlenséget, mint épen a papok házasságával 
szemben. Az Isten azt rendelé, hogy a házasság tiszte- 
letben tartassék. Minden jól rendezett társadalomban, 
még a pogányoknál is, a törvény azt a lehető legna- 
gyobb tisztességgel ékesítette fel. S most az egyházi 
törvények ellenére a. legnagyobb büntetésekkel sújtanak 
és pedig papokat, nem másért, mint a házasságért ! Pál 
„ördöginek" nevezi azt a tudományt, a mely tiltja a 
házasságot (I. Tim. 4., 3.). S ezt könnyű belátni most, 
midőn efféle kínzásokkal akarnak érvényt szerezni a 
házassági tilalomnak. 

A mint pedig semmiféle emberi törvény az isteni 
parancsot meg nem semmisítheti, úgy a fogadalom sem 
teheti érvénytelenné az Isten parancsolatát. Ez oknál 
fogva Cyprián is azt javasolja, hogy azok a nők, a kik 
az Ígért szüzességet meg nem tarthatják, menjenek férj- 
hez. Az ő szavai a következők : „Hogyha a szüzességet 
megtartani nem akarják, vagy nem képesek, jobb ha 

férjhez mennek, mintsem hogy a kéjvágy által a (paráz- 
naság) tüzébe essenek ; legalább fi-, vagy nőtestvéreiket 
ne botránkoztassák meg/ (Lib. I. epist. ü.) És magok 
az egyházi törvények is bizonyos elnézéssel vannak azok 
iránt, a kik - a mint az ekkoráig legtöbbnyire történni 
szokott — éretlen korukban tettek fogadalmat. 

XXIV 
A miséről. 

Hamisan vádolják gyülekezeteinket azzal, hogy a 
misét eltörölték, mert a misét ^ megtartottuk s a lehető 
legnagyobb áhítattal végezzük. Megtartjuk — majdnem 
mind — a szokásos vallási szertartásokat is, kivéve, 
hogy a latin énekek mellé itt-ott a nép oktatása czél- 
jából német énekeket is csatolunk. Mivel a szertartások- 
nak egyedül az a hivatásuk, hogy a tudatlanokat oktas- 
sák. És nemcsak Pál (I. Kor. 14., 2.) rendeli el a nép 
által értett nyelvnek használatát a gyülekezetben, hanem 
az emberi törvény is ekként rendelkezik. 

A nép arra szokik, hogy azok éljenek együtt a szent- 
séggel, a kik arra előkészültek; a mi szintén neveli a 
nyilvános szertartások méltóságát és szentségét. Senkit 
ugyanis addig hozzájárulni nem engedünk, a míg őt 
meg nem próbáltuk. S hogy megtanulják az Istent félni 
s minden jót Istentől várni és kérni — figyelmeztetnek az 

^ Félreértés kikerülése czéljából meg kell jegyeznem, hogy a 
„mise" elnevezés alatt itt nem a róm. kath. egyház mostani misé- 
jét, — a melyet különféle ceremóniák közt bűnért való áldozat- 
képen szoktak tartani, — hanem tulajdonképen az úrvacsorával 
kapcsolatos istentiszteletet kell érteni. (A fordító.) 

emberek a szentség fontosságára és hasznára is, hogy mily 
nagy vigaszt nyújt az a megfélemlett lelkiismereteknek. 
A tisztelet ez a módja tetszik Istennek s a szentség 
ilyetén élvezése táplálja az istenfélelmet. S ép azért 
úgy látszik nekünk, hogy eleneinknél sem végzik nagyobb 
áhítattal a miséket, mint minálunk. 

Ismeretes pedig az is, hogy a jó emberek már rég- 
óta nyilvánosan és felette igen panaszkodtak a miatta 
hogy a mise nyerészkedésre használtatván — rútul meg- 
becstelenittetett. Nem titok ugyanis az sem, hogy mily 
széles körben volt e visszaélés a templomokban elter- 
jedve, hogy milyen emberek végeztek misét csupán nye- 
részkedési szempontból vagy haszonlelésből, — mily 
sokan végezték azt az egyházi törvények ellenére. Pedig 
Pál komolyan fenyegeti az olyanokat, a kik méltatlanul 
járnak el az úrvacsorával, mondván: ValaJci méltatlanul 
eszi a Jcenyeret és iszsza az Ur poharát^ vétkezik az Úr 
teste és vére ellen. (I. Kor. II. 27.) A mi papjaink azért 
— figyelmeztetve lévén e vétekre — a magán-miséket 
beszüntették, mivel a magán-misék jóformán csak nye- 
részkedésből mondattak. 

S e visszaélések nem voltak ismeretlenek a püspö- 
kök előtt sem, a kik ha idejekorán gondoskodtak volna 
orvoslásukról, ma kisebb volna az egyenetlenség. Az ő 
gondatlanságuk miatt számos hiba csúszott be az egy- 
házba azelőtt. Most már későn kezdenek az egyházi 
bajok miatt panaszkodni, a mikor az egész zűrzavar 
nem másunnan, mint ama visszaélésekből ered, a melyek 
oly szembeötlők valának, hogy azokat tovább túrni nem 
lehetett. Nagy véleménykülönbségek merültek fel a misét 
s a szentségeket illetőleg. A világ talán a misének 

a<zért a hosszú ideig tartó megszentségtelenitéseért bűn- 
hődik, a melyet az egyházban annyi századokon keresz- 
tül megtűrtek ép azok, a kiknek hatalmukban is állott 
s kötelességük is lett volna annak véget vetni. Mert a 
tízparancsolatban (11. Móz. 20., 7) az áll megírva : »A 
ki az Isten nevét hiába veszi, nem marad büntetlen". 
S a világ kezdete óta egy vallási cselekményt sem látunk 
annyira nyerészkedésre felhasználni, mint épen a misét. 

Hozzájárult ehhez még az a vélemény, a mely a 
magán-miséket végnélkül szaporította, hogy tudniillik 
Ejísztus a maga szenvedésével eleget tett az eredendő 
bűnért és a misét a czélból rendelte, hogy az a minden- 
napi halálos és megbocsátható bűnökért szolgáljon áldo- 
zatul. Innen lett általánossá az a nézet, hogy a mise 
olyan cselekmény, a mely az élők és holtak vétkeit már 
magánál külső gépies kiszolgáltatásánál fogva is képes 
eltörölni. Ez adott alkalmat azon vitára, hogy vájjon a 
többekért egyszerre mondott mise használ-e annyit, mint 
az, a melyet egyesekért egyenként mondanak ? Ez a 
vita szülte azután azt a végtelen nagy számát a miséknek. 

E nézetekre vonatkozólag a mieink a népet arra figyel- 
meztették, hogy azok a Szentírással ellenkeznek és sértik 
Krisztus szenvedésének dicsőségét. Mert Krisztus szen- 
vedése áldozatul és elégtételül szolgált remcsak az ere- 
dendő bűnért, hanem minden más vétkekért is, a mint 
a zsidókhoz írt levél mondja : Megszenteltettünk a Jézus 
Krisztus testének áldozatul adása által egyszer minden- 
korra, (Zsid. 10., 10.) S ismét : Egy áldozatával örökre 
tökéletesekké tette azokat^ a kik megszenteltetnek. (10. r., 14.) 

A Szentírás továbbá azt tanítja, hogy Isten előtt a 
Krisztusban való hit által igazulunk meg, ha hiszszük. 

hogy bűneink megbocsáttatnak a Krisztusért. Már pedig, 
ha a mise az élők és holtak vétkeit csupán külső gépies 
kiszolgáltatása által törli el, úgy a megigazulás a mise 
végrehajtásától s nem a hittől függ; a mit a Szentírás 
meg nem enged. 

Krisztus azonban azt parancsolja (Luk. 22., 19.), hogy 
azt az ő emlékezetére cselekedjük. Minélfogva a mise 
azért szereztetett, hogy a hit azokat, a kik e szentség- 
gel élnek, emlékeztesse a Krisztus által reájok háramló 
jótéteményekre s felemelje és vigasztalja a megfélem- 
lett lelkiismeretet. Mert az a Krisztusra való emlékezés, 
ha jótéteményeiről emlékezünk meg s érezzük, hogy 
azokban igazán részesülünk. S nem elégséges csupán 
csak a megtörténteket idézni emlékezetünkbe, mivel azt 
a zsidók és az istentelenek is megtehetik. A végre kell 
tehát misét tartani, hogy ily alkalommal a szentség szol- 
gáltassék ki azoknak, a kiknek vigasztalásra van szük- 
ségük ; a mint Ambrosius mondja : „Mivel folytonosan 
vétkezem, folyton kell élnem orvossággal". 

Mivel pedig a mise ilyetén együttes közlése a szent- 
ségnek, nálunk csak általános misét szoktak tartani 
egyes ünnepeken vagy ha találkoznak olyanok, a kik 
a szentséggel élni óhajtanak, más napokon is, mely 
alkalommal a szentséget kiszolgáltatjuk azoknak, a kik 
kívánják. S e szokás sem új az egyházban. Mert a 
régiek Gergely előtt nem tesznek említést a magán- 
miséről. A közös miséről pedig számtalanszor szólanak. 
Aranyszájú sz. János ^ azt mondja, hogy „a lelkipásztor 

^ Aranyszájú sz. János (Chrysosthomus), a kit ékesszólásáért 
neveztek így, patríarcha volt Konstantinápolyban az V. század 
elején. 

mindennap az oltárnál áll s némelyeket az Urvacsorá- 
hoz bocsát, másokat pedig eltilt tőle". S a régi egyházi 
törvényekből is az tűnik ki, hogy az egyik pap végezte 
a misét s a többi presbyterek és egyházi szolgák tőle 
vették az Úr testét. így hangzanak ugyanis a nicaeai 
zsinat határozatának szavai : „Az egyház szolgái sorrend 
szerint a presbyterek után vegyék az úri szent vacsorát 
a püspöktől vagy valamelyik presbytertőr. S Pál apostol 
az Úrvacsorát illetőleg azt rendeli, hogy egyik ember 
várja be a másikat, hogy abban együttesen vegyenek 
részt. (L Kor. 11., 33.) 

Miután tehát a mise nálunk az anyaszentegyház, a 
Szentírás és az egyházatyák példája szerint alakult, abban 
a reményben vagyunk, hogy az egyáltalában nem hely- 
teleníthető, nem főkép akkor, a mikor a nyilvános szer- 
tartásokat nagyrészt eddigi alakjukban tartottuk meg; 
különbség csak a misék számát illetőleg forog fenn, a 
mennyiben azt a nagy és szembeszökő visszaélések miatt 
okvetlenül csökkenteni volt tanácsos. Mert hajdanában 
még a legnépesebb gyülekezetekben sem tartottak minden- 
nap misét, a mint azt a régi történelem igazolja, — 
(História tripartita lib. 9. lap., 38.) — a mely szerint 
„Alexandriában szerdán és pénteken olvasták a Szent- 
írást s a tudós férfiak azt magyarázták, s mindez meg- 
történt az időnként szokásos áldozás nélkül". 

XXV. 

A gyónásról. 

A gyónást gyülekezeteinkből nem küszöböltük ki. Mert 
az Ur testét senkinek sem szoktuk nyújtani addig, a 
míg magát meg nem próbálta s nem nyert feloldozást 

bűnei alól. S a miről azelőtt mélyen hallgattak : a lehető 
legnagyobb gonddal szoktuk felvilágosítani a népet a fel- 
oldozás jelentőségéről. Arra tanítjuk az embereket, hogy 
a feloldozást magasra becsüljék, mivel az Isten szava 
s Isten parancsa folytán hirdettetik. Magasztaljuk a kul- 
csok hatalmát s emlékeztetjük őket arra, hogy mily nagy 
vigasztalást nyújt az a megfélemlett lelkiismereteknek s 
hogy az Isten hitet kivan, a melyből kifolyólag annak 
a feloldozásnak mint valami égből jövő szózatnak higy- 
jünk, s hogy a Krisztusban való ezen hit tényleg eléri 
s elnyeri a bűnbocsánatot. Azelőtt szerfelett magasztal- 
ták az elégtételt szerző cselekedeteket, a hitről pedig s 
Krisztus érdeméről és a hit általi megigazulásról emlí- 
tést sem tettek; mi tekintetben azonban a mi gyüleke- 
zeteink a legkevésbbé sem hibáztathatok. Mert azt elle- 
neink is kénytelenek elismerni, hogy a búnbánatról szóló 
tant a mieink a lehető legnagyobb buzgósággal hirdetik 
és magyarázzák. 

A gyónásra nézve azonban azt tanítják, hogy a bűnök 
névszerinti elősorolása nem szükséges s nem is kell a 
lelkiismereteket az összes bűnök elő sorolásának gondjá- 
val terhelni, mivel az összes bűnök felsorolása lehetet- 
lenség, a mint a Zsoltár igazolja: Kicsoda tudhatja 
a vétkeket ? (Zsolt. 19., 13.) S hasonlóképen szól Jeremiás : 
Csalárd a szív minden dolgok felett és kikutathatatlan, (17. r., 
9. V.) Mert hacsak a felsorolt bűnök bocsáttatnának meg s 
mások nem, úgy az emberi lelkiismeretek sohasem lehetné- 
nek nyugodtak, mivel az emberek bűneik legnagyobb részét 
sem meglátni, sem azok mindenikére visszaemlékezni 
nem képesek. A régi írók is azt bizonyítják, hogy a 
bűnök névszerinti felsorolása nem szükséges. Az egyházi 



rendeletekben (Homil. 31. in epist. ad Hebr.) ugyanis 
hivatkozás történik Aranyszájú sz. Jánosra, a ki így 
szól : nem mondom néked, hogy magadat a nyilvánosság 
előtt eláruld, sem hogy magadat mások előtt vádold, 
hanem azt akarom, hogy engedelmeskedj a prófétának, 
akiigyszól: „Tárd fel Isten elött a te utadat". (Zsolt. 
37., 5.) Ennekokáért Isten előtt, az igaz biró elött imád- 
ban tégy vallomást bűneidről. Fedd fel bűneidet nem 
nyelveddel, hanem lelkiismereted emlékezetével" stb. A 
búnbánatról szóló magyarázat' {dist. 5. cap. consideret) 
is azt mondja, hogy a gyónás emberi intézmény. Mind- 
azáltal a gyónást — részint a feloldozás áldásos vol- 
táért, részint a belőle a lelkiismeretekre háramló egyéb 
hasznokért — mi megtartottuk. 

XXVI. 
Az ételek között való különbségtételről. 
Nemcsak a nép, de a gyülekezetek tanitói között is 
lábrakapott az a vélemény, hogy az ételek között való 
különbségtétel s más hasonló emberi hagyományok hasz- 
nosak lennének a kegyelem kiérdemlésére s a bűnért 
való elégtétel szempontjából. És hogy a világ Így gon- 
dolkozott, kitűnik abból, hogy napról-napra új szertar- 
tások, új rendek, új ünnepek, új böjtök hozattak be s 
a tudósok a templomokban ezeket, mint a kegyelem ki- 
érdemlésére szükséges istentiszteletet szorgalmazták, erő- 
sen rémítgetvén a lelkiismereteket az esetre, ha ezek 
valamelyikének teljesítését elmulasztanák. A hagyomá- 

' A melyet tudniillik as egyházi törvénykönyvben a p&pák be- 
tartandó szabályként tettek közzé az akkori egyházban. 

nyok ilyetén felfogása számos bajnak lett kútforrása az 
egyházban. 

Először is elhomályosittatott általa a kegyelemről s a 
hit általi megigazulásról szóló tan, a mi a leglényege- 
sebb része az evangyéliomnak s a melyet leginkább kel- 
lene felttlntetni s kiemelni az egyházban, hogy Krisztus 
érdemét jól megismerjék s az a hit, a mely hiszi, hogy 
búnei megbocsáttatnak a Krisztusért, — magasan föléje 
helyeztessék a cselekedeteknek. Minélfogva Pál is ezt a 
tételt emeli ki leginkább, a törvényt s az emberi hagyo- 
mányokat félretolja, hogy kimutassa^ hogy a keresztyén 
igazság más valami, mint az efféle cselekedetek, az 
tudniillik az abban való hit, hogy a bűnök ingyen bo- 
csáttatnak meg a Krisztusért. Pálnak ezen tana azon- 
ban csaknem teljesen háttérbe szoríttatott a hagyomá- 
nyok által, a melyek azt a nézetet terjesztették, hogy 
az ételek között való kiQönbségtétel s más hasonló isten- 
tiszteletek által kell kiérdemelni a kegyelmet és a meg- 
igazulást. A bűnbánatról szóló tanban említés sem téte- 
tett a hitről, csupán csak ezek az elégtételt szerző 
cselekedetek ajánltattak; azt hitték, hogy ebben áll az 
egész bűnbánat. 

E hagyományok — másodszor — elhomályosították 
az Isten parancsait, mivel azokat Isten parancsainál 
magasabbra helyezték, azt vélve, hogy az egész keresz- 
tyénség nem egyéb, mint megtartása bizonyos ünnepek- 
nek, vallási szokásoknak, böjtöknek és öltözékeknek. 
E rendszabályokat a legtisztesebb nevekkel ruházták fel, 
lelki életnek s tökéletes életnek tartva azokat. E mellett 
Isten parancsainak a hivatásnak megfelelő megtartását, 
semmi dicséretre sem méltatták ; hogy a családapa utó- 

dókat nevel, hogy az anya gyermekeket szül, hogy a 
fejedelem országot kormányoz: mindazt csak világi és 
tökéletlen s ama dicső rendszabályoknak messze mögötte 
álló foglalkozásnak tekintették. S ez a balhit szörnyű 
gyötrelmeket okozott a kegyes lelkiismeretű embereknek, 
a kiknek nagyon fájt az, hogy ők mint családos emberek, 
hivatalnokok s egyéb polgári foglalkozásban lévők — 
tökéletlen életmódot folytatnak; csodálták a szerzetese- 
ket s más ezekhez hasonlókat s tévesen azt gondolták, 
hogy azok rendszabályai kedvesebbek az Isten előtt. 

Harmadszor : a hagyományok nagyon káros hatással 
voltak a lelkiismeretekre, mivel lehetetlen volt minden 
követelményüknek megfelelni s az emberek e rend- 
szabályokat mégis szükséges istentiszteletnek tartották. 
Gerson^ azt írja, hogy sokan kétségbe estek, mások 
életüket is kioltották a miatt, mert érezték, hogy e ha- 
gyományok követelményeinek eleget tenni nem képesek, 
egy vigasztaló szót sem hallván e közben a hit általi 
megigazulásról s a kegyelemről. 

Látjuk, hogy a summisták^ és a hittudósok össze- 
gyűjtötték a hagyományokat s — könnyebbséget akar- 
ván szerezni a lelkiismereteknek — azokon tágítani 
törekedtek, a mi azonban nem sikerült eléggé, sőt e 
közben még inkább vetettek tőrt a lelkiismereteknek. 
S a hagyományok gyűjtögetésébe az iskolák s egyházi 

^ Gerson tudós franczia író a XV. század első felében élt (f 1439) 
s szintén a hitjavítás után vágyakozott. 

^ Azok a tudósok értendők ezalatt, a kik úgynevezett sum- 
mákat, vagyis önálló hittudományi műveket irtak, mint például 
Halesi Alexander, Albertus Magnus s Aquinói Tamás stb. Ez utóbbi 
különösen nagyhírű. 

tanítók úgy belemerültek, hogy nem maradt idejük a 
Szentírás forgatására s keresésére annak az üdvösebb 
tannak, a mely a hitről, a keresztről, a reményről, a 
polgári dolgok méltóságáról s a lelkiismereteknek az 
élet nehéz kísértései közben való vigasztalásáról szól. 
S azért Gerson és más hittudósok keservesen panasz- 
kodtak a miatt, hogy a hagyományok felett való ezen 
<czivódások akadályozzák őket abban, hogy a jóravalóbb 
tanokra több gondot fordíthassanak. Augustinus is tilta- 
kozik a lelkiismereteknek az efféle rendszabályokkal való 
lenyügözése ellen s bölcsen inti Januariust, hogy csak okkal- 
móddal kell azokat megtartani ; ' ezek ugyanis az ő szavai. 

A miért is nem úgy kell venni a dolgot, mintha a 
mi tanítóink vakmerőségből vagy a püspökök elleni 
gyűlöletből érintették volna ezt az ügyet, a mint azt 
egyesek tévesen gondolják. Nagj^on szükséges volt figyel- 
meztetni a gyülekezeteket azokra a tévelygésekre, a 
melyek a rosszul értelmezett hagyományokból eredtek. 
Mert az evangyéliom a kegyelemről és a hit általi meg- 
igazulásról szóló tannak szorgalmazását stlrgeti az egy- 
házban, a mely tan azonban érthetetlen marad mind- 
addig, a míg az emberek abban a tévhitben ringatják 
magokat, hogy az isteni kegyelmet önmagok által ki- 
gondolt rendszabályokkal érdemelik ki. 

A mi tanítóink tehát azt tanították, hogy az emberi 
hagyományok megtartása által nem érdemelhetjük ki sem 
a kegyelmet, sem a megigazulást. Minek folytán az efféle 
rendszabályokat nem kell okvetlenül szükséges isten- 
tiszteletnek tekinteni. 

Hivatkoznak a Szentírás bizonyságára. Krisztus (Máté, 
XV. 3., 9.) mentegeti azokat az apostolokat, a kik a 

szokásos hagyományt meg nem tartották, a mely pedig 
nem is tilalmas, hanem közömbös dologra látszott vonat- 
kozni s összefüggésben állott a tisztasági törvénynyel 
és így szól: „Hiába tisztélnék engem emberi parancsola- 
toklcaV. így tehát nem kivan haszontalan tiszteletet. 
S kevéssel utána (v. 11.) hozzá teszi : Nem az fertőzteti 

r 

meg az embert, a mi a száján bémegyen. Úgyszintén 
a rómaiakhoz írt levél 14. rész 17. v. azt mondja : Isten 
országa nem evés vagy ivásban áll, Koloss. 2. r. 16 : 
SenH ne Ítéljen meg titelcet evés vagy ivás dolgában^ 
ünnep vagy szombat teJcintetében. Továbbá: Ha meghal- 
tatoJc Krisztussál együtt a világ elemeinek, miért fogad- 
tok el — mintha a világban élők volnátok — ilyen téte- 
leket: Ne bántsd, se ne ízleld, se ne illesd? Ap. csel. 
15. r. 10. versében Péter így szól: Miért kisértitek az 
Istent^ a tanítványok nyakába oly igát vetvény melyet 
sem a mi atyáink, sem mi el nem hordozhattunk? Sőt 
inkább a Jézus Krisztusnak kegyelme által hiszszük, hogy 
megtartatunk^ valamint azok is. Péter e helyen megtiltja 
a lelkiismereteknek több szertartással való megterhelését, 
akár Mózestől, akár másoktól származzanak is azok, 
S I. Timoth. 4., 1 — 3. versében az ételekre vonatkozó 
tilalmat „ördögi tudománynak" nevezi, mivel minden oly 
cselekmény rendelése vagy végrehajtása, a mely az 
isteni kegyelem kiérdemlését czélozza, az evangyé- 
liommal ellenkezik, ellenkezvén vele az a nézet is, mintha 
a keresztyénség ilyen istentisztelet nélkül el nem lehetne. 
Elleneink itt azt vetik szemünkre, hogy a mi tanítóink 
— Jovinianushoz ^ hasonlóan — helytelenítik a testnek 

^ JoYinianus római szerzetes volt a 390. év körül. 

fegyelmezését s öldöklését. Tanítóink iratai azonban e 
dolgot máskép tüntetik fel. A keresztviselésre vonatko- 
zólag ugyanis mindenkor úgy tanítottak, hogy a keresz- 
tyének a nyomorúságokat elviselni tartoznak. S ez az 
igazi, komoly s nem színlelt öldöklése a testnek, ha a 
ktQönféle nyomorúságok által gyakoroltatunk s megfeszít- 
tetünk a Krisztussal. 

Azonfelül azt is tanítják, hogy a keresztyénnek testi 
fegyelem vagy testi gyakorlatok és munkák által úgy 
kell magát ed zenié és zaboláznia, hogy az elteltség vagy 
a hivalkodás bűnre ne ösztönözze, de nem, hogy az 
ilyen gyakorlatok által az isteni kegyelmet érdemeljük 
ki, vagy bűneinkért tegyünk eleget. S a testnek ilyetén 
fegyelmezését nemcsak egy-két arra kijelölt napon, 
hanem állandóan kell sürgetni; — a mint Krisztus 
mondja : Vigyázzatok magatokra^ hogy valamikor meg ne 
nehezedjenek a ti sziveitek a dobzódás miatt, (Luk. 21., 34.) 
S ismét : Az ördögök e faja ki nem, űzethetik^ hanem 
csak könyörgés és böjtölés által, (Mát. 17., 21.) — Pál 
is azt mondja: Megsanyargatom a testemet és szolgává 
teszem, (I. Kor. 9., 27.) A hol világosan azt tünteti fel, 
hogy ő szintén sanyargatja testét, nem hogy e fegyel- 
mezés által a bűnbocsánatot érdemelje ki, hanem hogy 
engedelmessé és alkalmassá tegye a lelki dolgokra s 
hivatása kötelességeinek teljesítésére. Tanítóink ennél- 
fogva nem magát a bőjtölést, hanem csak azokat a 
hagyományokat kárhoztatják, a melyek a lelkiismeretek 
veszedelmére egynémely napokra s egynémely ételekre 
szabnak törvényt, mintha az e nemű dolgok szükséges 
istentiszteletek lennének. 

Mindazonáltal mi több olyan hagyományos szokást 

hagytunk meg, a mely az egyházban a rend fentartá- 
sára alkalmas, így : a felolvasások rendjét a misénél és 
a főünnepeket. De e mellett figyelmeztetjilk az embere- 
ket arra is, hogy az efféle istentisztelet nem igazit meg 
Isten előtt s hogy nem kell bűnül felróni, ha az ilyen 
dolgok mások megbotránkoztatása nélkül elhagyatnak 
Az emberi szertartásokban való ezen szabadság nem 
volt ismeretlen az egyházi atyák előtt sem. Keleten 
ugyanis más időben tartották a húsvétot, mint Rómá- 
ban; s midőn a rómaiak e különbség miatt eretnekség- 
gel vádolták Keletet: figyelmeztetve lettek mások által 
arra, hogy az ilyen szokásoknak nem mindenütt kell 
egyformáknak lenniök. S Iraeneus ^ azt mondja, hogy 
a bőjtölésben való eltérés nem szünteti meg a hit össz- 
hangját ; valamint Gergely "^ pápa is azt jelzi (dist. 12.), 
hogy az efféle különbözés nem sérti az egyház egységét. 
S a régi egyháztörténelemben (História tripartita lib. 9.) 
a vallási szokásokban való eltérésnek számos példája 
van összehalmozva s e szavak vannak benne idézve: 
»Az apostoloknak nem az volt a szándékuk, hogy az 
ünnepnapokat szabályozzák, hanem, hogy a jó erkölcsöt 
s a vallásosságot terjeszszék." 

XXVII. 

A szerzetesi fogadalmakról. 

Hogy a szerzetesi fogadalmakról, nálunk mit taníta- 
nak, jobban lesz érthető; ha mindenki emlékezetébe 

^ Iraeneus egyházatya, tudós lyoni püspök volt; 202. évben 
vértanul halált szenvedett. 

* Ez alatt Nagy Gergelyt kell érteni, a ki 590-604 közt ült a 
pápai trónon. 

idézi azt, hogy milyen volt a kolostorok állapota; mily 
sok, az egyházi törvényekkel ellenkező dolog történt 
meg naponként magokban a kolostorokban. Augustinus 
idejében azok szabad gyülekezési helyek voltak; később, 
a fegyelem lazulásával, mindenütt fogadalmakat csatol- 
kat hozzájok, hogy így, mint valami kigondolt tömlöcz- 
czel, helyreállítsák a fegyelmet. A fogadalmak mellé 
azután sok más rendszabály csatoltatott. S e bilincsek 
sokakra az egyházi törvény ellenére még a törvényes 
kor betöltése előtt vettettek. Sokan csupa tapasztalatlan- 
ságból léptek e pályára, a kik — még ha meg is vol- 
tak saját éveik — nem tudták kellőképen megítélni saját 
erejüket. Az így hálóba kerültek kényszerítve voltak ott 
maradni, még ha az egyházi törvények kedvezménye 
utat nyitott is nekik a szabadulásra. S ez inkább az 
apáczazárdákban, mint a férfi-szerzetekben volt napi- 
renden; holott a gyöngébb nemet inkább kellett volna 
kímélni. E szigorú eljárás már régen visszatetszést szült 
a nemesebb gondolkodású férfiaknál, a kik látták, hogy 
a hajadonokat és ifjakat kenyérérdekből taszítják a zár- 
dákba. Látták, hogy mily szerencsétlenül üt ki e dolog, 
mily botrányokat okoz s mennyi tőrt vet a lelkiismere- 
teknek. Fájlalták azt, hogy a legveszedelmesebb ügyben 
az egyházi törvények tekintélye teljesen figyelmen kívül 
hagyatik és semmibe sem vétetik. 

Ezen bajokhoz hozzájárult még az is, hogy a foga- 
dalmakról egy oly nézet terjedt el, a mely — a mint 
tudjuk — hajdan még magoknál, a kissé nemesebb gon- 
dolkodású szerzeteseknél is visszatetszéssel találkozott. 
Azt tanították, hogy a fogadalmak egyenértékűek a 
keresztséggel; azt tanították, hogy ezen életmód által 

kiérdemlik a bűnbocsánatot és az Isten előtti megigazu- 
lást. Sőt hozzátették még azt is, hogy a szerzetesi élet 
által nemcsak az Isten előtti megigazulást érdemelhetni 
ki, de még többet is, a mennyiben az nemcsak a paran- 
csolatokat, hanem az evangyéliomi tanácsokat is teljesíti.^ 

Ily módon elhitették az emberekkel, hogy a szerze- 
tesi élet sokkal jobb a keresztségnél, hogy a szerzetesi 
élet nagyobb érdemeket biztosit, mint az elöljárók, lelki- 
pásztorok s más hasonlók élete, a kik minden mester- 
kélt szenteskedés nélkül Isten parancsai értelmében töl- 
tik be hivatásukat. Ezekből semmit sem lehet eltagadni, 
mert irataikból mindez kiviláglik. 

Mi történt azután a kolostorokban? Hajdan azok a 
szentírástudomány s az egyháznak hasznos egyéb tudo- 
mányok iskolái voltak s belőlük kerültek ki a lelkipász- 
torok és a püspökök. Ma máskép áll a dolog ; nem szük- 
séges felsorolni, a mit mindenki tud. Hajdan tanulás 
czéljából gyűltek oda az emberek ; most ellenben a kegye- 
lem és a megigazulás kiérdemlésére rendelt életmódnak 
képzelik azt ; sőt azt hirdetik, hogy az a tökéletesség álla- 
pota s Istentől rendélt minden életpályának magasan 
föléje helyezendő. 

Ezeket — a gyűlölködésből való minden nagyítást 

^ A római katholikus felfogás ugyanis különbséget tesz az úgy- 
nevezett „evangyélmi parancsok" s „evangyólmi tanácsok'* között. 
Az elsőket okvetlenül kell teljesítenie annak, a ki üdvözülni akar ; 
az evangyélmi tanácsok teljesítése azonban már, hogy úgy mond- 
juk, luxus erényesség s a ki ezt mégis eléri, annak fölösleges jó 
cselekedetei, illetve érdemei vannak, a melyekből az egyház — 
mint ezeknek kincstárnoka — bizonyos ellenszolgálmányok fejé- 
ben másoknak is osztogathat saját hiányaik fedezésére. 

Paulík J. : Az ágostai hitvallás. 8 

kerülve — csak azért hozzuk fel, hogy annál inkább 
megérthetővé tegyük a mi tanítóinknak e dologra vonat- 
kozó tanítását. Először is a házasultakra vonatkozólag 
nálunk azt tanítják, hogy mindenkinek, a ki a nőtlen 
életre nem alkalmas, szabad megházasodni, mivel a 
fogadalmak az Isten rendelését s parancsát hatályon 
kívül nem helyezhetik. Az Isten parancsa pedig így szól : 
A paráznaság éltávoztatása végett minden férfiúnaTc tulaj- 
don felesége legyen, (I. Kor. 7, 2.) S nemcsak a paran- 
csolat, hanem a természet rendje s Isten végzése is 
nősülésre késztet mindenkit, a kit Isten különös intézke- 
dése (nőtlenségre) ki nem választott, ama mondás szerint: 
Nem jő az embernek egyedül lenni, (Móz. 2. 18.) Nem 
vétkeznek tehát azok, a kik Isten ezen parancsának s 
rendeletének engedelmeskednek. Mit is lehetne ez ellen 
felhozni? Hangoztassa bárki a fogadalom kötelező vol- 
tát, a mint akarja, azt mégsem fogja elérni, hogy a 
fogadalom érvénytelenné tegye az Isten parancsolatát. 

Az egyházi törvények azt tanítják, hogy minden foga- 
dalomnál a feljebbvaló joga kivételt képez, a miért is 
a fogadalmak annál kevésbé állhatnak meg az Isten 
parancsolataival szemben. 

Hogyha a fogadalmak kötelező voltán semmi szín alatt 
sem lehetne változtatni, úgy a római pápák sem adtak 
volna felmentést alóluk. Mivel egy embernek sem áll 
jogában egyenesen az isteni jogban gyökeredző kötele- 
zettséget felfüggeszteni. De helyesen ítélték meg e dol- 
got a római pápák akkor, a mikor e kötelezettséggel 
szemben bizonyos elnézést tanúsítani tartottak szüksé- 
gesnek; minélfogva — a mint olvassuk — a fogadal- 
mak alól gyakran adtak felmentéseket. Ismeretes az 

arragoniai király esete/ a kit a kolostorból hívtak el a 
királyi trónra ; s a mi korunk is mutat hasonló példákat. 

Elleneink továbbá miért hangoztatják annyira e köte- 
lezettséget, vagy a fogadalom érvényességét, a mikor e 
közben a fogadalom sajátlagos kellékeiről, hogy t. i. az 
a lehetségesre irányuljon, szabad akaratból folyjék, ön- 
ként és megfontolással tétessék — hallgatnak. De hogy 
az örökös szüzesség mennyire áll hatalmában az ember- 
nek : — nem ismeretlen előttünk. S vájjon hányan tet- 
ték e fogadalmat önszántukból s kellő megfontolással? 
A hajadonokat és ifjakat, még mielőtt a dolgot helye- 
sen megítélni tudnák, rábeszélik, nem egyszer rákény- 
szerítik a fogadalom letételére. A miért is méltatlanság e 
kötelezettséget oly szigorúan vitatni akkor, a mikor mind- 
nyájan beismerik, hogy a fogadalom kellékeivel ellenkezik 
mindaz, a mi nem önként s nem megfontolással történik. 

A legtöbb egyházi törvény feloldja azokat a fogadal- 
makat, a melyek a 15-ik életév előtt tétettek ; mivel ez 
életkor előtt hiányozni látszik a kellő ítélőképesség arra 
nézve, hogy valaki egész életéről határozzon. Egy másik 
egyházi törvény még nagyobb tekintettel lévén az emberi 
gyarlóságra, néhány évet tesz hozzá, — tiltja ugyanis 
a 18 év előtti fogadástételeket. De bármelyiket is vegyük 
irányadónak, a nagyobbik résznél indokolva volna az, 
hogy a kolostorokat elhagyja, mivel legtöbben e kor be- 
töltése előtt tették le a fogadalmat, 

Végül, ha szinte kárhoztatható is a fogadalom meg- 
szegése, mindazáltal ebből nem látszik mindjárt követ- 

^ Ramir volt az, a ki 1134-ik évben bátyja halála után szerze- 
tesből lett királylyá. 

8- 

kezni, hogy az ily egyének házasságát is fel kell bon- 
tani. Mert Augustinus, — a kinek nem csekély a tekintélye 

— tagadja (27. quaest. 1. cap. Nuptiarum), hogy azt fel kel- 
lene bontani, jóllehet mások később másként vélekedtek. 

Habár Istennek a házasságra vonatkozó parancsolata 

— a mint látszik — többeket felold a fogadalmak alól, 
mindazáltal a mi tanítóink még más érvet is felhoznak 
annak kimutatására, hogy a fogadalmak érvénytelenek; 
mert minden olyan istentisztelet, a mely isteni paran- 
csolat híján emberek által lett behozva s feltalálva az 
üdv és a kegyelem kiérdemlésére : — istentelen, a mint 
Krisztus mondja: Hiába tisztelnek engemet^ oly tudomá- 
nyókat hirdetvén f a melyek embereknek parancsolatai. 
(Máté 15., 9.) Pál is mindenütt azt hirdeti, hogy a meg- 
igazulást nem a mi rendszabályaink s istentiszteleteink 
útján kell keresni, a melyeket emberek gondoltak ki, 
hanem hif által érik el azt mindazok, a kik hiszik, hogy 
Isten őket a Krisztusért kegyelmébe fogadja. 

Ismeretes pedig, hogy a szerzetesek azt tanították, 
hogy mesterkélt szenteskedésükkel ők eleget tesznek 
bűneikért s kiérdemlik a kegyelmet és a megigazulást. 
S mi más ez, mint Krisztus dicsőségének csonkítása s 
elhomályosítása s a hit általi megigazulás tagadása? 
Ebből tehát az következik, hogy a szokásos fogadalmak 
helytelen istentiszteletek voltak; a miért is érvénytele- 
nek. Mert az istentelen s Isten törvényével ellenkező 
fogadalom érvénytelen s nem is szabad a fogadalomnak 

— a mint az egyházi törvény mondja — bűnre vezető 
bilincsnek lennie. 

Pál apostol így szól : Elszakadtatok a Krisztustól., mint 
a kik a törvény által akartok megigazulni., kiestetek a 

IcegyelemböL (Gal. 5., 4.) így tehát azok is elszakadtak 
^ Krisztustól s kiesnek a kegyelemből, a kik a fogadal- 
mak által akarnak üdvözülni. Mivel ezek is — fogadal- 
maknak tulajdonítván a megigazulást — saját cseleke- 
deteiknek tulajdonítanak olyasmit, a mi tulajdonképen 
Krisztus dicsőségéhez tartozik. Nem tagadható el pedig, 
hogy a szerzetesek azt tanították, hogy ők az ő foga- 
dalmaik és rendszabályaik által igazulnak meg s nyerik 
el a bűnbocsánatot ; sőt még nagyobb képtelenséget is 
kigondoltak, azt állították, hogy saját jó cselekedeteik- 
ből másoknak is kölcsönözhetnek. Ha ezeket valaki rossz- 
akaratúlag hangoztatni akarná, mennyi olyast lehetne 
felhozni; a mi miatt ma már magok a szerzetesek is 
szégyenkeznének ! E mellett elhitették az emberekkel azt 
is, hogy az ilyen mesterkélt szenteskedés a keresztyén 
tökéletesség állapota. S nem annyi-e ez, mint a meg- 
igazulást a cselekedeteknek tudni be? Nem csekély 
botrányt képez az az egyházban, hogy a nép elé egy 
olyan istentiszteletet állítanak oda, a melyet — Isten 
meghagyása nélkül — emberek gondoltak ki s azt hir- 
detik, hogy az eflféle istentisztelet szerzi az embereknek 
a megigazulást ! Mivel a hit általi megigazulás, a mit az 
egyházban leginkább kellene hirdetni, elhomályosít tátik, 
a midőn azok a csodaszerü angyali szenteskedések, a 
szegénységnek, alázatosságnak és nőtlenségnek hamis 
tettetése kápráztatják el az emberek szemeit. 

Elhomályosíttatnak azonkívül az Isten parancsolatai s 
Isten igaz tisztelete, mikor az emberek azt hallják, hogy 
csak a szerzetesek vannak a tökéletesség állapotában, 
holott a keresztyén tökéletesség a komoly istenfélelem- 
ben s másfelől abban az erős hitben és bizalomban áll, 

hogy Krisztusban nékünk kiengesztelt Istenünk van, hogy 
Istentől kérjünk és várjunk segedelmet hivatásunk min- 
den dolgaiban; azonkívül kint a mindennapi életben 
buzgalommal tegyük a jót s töltsük be hivatásunkat. 
Ebben s nem a nőtlenségben vagy a koldulásban, vagy 
szennyes öltözet viselésében áll az igazi tökéletesség 
s Istennek igaz tisztelete ! A nép azonban a szerzetesi 
élet eme téves magasztalásából sok veszedelmes véle- 
ményt alkot magának. Hallván a nőtlenség mód nélkül 
való dicséretét : lelkiismereti furdalások közt folytatja a 
házaséletet. Hallván azt, hogy csak a koldusok tökéle- 
tesek: lelkiismereti furdalások közt birlalja vagyonát s 
folytatja foglalkozását. Hallván azt, hogy az evangyé- 
liom tanácsa szerint nem kell bosszút állani, azért néme- 
lyek a magánéletben nem átallanak bosszút állani, mivel 
hallják, hogy az csak tanácsolva s nem parancsolva 
van. Mások meg minden hivataloskodást s világi foglalko- 
zást keresztyén emberhez méltatlan dolognak tekintenek. 
Olvasunk példákat arra is, hogy egyes emberek el- 
hagyva családjukat, lemondván állami hivatalukról, koloS' 
torokba vonultak. Ezt a világtól való elvonulásnak s 
Istennek jobban tetsző életmód keresésének nevezték; 
s nem látták be azt, hogy Istennek azoknak a parancso- 
latoknak teljesítése által kell szolgálni, a melyeket ö 
adott, nem pedig azoknak teljesítése által, a melyeket 
emberek gondoltak ki. Az a helyes és tökéletes életmód, 
a mely Isten parancsolatán alapul. Ezekre szükséges 
figyelmeztetni az embereket. Gerson is megrótta azelőtt 
a szerzeteseknek a tökéletességről alkotott balvélemé- 
nyét s azt erősíti, hogy az ő idejében új dolog volt az, 
hogy a szerzetesi élet a tökéletesség állapota legyen- 

Uy számos istentelen nézet rejlik a fogadalmakban: 
hogy megigazulást szereznek, hogy bennük áll a keresz- 
tyén tökéletesség, hogy teljesitik az evangyéliomi taná- 
csokat és parancsolatokat, hogy fölösleges jó cseleke- 
detek birtokában vannak. Minthogy mindez hazugság és 
haszontalanság, érvénytelenekké teszi a fogadalmakat is. 

XXVIII. 
Az egyházi hatalomról. 

Nagy viták folytak hajdan a püspöki hatalom felett, 
a melyekben egyesek az egyházi és a világi hatalmat 
helytelenül összezavarták. S ezen összezavarásából a 
dolognak a legnagyobb háborúk, a legnagyobb zavargá- 
sok támadtak, mialatt a fopapok — támaszkodva a kul- 
csok hatalmára — nemcsak hogy egyes esetek végeidön- 
tési jogának fenntartásával új istentiszteleti módokat 
hoztak be s erőszakos kiátkozásokkal rettegtették a 
lelkiismereteket, hanem birodalmaknak átruházását és 
fejedelmeknek az uralomtól való megfosztását is meg- 
kisérlették. Ezeket a hibákat a régi egyházban helyte- 
lenitették a vallásos és művelt emberek. Ez oknál fogva, 
hogy a lelkiismereteket megnyugtassák, a mi tanitóink 
kénytelenek voltak rámutatni az egyházi és a világi 
hatalom közötti különbségre s azt tanították, hogy — 
miután Isten rendelésén alapulnak — mindkettőjüket 
szentül megbecsülni s tisztelni tartozunk úgy, mint Isten- 
nek e földön legfőbb jótéteményeit. 

Akként vélekednek pedig, hogy a kulcsok hatalma 
vagy a püspöki hatalom - az evangyéliom szerint — 
az evangyéliom hirdetésére, a bűnök meg vagy meg nem 
bocsátására s a szentségek kiszolgáltatására rendelt isteni 

hatalom és megbízás. Mert Krisztus ezen megbízással 
küldötte ki az apostolokat : A miképen küldött engemet 
dz Atya^ én is a képen küldelek el titeket. Vegyetek szent- 
lelket; a kiknek megbocsátjátok bűneiket, megbocsáttatnak 
nékik ; a kihnek megtartjátok, megtartatnak. (Ján 20. ^ 
21. skv.) Elmenvén mi/nd e széles világra^ hirdessétek az 
evangyéliomot minden teremtménynek. (Márk 16., 15.) 

E hatalom csupán csak tanítás vagy igehirdetés s a 
szentségeknek többeknek — vagy a mint jön — egye- 
seknek való kiszolgáltatása által gyakoroltatik, mivel 
nem testi, hanem szellemi dolgok : az örök üdv, a Szent- 
lélek, az örökélet, — bízattak reá. Ezekhez nem lehet 
másképen eljutni, mint csupán csak az igének és a 
szentségeknek szolgálata által ; a mint Pál mondja, hogy 
az evangyéliom Isten ereje, üdvözítésére minden hívőnek. 
(Eóm. 1., 16) Miután tehát az egyházi hatalom örök 
javakat közvetít és csak igehirdetés által gyakoroltatik : 
semmi köze sincs neki a politikai kormányhoz, a mint 
az ének művészetének sincs semmi köze a politikai kor- 
mányhoz. Mert a politikai kormánynak más a hatásköre, 
mint az evangyéliominak ; a világi felsőség nem a lel- 
ket, hanem a testet s testi javakat oltalmazza a durva 
megtámadtatások ellenében s fegyverrel és testi fenyí- 
tékekkel szoktatja az embereket a polgári tisztesség s 
béke megtartására. 

Nem kell tehát az egyházi és a világi hatalmat össze- 
zavarni. Az egyházinak az a hivatása, hogy az evangyé- 
liomot hirdesse s a szentségeket kiszolgáltassa. Más 
hatáskörébe ne avatkozzék^ birodalmakat átruházni, a 
világi felsőség törvényeit eltörölni, a köteles engedel- 
messég alól felmentéseket adni ne akarjon, ne akadá- 

lyozzon semmiféle polgári rendtartásra vagy szerződésre 
vonatkozó bíráskodást, ne akarjon a világi felsőségnek 
szabályokat előírni az ország igazgatására nézve ; a mint 
Elrisztus mondja: Az én országom nem e világból való, 
(János 18., 36.) S ismét : Ki tett engemet köztetek hiróvá 
vagy osztóvá? (Luk.; 12. 14.) Pál is így szól: A mi hazánk 
a mennyekben van, (Filip. 3., 20.) Vitézkedésünk fegyverei 
nem testiek, hanem hatalmasok az Isten előtt erősségek 
lerontására^ stb. (II. Kor. 10., 4.) — Ily módon választ- 
ják el a mieink a két hatalom hatásköreit s azt paran- 
csolják, hogy mind a kettőt tisztelettel környezzük és 
elismerjük, lévén mindkettő Isten ajándéka s jótéteménye. 

Ha van a püspököknek valami világi hatalmuk, azt 
a püspökök nem az evangyéliom rendeletéből, hanem 
emberi jog alapján bírják, királyok és császárok által 
ajándékoztatván meg vele javaik polgári igazgatására. 
Ez azonban más ténykedés, mint az evangyéliom szol- 
gálata. 

Midőn tehát a püspökök bíráskodási jogáról van szó, 
különbséget kell tenni a világi hatalom s az egyházi 
bíráskodási jog között. Az evangyéliom értelmében, vagy 
a mint mondják, isteni jogon ugyanis a püspököket, 
mint püspököket, — azaz olyanokat, a kikre az evan- 
gyéliom hirdetése s a szentségek kiszolgáltatása van 
bízva, — semmi más bíráskodási jog meg nem illeti, 
mint az, hogy a bűnöket megbocsássák, valamint az egy- 
házi tanokat ellenőrizzék, az evangyéliomtól eltérő tanokat 
elvessék s az istenteleneket, ha gonoszságuk nyilvánossá 
lett, — a gyülekezetből kirekeszszék, nem emberi kar- 
hatalommal, hanem az ige fegyverével. E tekintetben a 
gj'^ülekezetek szükségképen s az isteni jog értelmében 

nekik engedelmeskedni tartoznak, ama mondás szerint : 
A ki titeket hallgat^ engemet hallgat (Luk. 10., 16) 

Hogyha azonban az evangyéliom ellenére tanítanak 
vagy hoznak be valamit, akkor olt az isteni parancsolat, 
a mely tiltja a gyülekezeteknek az engedelmeskedést: 
Óvjátok meg magatoKat a hamis prófétáktól! (Máté 7., 15.) 
Ha a mennyei angyal hirdetne is néktek mást^ mint a 
mit hirdettünk néktek^ átok legyen! Gal. 1., 8.) Nem te- 
hetünk semmit sem az igazság dlen^ hanem csak az igaz- 
ságért. (11. Kor. 13., 8.) S ismét : Hatalom adatott nékünk 
az építésre és nem a rontásra. (10. v.) — így rendelkez- 
nek az egyházi törvények is. (2. qu. 7. cap. Sacerdotes 
et cap. Öves.) S Ágoston PetiUanus^ levelével szemben 
ezt mondja: „A katholikus püspökökkel sem kell egyet- 
érteni, ha netán tévednek vagy az Isten szent igéjével 
ellenkező módon vélekednek''. 

Ha van valami más hatalmuk vagy bíráskodási joguk, 
bizonyos ügyeket, mint pl a házasságot, vagy a dézs- 
mát stb. illetőleg, az emberi jogból ered; mi tekintet- 
ben — ha hanyagul járnának el — kötelesek a feje- 
delmek vagy más arra illetékesek saját alattvalóiknak a 
béke érdekében igazságot szolgáltatni. 

Vita tárgyát képezi még az is, hogy vájjon a püspö- 
köknek vagy a lelkipásztoroknak van-e joguk az egy- 
házba új szertartásokat behozni és az ételekre, ünnepekre, 
az egyházi szolgák rangjára vagy rendjére vonatkozó 
törvényeket szabni? Azok, a kik a püspökök ezen jogát 
vitatják, ezen szavakra szoktak hivatkozni : Még sok 

^ Petilíanus a már fentebb (VIII. czikk, jegyz.) emiitett dona- 
tistáknak egyik nevesebb püspöke volt az V. század elején. 

mondani valóm van néktek, de mostan el nem hordoz- 
hatjátok. Mikor pedig ét jő az igazságnak Lelke: elvezérel 
titeket a teljes igazságra. (Ján. 16., 12 — 13. v.) Hivat- 
koznak az apostolok példájára is, a kik a vér s a meg- 
fulladt állat élvezését megtiltották. (Csel. 15., 20) Hivat- 
koznak arra, hogy a szombatnapi ünnep a tízparancsolat 
ellenére — a mint látjuk — vasárnapra helyeztetett át. 
S egy példára sem mutogatnak annyira, mint a szom- 
battal történt változásra. Ebből azt következtetik, hogy 
nagy az egyháznak a hatalma, ha a tízparancsolat ren- 
delkezésén is változtatott. 

E kérdésre vonatkozólag azonban a mieink azt tanít- 
ják, hogy a püspököknek — a mint fentebb kimutattuk 
— nem áll jogukban olyas valamit rendelni, a mi az 
evangyéliommal ellenkezik. Ily értelemben nyilatkoznak 
az egyházi törvények is. (Dist. 9.) Szentírásellenes pedig 
az oly hagyományok rendelése és sürgetése, a melyek- 
nek megtartása a bűnökért eleget tenni vagy az isteni 
kegyelmet s a megigazulást kiérdemelni czélozza. Mert 
Krisztus érdemének dicsőségét sértjük meg azzal, ha az 
ilyeneknek megtartása által törekszünk a megigazulást 
kiérdemelni. Ismeretes pedig, hogy e nézet folytán az 
emberi hagyományok csaknem a végtelenig szaporodtak 
el az egyházban, mialatt a hitről és a hit általi meg- 
igazulásról szóló tan háttérbe szorult, mert időközben 
több új ünnepet hoztak be, böjtöket rendeltek, új szer- 
tartásokat, a szentek új tisztelési módjait honosították 
meg, abban a hiszemben lévén ezeknek szerzői, hogy 
általuk a kegyelmet érdemelik ki. így* szaporodtak haj- 
danában a bűnbánati törvények, a melyeknek némi 
nyomait még az elégtételekben láthatjuk. 

A hagyományok szerzői egyszersmind Isten parancsa 
ellen cselekszenek, a mikor a bűnt az ételekbe, a na- 
pokba s más ezekhez hasonló dolgokba helyezik s az 
egyházat a törvény szolgaságával terhelik, mintha a 
keresztyéneknek a megigazulás elnyerése végett a levi- 
tákéhoz hasonló istentiszteletre volna szükségük, a mely- 
nek megállapításával Isten az apostolokat s püspököket 
bízta volna meg. így írnak ugyanis némelyek; s úgy 
látszik, hogy a főpapokat némi részben a mózesi törvé- 
nyek példája tévesztette meg. Innen erednek azok a 
bajok, hogy halálos bűnszámba megy, ha valaki ünnep- 
napon kézimunkát végez, még ha az mások megbotrán- 
koztatása nélkül történik is ; hogy halálos bünszámba 
megy, ha valaki a meghatározott imaórákat elmulasztja ; 
hogy bizonyos ételek megfertőztetik a lelkiismeretet; 
hogy a böjtöket Istent kiengesztelő cselekedeteknek te- 
kintik; hogy a bűn — fenntartása esetén — meg nem 
bocsátható mindaddig, a míg azt a fenntartó meg nem 
engedi, holott pedig az egyházi törvények nem a bűnnek, 
hanem csak az egyházi büntetésnek fenntartásáról szólanak. 

Hol veszik a püspökök azt a jogot, hogy ezeket a 
hagyományokat a lelkiismeretek behálózására a gyüle- 
kezetek nyakába vessék akkor, a mikor Péter megtiltja 
a tanítványok nyakába igát vetni (Csel. 15., 10.), s a 
mikor Pál azt mondja, hogy a hatálom építésre és nem 
rontásra adatott nékik? (II. Kor. 13., 10.) Miért szapo- 
rítják tehát a vétkeket ezekkel a hagyományokkal? 

De vannak más világos bizonyítékok is, a melyek az 
ilyen, a kegyelem kiérdemlését czélzó, vagy mintegy az 
üdvre szükségeseknek tartott hagyományok szerzését 
megtiltják. Pál ezt mondja : Senki se ítéljen meg titeket 

evés vagy ivás dolgában, ünnepy újhold vagy szombat 
tekintetében. (Koloss. 2., 16.) S ismét: Ha meghaltatoJc 
Krisztussal a vüág elemeineh, miért fogadtok el — mintha 
a világban élők volnátok — ilyen tételeket : Ne báfitsd, se 
ne ízleld, se ne ülesd ? A mik mind arra valőh hogy pusz- 
títtassanak el a velők való élés által, melyek emberi ren- 
deletből és tanításból erednek, jóllehet bőlcseség hírében 
állanak (v. 20.). Hasonlóképen Titushoz irott levelében 
egyenesen tiltakozik a hagyományok ellen, mondván: 
Xe figyeljetek zsidős mesékre és oly emberek parancsola- 
tára, a kik az igazságtól elfordulnak. (Tit. 1., 14.) És 
Krisztus a hagyományok sürgetőiről ekként nyilatkozik: 
Hagyjátok őket; vakok és vezetői a vakoknak; s helyte- 
leníti az e nemű istentiszteletet, mondván : Minden nö- 
vény, a melyet nem az én mennyei Atyám ültetett, ki- 
szaggattatik. (Máté 15., 14 és 13.) 

Hogyha a püspököknek joguk volna e végtelen sok 
hagyománynyal terhelni az egyházakat s tőröket vetni 
a lelkiismereteknek: akkor a Szentírás miért tiltakozik 
a hagyományok behozatala s megtartása ellen annyiszor ? 
Miért nevezi ördögi tudománynak azokat? (I. Tim. 4., 1.) 
Avagy a Szentlélek hiába intett óva ezekre? Ezekből 
tehát az következik, hogy miután ezek a szükségesek- 
nek vélt, vagy a kegyelem kiérdemlésének gondolatával 
behozott rendszabályok az evangyéliommal ellenkeznek: 
egy püspöknek sem áll jogában ily istentiszteleteket be- 
hozni vagy követelni. Mert az egyházban a keresztyén 
szabadságról szóló tant kell fenntartani, mely szerint a 
törvény szolgasága nem szükséges a megigazulásra, a 
mint a Galatákhoz irott levél mondja : Xe legyetek ismét 
szolgaság igájába fogva. (Gal. 5., 1.) Szükséges fenntar- 

tani az evangyéliom legfőbb hittételét, a mely szerint a 
kegyelmet a Krisztusban való hit által ingyen s nem 
holmi rendszabályok vagy emberek által behozott isten- 
tiszteletek által nyerjük el. 

Mit kell tehát a vasárnapról s más hasonló templomi 
szertartásokról tartani ? Erre nézve (tanítóink) azt felelik, 
hogy a püspököknek vagy a lelkipásztoroknak szabad 
bizonyos rendszabályokat behozni a czélból, hogy az 
egyházban a dolgok szép rendben folyjanak, de nem- 
hogy általuk a kegyelmet érdemeljük ki, vagy bűneinkért 
tegyünk eleget, avagy a lelkiismereteket arra kénysze- 
rítsük, hogy azokat szükséges istentiszteletnek tekintsék 
s azt véljék, hogy bűnt követnek el, ha azokat mások 
megbotránkoztatása nélkül megszegik. így rendelte el 
Pál, hogy a gyiQekezetben a nők fedjék be fejőket (I. Kor. 
11., 5 — 6 ), s hogy rendben hallgassák meg a gyülekezet- 
ben az írásmagyarázókat. (I Kor. 14, 30.) 

Az ilyen rendszabályokat a szeretet és béke érdeké- 
ben illő megtartani a gyülekezeteknek, oly mértékben, 
hogy egyik a másikat meg ne botránkoztassa s hogy 
rendben és zavartalanul folyjanak az egyház minden 
ügyei ; úgy azonban, hogy a lelkiismeretek ne terheltes- 
senek ama véleménynyel, mintha azok az üdvre szük- 
ségesek volnának s ne higyjék, hogy bűnt követnek el, 
ha azokat mások megbotránkoztatása nélkül megszegik; 
a mint senki még nem mondotta, hogy az asszony bűnt 
követ el, ha mások megbotránkoztatása nélkiU nyilvános 
helyen hajadon fővel jelenik meg. 

Hasonló megítélés alá esik a vasárnap, a húsvét, pün- 
kösd s ehhez hasonló ünnepek és szertartások megtar- 
tása. Mert a kik azt hiszik, hogy az egyház tekintélyé- 



- 127 — 

vei a szombat helyére a vasárnap, mint szükséges valami 
tétetett, nagyon tévednek. A Szentírás a szombatot el- 
törölte s azt tanítja, hogy az evangyéliom kinyilatkozta- 
tásával az összes mózesi szertartások mellőzhetők. S mi- 
után mégis szükséges volt egy napot kitűzni árra, hogy 
a nép tudja, mikor kelljen összegyülekeznie, világos, 
hogy az egyház a vasárnapot e czélra rendelte, a mi — 
úgy látszik — azért is inkább talált tetszésre, hogy 
példát nyújtson az embereknek a keresztyén szabadságra 
nézve és tudják, hogy sem a szombatnak, sem bármely 
más napnak megtartása nem okvetlenül szükséges. 

Csodálatos viták keletkeztek a tör\rény megváltoztatá- 
sáról, az új-szövetség szertartásairól, a szombat meg- 
változtatásáról, a melyek mind ama téves nézetből ered- 
nek, hogy a keresztyén egyházban a lévitaihoz hasonló 
istentiszteletnek kell lennie és hogy Krisztus olyan új 
szertartások kigondolásával bízta volna meg az aposto- 
lokat és a püspököket, a melyek az üdvre szükségesek 
lennének. Ezen tévelyek csúsztak be az egyházba az- 
alatt, a míg a hit általi megigazulást nem elég világosan 
hirdették. Mások ismét arról vitatkoznak, hogy a vasár- 
nap megtartása nem egészen isteni, hanem mintegy isteni 
jogon alapul ; szabályokat írnak elő arra nézve, hogy 
ünnepnapokon mily mértékben szabad dolgozni. Az efféle 
vitatkozások vájjon mik egyebek, mint a lelkiismeretek- 
nek vetett tőrök ? Mert jóllehet a hagyományok nyűgén 
könnyíteni igyekeznek, mindazáltal a méltányosságot nem 
sikerülhet elérni mindaddig, a míg azokat szükségesek- 
nek tekintik, a mely nézetnek szükségképen fenn kell 
maradni ott,^ a hol a hit általi megigazulásról és a ke- 
resztyén szabadságról semmit sem tudnak. 

Az apostolok azt parancsolták (Csel. 15., 20.), hogy 
az emberek a vér evésétől tartózkodjanak. S ki tartja 
azt meg most ? S nem is vétkeznek azok, a kik ezt meg 
nem tartják, mivel magoknak az apostoloknak sem az 
volt a szándékuk, hogy e szolgasággal (örökre) terheljék 
a lelkiismereteket, hanem csak a botrány kikerülése 
végett tiltották azt bé egy időre. A rendeletnél ugyanis 
mindig az evangyéliom czélzatát kell szem előtt tartani. 
Az egyházi törvények közül egyet is alig tartanak meg 
pontosan s igen sok megy feledésbe naponként még 
azoknál is, a kik a hagyományokat oly nagy buzgalom- 
mal védelmezik. S a lelkiismereteken nem is lehet segí- 
teni mindaddig, a míg annyi méltányosságnak helyt nem 
adnak, hogy meg tudjuk azokat tartani a nélkül, hogy 
őket szükségeseknek tartanok s ne essék kár a lelkiisme- 
retekben, ha e hagyományok feledésbe mennek is. 

A püspökök pedig könnyű szerrel találnák meg az 
őket megillető engedelmességet, ha nem sürgetnék az 
olyan hagyományok megtartását, a melyeket jó lelki- 
ismerettel megtartani nem lehet Most a papok nőtlen- 
ségét követelik, senkit addig magok közzé fel nem vesz- 
nek, a míg arra meg nem esküszik, hogy az evangyé- 
liom tiszta tanát hirdetni nem akarja. Nem kívánják a 
gyülekezetek, hogy a püspökök saját tekintélyük csor- 
bításával állítsák helyre az egyetértést ; a mi pedig a 
jó pásztorokhoz nagyon is illenék. Csak az a kíván- 
ságuk, hogy azokat a jogtalan terheket, a melyek új- 
keletüek s a közönséges egyház szokása ellenére vettettek 
vállaikra, vegyék le róluk. Kezdetben az egyes intéz- 
ményeknek megvoltak talán a magok elfogadható okaik, 
melyek azonban a későbbi korban elenyésztek. Nyilván- 

való az is, hogy némelyek közülök csak tévedésből 
vétettek be. Minélfogva a főpapi jóakaratnak az volna 
a hivatása, hogy rajtuk enyhítsen, miután az ilyen vál- 
toztatás úgy sem ejt csarbát az egyház egységén. Mert 
— a mint magok az egyházi törvények is mutatják — 
számos emberi hagyomány változott meg az idők folya- 
mán. Hogyha pedig el nem érjük azt, hogy a nyugodt 
lelkiismerettel nem teljesíthető rendszabályokat eltöröl- 
jék, az esetben annak az apostoli rendeletnek leszünk 
kénytelenek engedelmeskedni, a mely azt mondja : Isten- 
neJc kell inkábh engedelmeskedni^ mintsem az embereknek, 
(Csel. 5., 29.) Péter tiltja a püspököknek a kényuras- 
kodást s az egyházak felett való uralkodást. Most nem 
arról van szó, hogy az uralom a püspököktől elvétessék, 
hanem csak azt az egyet kívánjuk, hogy az evangyé- 
liomot tisztán hirdetni engedjék s tágítást tegyenek ama 
néhány rendszabályon, a melyek bűn nélkül meg nem 
tarthatók. Hogyha pedig semmiben sem engednek, ők 
lássák, hogyan számolnak be majd Isten előtt, ha ma- 
kacsságukkal okot adnak a szakadásra. 



BEFEJi2ZES. 

Ezek azok a fő hitczikkek, a melyek vita tárgyát 
képezni látszanak. S jólehet még több visszaélésről is 
szólhatnánk, mindazáltal — a hosszadalmasság kikerü- 
lése okáért — csak ama főbbekre szorítkoztunk, a melyek- 
ből a többiek könnyen megítélhetők. Nagy panaszok 
merültek fel a bűnbocsátó levelekkel, búcsúkkal s a kiát- 
kozással való visszaélés miatt. A paplakok a kolduló 

Paulik J. : Az ágostai hitvallás. 9 

barátoktól sokféleképen zaklattattak. A lelkészeknek sok 
küzdelmük volt a szerzetesekkel a parochiális jog, a 
gyónás, a temetés, a rendkívüli prédikácziók és szám- 
talan más dolgok miatt. Mi az eflféléket mellőztük, hogy 
az ezen ügyet érintő főpontokat annál jobban feltüntet- 
hessük. Semmit sem mondtunk vagy soroltunk fel e 
helyütt azért, hogy valakit gyalázzunk. Csupán csak azt 
hoztuk elő, a mi szükségképen elmondandónak látszott 
, annak feltüntetésére, hogy semmi olyan tantételt vagy 
szertartást be nem hoztunk, a mely a Szentírással vagy 
a közönséges anyaszentegyház tanaival ellenkeznék, nyil- 
vánvaló dolog lévéU; hogy nekünk a lehető legnagyobb 
gondunk volt arra, hogy valami új és istentelen hittételek 
egyházainkba be ne csúszszanak. 

A fentiekbe foglalt ezen hitczikkeket óhajtottuk Császári 
Felséged rendelete értelmében előterjeszteni, hogy^meg- 
ismerje hitvallásunkat s kitűnjék tanítóink tanításának 
veleje. Ha e hitvallásunkban valami hiány fedeztetnék 
fel, az esetben készek vagyunk — Isten segítségével — 
a Szentírás alapján bővebb felvilágosítást nyújtani. 

Császári Felségednek hívei és alattvalói: 

János szász berezeg, választófejedelem, 

György brandenburgi őrgróf, 

Ernő lüneburgi herczeg, 

Fülöp hesseni tartománygróf, 

János Frigyes szász herczeg, 

Ferencz lüneburgi herczeg, 

FarJcas anhalti fejedelem, 

Nürnberg város tanácsa és elöljárósága, 

Reutlingen város tanácsa. 

